എന്റെ കനഡ കുടിയേറ്റ അനുഭവങ്ങള് പങ്കുവെച്ചുതുടങ്ങുേമ്പാള് ഇത് വിലപ്പെട്ട ഒരു ദര്‍ശനമായി പരിഗണിക്കാമെന്നു തോന്നുന്നു. ജ്ഞാനം പല വിഷയങ്ങള്‍ക്കും ഒന്നാം ഘടകമാണ്- കൃത്യമായ അഭിപ്രായ രൂപവത്കരണത്തിന്, ലോകം മുഴുക്കെ സഞ്ചരിക്കാന്, ആത്മവിശ്വാസം ആര്‍ജിക്കാന്, വിവേകിയാകാന്, മുന്‍വിധികളില്‍നിന്ന് രക്ഷപ്പെടാന്, പുതിയ അവസരങ്ങളുടെ വാതായനങ്ങള് തുറന്നെടുക്കാന്, അനുതാപവും സഹാനുഭൂതിയും രൂപപ്പെടുത്താന്....\nബിരുദാനന്തര പഠനം ലക്ഷ്യമിട്ട് 1972-ലാണ് ഞാന് കനഡയിലെത്തുന്നത്. നവ്യമായ അനുഭവമായിരുന്നു ആ മണ്ണ്. പശ്ചിമേഷ്യയിലേക്കല്ലാതെ ഇന്ത്യക്കു പുറത്ത് എവിടെയും അതുവരെ പോയിട്ടില്ല. പടിഞ്ഞാറിനെ കുറിച്ചോ ഉത്തര അമേരിക്കയെ കുറിച്ചോ ഒന്നും അറിയില്ല. ഇംഗ്ലീഷില് പുസ്തകങ്ങളും വാര്‍ത്താ മാഗസിനുകളും വായിച്ചിരുന്നുവെങ്കിലും കനഡയിലെ എന്റെ പുതിയ അധ്യായത്തിന് ഒട്ടും സഹായകമായിരുന്നില്ല അവയൊന്നും. എന്നെ പോലെ വിദ്യാര്‍ഥികളായോ കുടിയേറ്റക്കാരായോ എത്തിയ കുറച്ചുപേര് മാത്രമായിരുന്നു പരിചയക്കാര്.\nഇന്നിപ്പോള്, നാലു പതിറ്റാണ്ടിലേറെ ഇവിടെ കഴിഞ്ഞ ആളെന്ന നിലക്ക് ചില അനുഭവക്കാഴ്ചകള് പങ്കുവെക്കുകയാണ്.\nഒന്നാമതായി, മാധ്യമ റിപ്പോര്‍ട്ടുകളും സിനിമകളും നിര്‍മിച്ചെടുത്ത മുന്‍വിധികളെ ദൂരെ കളഞ്ഞിട്ടുവേണം കനഡയിലേക്ക് യാത്ര തിരിക്കാന്. ഇസ്‌ലാം, മുസ്‌ലിം, ഇന്ത്യ, മൂന്നാം ലോകം എന്നിവയെ കുറിച്ച് പാശ്ചാത്യര്‍ക്ക് വാര്‍പ്പുസങ്കല്‍പങ്ങളുണ്ടെന്നതിനാല് നാം അവരെ കുറിച്ച് പൊതുധാരണകള് നിര്‍മിച്ചെടുക്കുന്നു. എളുപ്പം വിധിന്യായങ്ങള് നടത്തി അവരെ മാറ്റിനിര്‍ത്തുന്നു.\nനിനച്ചിരിക്കുന്നതേ നാം കാണൂ എന്ന് സാമൂഹിക ശാസ്ത്രജ്ഞര് പറയുന്നുണ്ടല്ലോ. സൗന്ദര്യം കാത്തിരിക്കുന്നവര് അത് കണ്ടെത്തും. വിരൂപമായതിനെ തിരയുന്നവര് വൈരൂപ്യമേ കാണൂ. ഒരു വെളുത്ത കാര് ആദ്യമായി കണ്ടപ്പോഴാണ് ഈ വാക്കുകളുടെ ആഴം എന്നെ സ്പര്‍ശിച്ചത്. നോക്കുേമ്പാള് എവിടെയും വെളുത്ത കാറുകള് മാത്രം. നന്നായി ആലോചിച്ചപ്പോഴാണറിഞ്ഞത്, റോഡില് നിറയെ വെളുത്ത കാറുകളായതല്ല, പ്രശ്‌നം. മറിച്ച്, വെളുത്ത കാറുകളെ മാത്രം തെരയുന്ന എന്റെ നോട്ടപ്പിശകാണ്.\nതെറ്റായ തീര്‍പ്പുകളില്‍നിന്ന് നമ്മെ രക്ഷിക്കാന് ഈ തിരിച്ചറിവിനാകും. ഞാന് കനഡയില്‍നിന്നാണെന്നു പറഞ്ഞാല് ആദ്യമെത്തുന്ന ചോദ്യം വംശവെറിയെ കുറിച്ചും പാശ്ചാത്യലോകത്തെ ധാര്‍മിക പതനത്തെ കുറിച്ചുമായിരിക്കും. കനഡയില് വംശവെറി തീരെയില്ലെന്നു പറയുകയല്ല. പലപ്പോഴായി അതിന്റെ അളിഞ്ഞ മുഖം രാജ്യം കാണേണ്ടിവന്നിട്ടുണ്ട്. മുറിയിലുണ്ടായിട്ടും കാണാതെ പോകുന്ന ആനയാണതെന്നു തന്നെ പറയണം. പക്ഷേ, ഇതുപറയുേമ്പാള് ഇന്ത്യയിലും പശ്ചിമേഷ്യയിലും വംശവെറിയുണ്ടെന്നത് നാം വിസ്മരിക്കുകയാണ്. പല മുസ്‌ലിം രാജ്യങ്ങളിലും പോകുേമ്പാള് അത് നേരിട്ട് അനുഭവിച്ചിട്ടുണ്ട്. ലോകത്ത്, വംശവെറി മുളയില്‍നുള്ളുന്ന മതമായാണ് ഇസ്‌ലാമിനെ നാം കണക്കാക്കുന്നത്!\nകനഡയില് ഞാന് 1972-ല് എത്തിയിട്ടുണ്ടെങ്കിലും ഇതുവരെ വംശവെറി പരസ്യമായി നേരിടേണ്ടി വന്നിട്ടില്ല. ഹിജാബ് അണിഞ്ഞ പെണ്‍കുട്ടികള് അനുഭവിക്കേണ്ടിവന്നിട്ടുണ്ട്. പക്ഷേ, വംശീയവെറിയന്മാരോട് ചെറുത്തുനിന്ന് സ്വന്തം പക്ഷം വിശദീകരിക്കാന് ആ പെണ്‍കുട്ടികള്‍ക്കായിട്ടുണ്ട്.\n9/11-നുശേഷം വംശവെറി ആഴത്തില് വേരോടി എന്നു പറയണം. ശതകോടികള് മറിയുന്ന ഇസ്‌ലാം ഭീതിയെന്ന വ്യവസായം ഇതിനു പിന്നില് വര്‍ത്തിച്ചിട്ടുണ്ടാകാം. അവസാനിക്കാത്ത യുദ്ധമെന്ന സാമ്രാജ്യത്വവാദികളുടെ പദ്ധതി വില്‍ക്കാന് അവര് ഉണ്ടാക്കിയതാണത്. ഇരകളാകേണ്ടിവന്നതോ ഇസ്‌ലാമും മുസ്‌ലിംകളും.\nകൃത്യമായ വിവരം പ്രസരിപ്പിച്ച് ഇസ്‌ലാംഭീതിയെ നാം നേരിടണം. അതിനായി സാമൂഹിക ശാസ്ത്രജ്ഞര്, മാധ്യമ പ്രവര്‍ത്തകര്, പണ്ഡിതര്, കലാകാരന്മാര്, സംഗീതജ്ഞര് തുടങ്ങി വെല്ലുവിളികള് ഏറ്റെടുക്കാന് പ്രാപ്തരായ ഒരു സംഘത്തെ എല്ലാ വിഭാഗങ്ങളിലും സൃഷ്ടിച്ചെടുക്കണം.\nമാധ്യമങ്ങള്, സിനിമകള് എന്നിവയില്‍നിന്ന് ഇസ്‌ലാമിനെയും മുസ്‌ലിംകളെയും പഠിച്ചവരാണ് അവരെ കുറിച്ച് മോശം ധാരണകള് പുലര്‍ത്തുന്നവരിലേറെയുമെന്ന് യു.എസില് നടന്ന പഠനങ്ങള് കണ്ടെത്തിയിരുന്നു. അതേ സമയം, മുസ്‌ലിംകളെ നല്ലവരായി കണ്ടവര് അവരുമായി ഇടപഴകിയിരുന്നവരായിരുന്നു. അതിനാല് ആളുകളുമായി നേരിട്ട് സുതാര്യമായി ഇടപഴകുക. മുന്‍വിധികള് മാറ്റിവെച്ച് ഇസ്‌ലാമിക സൗരഭ്യം പ്രവൃത്തിയിലൂടെയും അവരെ അനുഭവിപ്പിക്കുക. ''തിന്മയെ നന്മകൊണ്ട് നേരിടുക. നിങ്ങളുടെ ശത്രു ഏറ്റവുമടുത്ത സുഹൃത്തായി മാറുന്നത് നിങ്ങള്‍ക്ക് കാണാം'' (ഖുര്‍ആന് 41-34).\nഇസ്‌ലാമിനെ പഠിച്ച് മതത്തിന്റെ തീരമണയുന്ന ഇസ്‌ലാംഭീതിയുടെ വക്താക്കള് നിരവധിയാണ്. ഏറ്റവുമടുത്ത ഉദാഹരണമാണ് ഇസ്‌ലാം ആേശ്ലഷിച്ച ഡച്ച് പാര്‍ലമെന്റ് അംഗം ജൊറാം വാന് ക്ലാവരണ്.\nവംശവെറി കഥയുടെ ഒരു പുറം മാത്രം. നമുക്കു ചുറ്റും പൂത്തു പരിലസിക്കുന്ന സ്‌നേഹത്തിന്റെ സൗകുമാര്യത്തെ കാണാതെ പോകരുത്. അടുത്തിടെ രണ്ട് വിലാപയാത്രകളില് പെങ്കടുത്ത വന് ജനാവലിയെ ശ്രദ്ധിച്ചുകാണും. ആറ് മുസ്‌ലിംകള് കൊല്ലപ്പെടുകയും നിരവധി പേര്‍ക്ക് പരിക്കേല്‍ക്കുകയും ചെയ്ത ഭീകരാക്രമണത്തിലെ ഇരകളുടേതായിരുന്നു ഒന്ന്. മറ്റൊന്ന്, ഏഴു കുരുന്നുകളുടെ ജീവനെടുത്ത വെടിവെപ്പിലെ ഇരകള്‍ക്കായി നടന്നതും. ദുഃഖം പങ്കുവെക്കാന് അതിരുകളും ഭിന്നതകളും മറന്നാണ് കനഡക്കാര് രണ്ടിലും അണിനിരന്നത്. മസ്ജിദില് ആക്രമണം നടന്നയുടന് ടോറാേ ആസ്ഥാനമായ ജൂത സംഘടനകളുടെ കൂട്ടായ്മ 'സമാധാനത്തിന്റെ വലയങ്ങള്' സംഘടിപ്പിച്ചത് ശ്രദ്ധേയമായിരുന്നു. സമാനമായി, ഒരു ജൂത ദേവാലയത്തിനു നേരെ ആക്രമണമുണ്ടായപ്പോള് സിനഗോഗുകള്‍ക്ക് മുന്നില് മുസ്‌ലിംകളും 'സമാധാനത്തിന്റെ വലയങ്ങള്' തീര്‍ത്തു.\nവൈരൂപ്യങ്ങളെ കുറിച്ച് വാചാലമാകുേമ്പാള് കനഡയില് ഞങ്ങള് അനുഭവിക്കുന്ന നന്മകള് കൂടി അറിയണം. കനഡയില് നാലു പതിറ്റാണ്ടു പിന്നിടുന്ന ഒരാള്‍ക്ക് ഇന്ന് ഈ നാടിനെ കുറിച്ച് അഭിമാനിക്കാനേറെയാണ്. പഠിക്കാനായി, ഞാന് ആദ്യം മദീന മുനവ്വറയിലേക്ക് പോകാനിരുന്നപ്പോള് എനിക്ക് ഇന്ത്യന് പാസ്‌പോര്‍ട്ട് ലഭിക്കാന് ഒരു വര്‍ഷത്തെ നടപടിക്രമങ്ങള് വേണ്ടിവന്നു. എന്നാല്, ആദ്യമായി കനഡ പാസ്‌പോര്‍ട്ടെടുക്കാന് എനിക്ക് 10 ദിവസത്തില് താഴെ മാത്രമേ വേണ്ടിവന്നുള്ളൂ.\nക്രിസ്ത്യന് ഔദാര്യത്തിന്റെ നനവുള്ള മാതൃകകള് പലതും ഞാന് അനുഭവിച്ചിട്ടുണ്ട്. 70-കളുടെ ആദ്യത്തില് ടോറാേയില് ഒന്നോ രണ്ടോ മസ്ജിദുകള് മാത്രമുള്ള കാലത്ത്, ആരാധനക്കായി ക്രിസ്ത്യാനികള് ഞങ്ങള്‍ക്ക് അവരുടെ ചര്‍ച്ചുകള് തുറന്നുതന്നിരുന്നു. ഒരു ക്രിസ്ത്യന് ആഘോഷദിവസം മോണ്‍ട്രിയാലിലെ എന്റെ അപ്പാര്‍ട്ട്‌മെന്റിനു പുറത്ത് ഒരു കുട്ട നിറയെ ഭക്ഷ്യവസ്തുക്കള് ആരോ കൊണ്ടുവെച്ചതു കണ്ടു. ഒരു പാവം വിദ്യാര്‍ഥി ഈ ദിവസം കഷ്ടപ്പെടരുതെന്ന് കരുതി എത്തിച്ചതാകണം.\nമറ്റൊരു അനുഭവം: കടല്‍തീരത്ത് പ്രഭാത സവാരിക്കിറങ്ങുമ്പോള് കാണുന്നവരെയൊക്കെയും ഞങ്ങള് അഭിവാദ്യം ചെയ്യും. അവരിലേറെയും വെള്ളക്കാരാകും, അവര് തിരിച്ച് അഭിവാദ്യം ചെയ്യും; ഒന്നോ രണ്ടോ പേരൊഴികെ. ഈ ന്യൂനപക്ഷം ഞങ്ങളെ ഒഴിവാക്കുന്നതെന്തേ എന്ന സന്ദേഹത്തിന് ഭാര്യ നല്‍കിയ മറുപടി, അവര്‍ക്ക് ചിലപ്പോള് കാഴ്ചക്കുറവോ കേള്‍വിക്കുറേവാ ആയിരിക്കും എന്നായിരുന്നു.\nകനഡയിലേക്ക് കുടിയേറാന് വരുന്നവര്‍ക്ക് ചില പൊടിക്കൈകള് കൂടി ഇവിടെ കുറിക്കാം. ഒന്നാമതായി, നിങ്ങളുടെ ശ്രദ്ധ മുഴുവന് ജ്ഞാനത്തിലാകണം. കുടിയേറാന് പദ്ധതിയിടുംമുമ്പ് വിഷയങ്ങളിലെ പരിജ്ഞാനം ഉറപ്പാക്കണം. സക്രിയമായ സമീപനം, പഠിക്കാനും മെച്ചപ്പെടാനുമുള്ള തുറന്ന മനസ്സ് എന്നിവയും നിര്‍ബന്ധം.\nഒന്നാമതായി, ഇംഗ്ലീഷ് ഭാഷ അനായാസമായി കൈകാര്യം ചെയ്യാനും ആശയവിനിമയത്തിനും മികവു നേടണം. അറിഞ്ഞതുതന്നെ എല്ലാറ്റിനും മതിയാകുമെന്ന മിഥ്യാധാരണ പലര്‍ക്കുമുണ്ട്. പെട്ടെന്നൊരു നാളിലാണ് അറിഞ്ഞതൊന്നുമല്ല യാഥാര്‍ഥ്യമെന്ന തിരിച്ചറിവുണ്ടാവുക. ടോറാേ യൂനിവേഴ്‌സിറ്റിയില് ആദ്യ ഗവേഷണ പ്രബന്ധം സമര്‍പ്പിച്ചപ്പോഴായിരുന്നു ഈ വലിയ സത്യം ഞാന് നേരിട്ടറിഞ്ഞത്. ആധുനിക ഇംഗ്ലീഷില് പ്രബന്ധം മാറ്റിയെഴുതിവരൂ എന്നായിരുന്നു അന്ന് പ്രഫസര് എന്നോടു പറഞ്ഞത്.\nരണ്ടാമതായി, നല്ല സാമ്പത്തിക ശേഷിയുള്ള കുടുംബത്തിലെ അംഗവും പ്രഫഷനല് ഡിഗ്രിയും പരിചയവുമൊക്കെയുള്ള ആളുമായിരിക്കും നിങ്ങള്. പക്ഷേ, ഒരു രാജകുമാരനെ പോലെ മറ്റുള്ളവര് ഇവിടെയും നിങ്ങളോട് പെരുമാറുമെന്ന് കരുതരുത്. എല്ലാം ഒന്നില്‍നിന്ന് തുടങ്ങേണ്ടിവരും. സ്വയം നിയന്ത്രിതനായി, ആവശ്യമായ പരീക്ഷകള് എഴുതി ജയിച്ച്, യോഗ്യതാ കോഴ്‌സുകള് പൂര്‍ത്തിയാക്കി, നിങ്ങളുടെ ബിരുദം അംഗീകൃതമാണെന്ന് ഉറപ്പുവരുത്തി വേണം മുന്നോട്ടുപോകാന്. കനഡയില് വിജയത്തിന്റെ പുതിയ അധ്യായം തുടങ്ങാന് ആദ്യം മനസ്സിനെ ജാതി, വംശ വെറികളില്‍നിന്ന് വിമലീകരിക്കണം. സ്വന്തം വീട്ടില് പരിചാരകരും പരിവാരവും കൂട്ടിനുള്ളവരാകാം നിങ്ങള്. ഇവിടെ പക്ഷേ, പെട്ടിയും ബാഗും സ്വയം വഹിക്കേണ്ടിവരും. കനഡയുടെ പ്രധാനമന്ത്രി പോലും ഇവിടെ കടകളില് സാധനം വാങ്ങാന് ഇറങ്ങുമ്പോള് അങ്ങനെയാണ്. പൊതുഗതാഗതമാണ് അവര് യാത്രക്ക് ഉപയോഗിക്കുക.\nഅവസാനമായി, കനഡയില് ജീവിക്കുകയെന്നുവെച്ചാല് മുസ്‌ലിമെന്നോ ഹിന്ദുവെന്നോ കേരളീയനെന്നോ ഇന്ത്യക്കാരനെന്നോ ഉള്ള നിങ്ങളുടെ സ്വത്വം മാറ്റിവെക്കലൊന്നുമല്ല. അത് സാംസ്‌കാരിക ആത്മാഹുതിയായിരിക്കും. ബഹുമുഖ സ്വത്വങ്ങള് ആശ്ലേഷിക്കാന് നിങ്ങള്‍ക്കാവണം. കനഡ സാംസ്‌കാരിക വൈവിധ്യമുള്ള ബഹുസ്വര സമൂഹമാണ്. കനേഡിയന് അവകാശ, സ്വാതന്ത്ര്യ ചാര്‍ട്ടര് എല്ലാ പൗരന്മാര്‍ക്കും മതസ്വാതന്ത്ര്യവും തുല്യാവകാശവും ഉറപ്പുനല്‍കുന്നു. ഓരോ കനഡക്കാരനും അഭിമാനകരമാണിത്. അതുകൊണ്ടുതന്നെയാണ് ഞാന് കനഡയിലായതില് അഭിമാനം കൊള്ളുന്നതും.\nഒറ്റപ്പെട്ട തുരുത്തുകളില് ഏകാകികളായി മാറ്റിനിര്‍ത്തപ്പെടാതിരിക്കാന് മുസ്‌ലിംകള്‍ക്കിവിടെ ഉത്തരവാദിത്ത്വം കുറച്ചുകൂടി കൂടുതലാണ്. തുറന്ന മനസ്സും ബഹുസ്വരതയും സ്വീകരിച്ച്, ഇസ്‌ലാമിന്റെ ആഗോളമുഖം ലോകത്തിനു മുന്നില് കാണിച്ചുകൊടുക്കാനാകണം. എന്നാലോ, ഇസ്‌ലാമിക സ്വത്വം കൈവിട്ടുപോവുകയുമരുത്.\nനമ്മുടെ മക്കള് ഇസ്‌ലാമിക സ്വത്വത്തോട് താദാത്മ്യപ്പെടണം. അതിന്റെ ധാര്‍മിക, ആത്മീയ ദര്‍ശനങ്ങള് ഹൃദയത്തോട് ചേര്‍ത്തുവെക്കണം. അതിന് ഖുര്‍ആന്റെയും ഇസ്‌ലാമിക വിജ്ഞാനീയങ്ങളുടെയും പഴയ രീതിയിലുള്ള വായന മാത്രമാണ് പോംവഴിയെന്ന് നാം തെറ്റിദ്ധരിക്കുന്നു. ഒരേ രീതിയില് അച്ചുനിരത്തപ്പെട്ട തലമുറയുടെ സൃഷ്ടി മാത്രമേ അതുകൊണ്ട് സാധ്യമാകൂ. ലോകത്ത്, ഭീതിയും വെറുപ്പും പരത്തുന്ന വിഭാഗങ്ങള്‍ക്ക് എളുപ്പം അവര് ഇരകളായി മാറുകയും ചെയ്യുന്നു.\nവീടകങ്ങളില് വെച്ചുതന്നെ പ്രായോഗിക പാഠങ്ങളിലൂടെ മക്കളില് ഇസ്‌ലാം രൂഢമൂലമാക്കുന്നതിന്റെ പ്രാ ധാന്യം കുറച്ചുകാണാതിരിക്കണം. കനഡയില് ഇതിന് അവസരങ്ങള് വേണ്ടുവോളമുണ്ട്. ആശുപത്രികള്, സൂപ്പ് കിച്ചണുകള്, ജനക്ഷേമ കേന്ദ്രങ്ങളിലെ സൗജന്യ സേവനം, ഇതര മതസ്ഥരുമായി ആശയ സംവാദം, സഹായപ്രവര്‍ത്തനങ്ങള് തുടങ്ങി പലതും പലതും.\nഏറ്റവുമവസാനമായി, മലയാളിയെന്ന, ഇന്ത്യക്കാരനെന്ന സ്വത്വം നാം കരുതലോടെ നിലനിര്‍ത്തണം. മലയാളിയെയും ഇന്ത്യക്കാരനെയും കണ്ടെത്തി സംസ്ഥാനത്തിന്റെയും രാജ്യത്തിന്റെയും നന്മക്കായി ഒന്നിച്ചു പ്രവര്‍ത്തിക്കണം. രാജ്യം കാലങ്ങളായി കരുതലോടെ നിലനിര്‍ത്തിയ ബഹുസ്വരതയും മതസൗഹാര്‍ദവും ഇനിയും നിലനില്‍ക്കുന്നുവെന്ന് ഉറപ്പാക്കണം. അവക്കെതിരെ രാഷ്ട്രീയ ഭസ്മാസുരന്മാര് ഇറങ്ങിത്തിരിച്ച കാലത്ത് പ്രത്യേകിച്ചും.\nനാലാം ഖലീഫ അലി പറഞ്ഞ വാക്കുകളാകെട്ട നമ്മുടെ മന്ത്രം: ''ജനം രണ്ടു വിഭാഗമാണ്. ഒന്നുകില് വിശ്വാസത്തില് നിങ്ങളോടൊപ്പമുള്ളവര്, അല്ലെങ്കില് നിങ്ങളുമായി മനുഷ്യത്വം പങ്കിടുന്നവര്. അതുകൊണ്ട്, ഏവരോടും നന്മയോടെയും സഹാനുഭൂതിയോടെയും വര്‍ത്തിക്കുക. ദൈവികാനുകമ്പക്ക് അതു മാത്രമാണ് വഴി.''


ipl teams retention players മുംബൈ നിലനിർത്തുക\nഐപിഎൽ 15ആം സീസണു മുന്നോടിയായി ടീമുകൾ നിലനിർത്തുന്ന താരങ്ങളെപ്പറ്റിയുള്ള റിപ്പോർട്ടുകൾ പുറത്ത്. നായകൻ രോഹിത് ശർമ്മ, പേസർ ജസ്പ്രീത് ബുംറ എന്നിവരെ മുംബൈ ഇന്ത്യൻസ് നിലനിർത്തുമെന്നാണ് സൂചന. ചെന്നൈ ആവട്ടെ, എംഎസ് ധോണിയെയും നിലനിർത്തും. പഞ്ചാബ് കിംഗ്സ് വിടുമെന്ന് സൂചനയുള്ള കെഎൽ രാഹുൽ ലക്നൗ ഫ്രാഞ്ചൈസിയുടെ ക്യാപ്റ്റനാവുമെന്നും സൂചനയുണ്ട്. (ipl teams retention players)\nRead Also : ഐപിഎൽ 2022 ഏപ്രിൽ രണ്ടിന് ആരംഭിക്കുമെന്ന് റിപ്പോർട്ട്\nകൊൽക്കത്ത നൈറ്റ് റൈഡേഴ്സ് വെങ്കടേഷ് അയ്യരെയും ശുഭ്മൻ ഗില്ലിനെയും നിലനിർത്തിയേക്കും. വരുൺ ചക്രവർത്തിയുമായും ചർച്ചകൾ നടക്കുന്നു. ആന്ദ്രേ റസൽ, സുനിൽ നരേൻ എന്നിവരും ടീമിൽ നിലനിർത്താൻ പരിഗണിക്കുന്നവരിൽ പെടുന്നു. റോയൽ ചലഞ്ചേഴ്സ് ബാംഗ്ലൂരുമായി ബന്ധപ്പെട്ട് ഇതുവരെ വാർത്തകൾ പുറത്തുവന്നിട്ടില്ല. എന്നാൽ, കോലി, ചഹാൽ, ഹർഷൽ പട്ടേൽ എന്നിവർ ടീമിൽ തുടരുമെന്നാണ് സൂചനകൾ. സൺറൈസേഴ്സ് ഹൈദരാബാദ്, രാജസ്ഥാൻ റോയൽസ് ടീമുകൾ ആരെയൊക്കെ നിലനിർത്തും എന്നതിലും വ്യക്തതയില്ല.\nപഞ്ചാബ് കിംഗ്സ് നായകൻ ലോകേഷ് രാഹുൽ ടീം വിട്ട് ലക്നൗ ഫ്രാഞ്ചൈസി ക്യാപ്റ്റനാവും. ഈ മാസം 30നാണ് നിലനിർത്തുന്ന ടീമുകളുടെ പട്ടിക സമർപ്പിക്കേണ്ടത്. അടുത്ത മാസം മെഗാ ലേലം നടക്കുമെന്നാണ് സൂചന.\nStory Highlights : ipl teams retention players list


അഭിലാഷിന്റെ ആരോഗ്യസ്ഥിതിയിൽ പുരോഗതി; ഭക്ഷണം കഴിച്ചു തുടങ്ങി |\nഗോൾഡൻ ഗ്ലോബ് പ്രയാണത്തിനിടെ അപകടത്തിൽപ്പെട്ട മലയാളി നാവികൻ അഭിലാഷ് ടോമിയുടെ ചികിത്സ ആംസ്റ്റർഡാം ദ്വീപിലെ ആശുപത്രിയിൽ തുടരുന്നു. അഭിലാഷിന്റെ ആരോഗ്യസ്ഥിതി മോശമല്ലെന്ന് ഇന്ത്യൻ നാവിക സേന അറിയിച്ചു. അഭിലാഷ് ആഹാരം കഴിക്കുന്നതായും സംസാരിക്കുന്നുണ്ടെന്നും നാവിക സേന വൃത്തങ്ങൾ അറിയിച്ചു\nവിദഗ്ധ ചികിത്സക്കായി അഭിലാഷിനെ മൗറീഷ്യസിലേക്ക് മാറ്റുമെന്ന് പ്രതിരോധ മന്ത്രി നിർമലാ സീതാരാമൻ അറിയിച്ചു. നാവികസേനയുടെ ഐഎൻഎസ് സത്പുര ആംസ്റ്റർഡാമിലേക്ക് എത്തിക്കൊണ്ടിരിക്കുകയാണ്. ഇതേ കപ്പലിൽ തന്നെയാകും അഭിലാഷിനെ മൗറീഷ്യസിലേക്ക് കൊണ്ടുപോകുക.\nഅഭിലാഷിന്റെ മുതുകിനാണ് സാരമായി പരുക്കേറ്റിട്ടുള്ളത്. കഴിഞ്ഞ വെള്ളിയാഴ്ചയാണ് അദ്ദേഹത്തിന് പരുക്കേറ്റത്. ഫ്രഞ്ച് മത്സ്യബന്ധന കപ്പലായ ഓസിരിസാണ് അഭിലാഷിനെ രക്ഷപ്പെടുത്തി ആംസ്റ്റർഡാമിലെത്തിച്ചത്.\n← ആരും തോൽക്കാത്ത മത്സരം: ഇന്ത്യയെ സമനിലയിൽ തളച്ച് അഫ്ഗാൻ\nകന്യാസ്ത്രീയുടെ പരാതി: രണ്ട് കേസുകൾ ക്രൈംബ്രാഞ്ചിന് വിട്ടു →\nറനിൽ വിക്രമസിംഗ ശ്രീലങ്കയിൽ പ്രധാനമന്ത്രിയായി അധികാരമേറ്റു


ജാതി-മത ചിന്താഗതികൾക്കും സങ്കുചിത കക്ഷിരാഷ്ട്രീയത്തിനും അതീതമായി ജനകീയ പ്രതിരോധ സമിതികളിൽ സംഘടിക്കുക | SUCI Communist KERALA\nജനാധിപത്യ വ്യവസ്ഥയുടെ അടിത്തറയും അതിന്റെ കരുത്തും കാതലുമെന്നത് ജനങ്ങളുടെ പ്രബുദ്ധതയും ഉണർവ്വും ജാഗ്രതയും അതിൽനിന്നുടലെടുക്കുന്ന ജനകീയ പോരാട്ടങ്ങളുമാണ്. ജനങ്ങളുടെ അവകാശങ്ങൾ സംരക്ഷിക്കാനും നിലനിർത്താനും വിപുലീകരിക്കാനും കരുത്തുറ്റ ജനകീയ പ്രസ്ഥാനത്തിന്റെ ഊർജ്ജത്തിനേ കഴിയൂ. തെരഞ്ഞെടുക്കപ്പെട്ട സർക്കാരിനെ നേർവഴിയിലൂടെ നയിക്കാനുതകുന്ന കാവൽ ശക്തിയായി ജനങ്ങൾക്ക് മാറാൻ കഴിയുമ്പോൾ മാത്രമേ ജനാധിപത്യത്തിന്റെ നടത്തിപ്പ് പൂർണ്ണമാകൂ. ജനാധിപത്യ ഭരണലക്ഷ്യങ്ങളുടെ അടിയുറച്ച സങ്കൽപ്പങ്ങൾപോലും അധികാരികൾ ഇന്ന് പരസ്യമായി നിരാകരിക്കുന്നു; കുത്തകകളുടെ പാദസേവകരായി അധഃപതിച്ചിരിക്കുന്നു.\nആഗോളവത്ക്കരണം മുന്നേറുന്നതിനനുസരിച്ച് മനുഷ്യൻ പിന്തള്ളപ്പെടുകയാണ്. അധികാരികൾ ആർത്തിപിടിച്ച് പായുന്നത് മൂലധനത്തിന് പിന്നാലെയാണ്. വമ്പൻ ധനശക്തികൾക്കുവേണ്ടി അവർ മനസാക്ഷിയില്ലാതെ നിലകൊള്ളുന്നു. കമ്പോളമാണ് ദൈവം. കുടിവെള്ളവും വിദ്യാഭ്യാസവും ആരോഗ്യവും കമ്പോളത്തിന്റെ ചവിട്ടടിയിലാണ്. മനുഷ്യന്റെ വിശപ്പും രോഗവും ദുരിതങ്ങളും യാതനകളുമെല്ലാം കമ്പോളത്തിൽ ചരക്കാണ്. ചിന്തയും വികാരങ്ങളും മൂല്യങ്ങളുമെല്ലാം കമ്പോളത്തിന്റെ ദാക്ഷിണ്യത്തിലാണ്.\nകമ്പോളത്തിന് മനുഷ്യനെ വേണ്ട. വേണ്ടത് മനുഷ്യന്റെ ശേഷികളെ മാത്രം. കമ്പോളത്തിന്റെ നിയമങ്ങൾ അനുസരിക്കുന്ന, ആത്മാഭിമാനവും അന്തസ്സും പണയംവച്ച് യന്ത്രങ്ങളെപ്പോലെ പണിയെടുക്കാൻ ശേഷിയുള്ളവരെ മാത്രം. കടുത്ത മത്സരത്തിൽ സഹപാഠിയെയോ സഹപ്രവർത്തകനെയോ സഹോദരനെപ്പോലുമോ മലർത്തിയടിക്കാൻ ശേഷിയുള്ളവരെ മാത്രം.\nകമ്പോളത്തിന്റെ ദുരയ്ക്കിരയായി ജനങ്ങൾ നിലനിൽപ്പിനായി ക്ലേശിക്കുകയാണ്. ജീവിതത്തിൽ പിടിച്ചു നിൽക്കാനുള്ള എല്ലാ പരിശ്രമങ്ങളും പരാജയപ്പെട്ട് കർഷകൻ ആത്മഹത്യ ചെയ്യുന്നു. അവരുടെ എണ്ണം നാല് ലക്ഷം കവിഞ്ഞിരിക്കുന്നു. സമൂഹത്തെ അന്നമൂട്ടുന്ന കർഷകർ ഭരണാധികാരികൾ കുത്തകകളുടെ ദാസ്യക്കാരാകുന്നതുകൊണ്ടുമാത്രം സൃഷ്ടിക്കപ്പെടുന്ന ജീവിതദുരിതങ്ങളിൽനിന്ന് കരകയറാനാകാതെ സ്വയം അവസാനിപ്പിക്കുന്നതിന്റെ നിലയ്ക്കാത്ത കഥകളും കദനങ്ങളും ഉയരാതൊരു നിമിഷമില്ല. മഹാരാഷ്ട്രയും വിദർഭയും അതിന്റെ ഉദാഹരണം മാത്രം. ഒരു ദിവസം9ആത്മഹത്യകൾ എന്നത് ഭയപ്പെടുത്തുന്ന കണക്കുതന്നെയാണ്.\nപിച്ചിച്ചീന്തപ്പെടുന്ന ബാല്യകൗമാരങ്ങൾ. അതും ആൺപെൺ ഭേദമന്യേ. ഡൽഹി, ആസ്സാം, മധ്യപ്രദേശ്, ബംഗാൾ, യുപി, കത്‌വ, ഉന്നാവ… പട്ടിക അവസാനിക്കുന്നില്ല. സ്ത്രീകൾക്കും കുട്ടികൾക്കും നേരെയുള്ള അതിക്രമങ്ങൾ കേരളത്തിലും ആശങ്കാജനകമാംവിധം പെരുകുന്നു. ആഗോളവൽക്കരണനയങ്ങളുടെ അനിവാര്യഫലമെന്നവണ്ണം സാംസ്‌കാരിക രംഗം തകർച്ചയിൽനിന്നും തകർച്ചയിലേയ്ക്ക് കൂപ്പുകുത്തുന്നു. വിദ്യാഭ്യാസരംഗത്തെ പരിഷ്‌ക്കാരങ്ങൾ ഈ തകർച്ചയ്ക്ക് ആക്കം വർദ്ധിപ്പിക്കുന്നു. ആധുനിക നവോത്ഥാനം മുന്നോട്ടുവച്ച, മനുഷ്യനാവുക, മനുഷ്യനെ സൃഷ്ടിക്കുക എന്ന ലക്ഷ്യത്തിൽനിന്നും വിദ്യാഭ്യാസം പിന്നാക്കം പോയി. ആഗോളവത്ക്കരണം വിദ്യാഭ്യാസത്തിന്റെ ലക്ഷ്യം പുനർനിർവ്വചിച്ചപ്പോൾ അതിനനുസരിച്ച് ഉള്ളടക്കം ക്രമീകരിക്കപ്പെട്ടു. ഉള്ളുപൊള്ളയായ വിദ്യാഭ്യാസം കുട്ടികളെ അരക്ഷിതാവസ്ഥയിലേയ്ക്ക് തള്ളി. വിദ്യാഭ്യാസം സമ്പന്നർക്കുമാത്രമായി പരിമിതപ്പെടുത്തപ്പെട്ടു. മത്സരത്തിൽ പിടിച്ചു നിൽക്കാനാകാതെ ആത്മഹത്യയിലും കൗൺസിലിംഗ് സെന്ററുകളിലും അഭയം തേടുന്ന കുട്ടികളുടെ എണ്ണം പെരുകി. സമൂഹത്തെ ആകമാനം ഗ്രസിച്ചിരിക്കുന്ന ജീർണ്ണതകളിലേയ്ക്ക് ആണ്ടുമുങ്ങിപ്പോകുന്ന കുഞ്ഞുങ്ങൾക്ക് ജീവിതം തന്നെ കൈവിട്ടുപോകുന്നു.\nഅവശ്യനിത്യോപയോഗ സാധനങ്ങളുടെ നിത്യേനയുള്ള വിലവർദ്ധനവ് സാധാരണക്കാരന്റെ എല്ലാ കണക്കുകൂട്ടലുകളും തെറ്റിക്കുകയാണ്. ആരോഗ്യപരിപാലനത്തിനും ജനങ്ങൾക്ക് ആശ്രയിക്കാവുന്ന സർക്കാർ സംവിധാനങ്ങളില്ല. മതിയായ ചികിത്സ ലഭിക്കാതെ കുഞ്ഞുങ്ങൾ ഉൾപ്പെടെ സാധുക്കൾ പിടഞ്ഞു മരിക്കുന്നു എന്ന വാർത്തയും നടുക്കം നഷ്ടപ്പെടുംവിധം സാധാരണമായിരിക്കുന്നു. ചികിത്സ ചെലവേറിയതാകുമ്പോൾ സാധാരണക്കാരന് ഉള്ള കിടപ്പാടം പോലും നഷ്ടപ്പെടുന്നതിന്റെയും വാർത്തകൾ വരുന്നു.\n120 കോടി ജനങ്ങളുള്ള ഒരു രാജ്യത്ത് ഇനിമേൽ സ്ഥിരം തൊഴിലില്ല എന്ന് പറയുവാനും നരേന്ദ്രമോദി നേതൃത്വം നൽകുന്ന സർക്കാരിന് ധൈര്യം ഉണ്ടായിരിക്കുന്നു. അതിനെയും ചോദ്യം ചെയ്യാൻ ഏഷ്യയിലെതന്നെ എണ്ണത്തിൽ മുന്നിൽ നിൽക്കുന്ന സംഘടനകളുണ്ടായിട്ടും ആരും മുന്നോട്ടുവന്നില്ല. നോട്ടുനിരോധനവും ജിഎസ്ടിയും ചില്ലറ വ്യാപാര രംഗത്ത് നൂറു ശതമാനം വിദേശ നിക്ഷേപം അനുവദിക്കാനുള്ള തയ്യാറെടുപ്പുംപോലെ ജനങ്ങളെ സമ്പൂർണ്ണ നിരാശ്രയത്വത്തിലേയ്ക്ക് തള്ളുന്ന നയങ്ങൾ വന്നിട്ടും സംഘടിത പ്രസ്ഥാനങ്ങൾ ദേശീയ തലത്തിലും സംസ്ഥാനതലങ്ങളിലും വേണ്ടുവോളം ഉണ്ടായിട്ടും ശക്തമായ ഒരു പ്രതിഷേധം എവിടെയും കണ്ടില്ല. പെട്രോൾ, ഡീസൽ, പാചകവാതകം ഇവയുടെ വില ഒരു നിയന്ത്രണവുമില്ലാതെ ദിനേന കുതിച്ചുയരുകയാണ്. കാടും കടലും കരിമണലും എല്ലാം കുത്തകകൾ കൈവശപ്പെടുത്തുകയും ജനങ്ങൾ കുടിയിറക്കപ്പെടുകയും ചെയ്യുന്നു.\nകുത്തകകൾ ആസ്തി വർദ്ധിപ്പിക്കകയും ജനങ്ങൾ കൂടുതൽ പാപ്പരാകുകയും ചെയ്യുന്നു. ഓക്‌സ്ഫാമിന്റെ വാർഷിക സർവ്വേ റിപ്പോർട്ടനുസരിച്ച് ഇന്ത്യയിൽ ഉൽപ്പാദിപ്പിക്കപ്പെട്ട സമ്പത്തിൽ 73 ശതമാനവും കൈയടക്കിയത് 1ശതമാനം വരുന്ന അതിസമ്പന്നരാണ്. രാജ്യത്തെ 77ശതമാനം വരുന്ന ദരിദ്രരുടെ സമ്പത്തിൽ കഴിഞ്ഞ വർഷമുണ്ടായ വർദ്ധന വെറും 1ശതമാനം മാത്രവും. 2017ൽ ഇന്ത്യയിലെ 1ശതമാനം വരുന്ന സമ്പന്നരുടെ സ്വത്ത് 20.9ലക്ഷം കോടിയിലേറെ വർദ്ധിച്ചു. കേന്ദ്രസർക്കാരിന്റെ ആകെ ബജറ്റിലെ തുകയ്ക്ക് തുല്യമാണിത്. സാമ്പത്തിക അസമത്വത്തിന്റെ തീവ്രതയാണ് ഇതെല്ലാം വെളിവാക്കുന്നത്.\nനിരവധി ജീവിതപ്രശ്‌നങ്ങളാൽ നട്ടംതിരിയുമ്പോൾ ജനങ്ങൾ ഒറ്റക്കെട്ടായി മുന്നോട്ടുവരാനുള്ള സാദ്ധ്യതകൾ തിരിച്ചറിയുന്ന ഭരണാധികാരികൾ അവരെ ജാതിയുടെയും മതത്തിന്റെയും ഭാഷയുടെയും പ്രദേശത്തിന്റെയും പേരിൽ പല തട്ടിലാക്കി നിർത്താനുള്ള ആസൂത്രിതമായ നീക്കങ്ങൾ നടത്തിക്കൊണ്ടിരിക്കുകയാണ്. വർഗ്ഗീയതയും ദേശഭ്രാന്തും ഭരണാധികാരികൾ നിരന്തരം ഉപയോഗിക്കുന്ന ആയുധങ്ങളായി മാറിയിരിക്കുന്നു. പശുവിന്റെപേരിൽ ഇന്ത്യയിൽ കൊല്ലപ്പെട്ടത് 34പേരാണ്. ബിജെപി കേന്ദ്രത്തിൽ അധികാരത്തിൽ വന്നതിനുശേഷം ആസൂത്രിത വർഗ്ഗീയകലാപങ്ങൾ നൂറുകണക്കിനാണ് നടക്കുന്നത്. ജനങ്ങളുടെ അജ്ഞത മുതലെടുത്ത് വർഗ്ഗീയ വികാരങ്ങളെ ഊതിപ്പടർത്തുകയും യുക്തിബോധം ഇല്ലാതെയാക്കാൻ ശാസ്ത്രവിരുദ്ധ പ്രചാരണങ്ങൾ നടത്തുകയും ചെയ്യുന്നു.\nആത്മാഭിമാനത്തോടെ തലയുയർത്തി മനുഷ്യനായി ഇന്ന് നിലകൊള്ളണമെങ്കിൽ ചെറുത്തുനിൽക്കുക എന്നത് മാത്രമാണ് മനുഷ്യന്റെ മുന്നിലുള്ള ഒരേയൊരു മാർഗ്ഗം. കമ്പോളത്തിന്റെയും അതിനെ നിയന്ത്രിക്കുന്ന ധനശക്തികളുടെയും അവരുടെ സംരക്ഷകരായ ഭരണാധികാരികളുടെയും കടന്നാക്രമണങ്ങളെ പ്രതിരോധിക്കാൻ ബോധമുള്ള മനുഷ്യൻ സ്വീകരിക്കേണ്ടുന്ന നിലനിൽപ്പിന്റെ സമ്പ്രദായമാണത്.\nകക്ഷി രാഷ്ട്രീയത്തിനും ജാതി മതചിന്താഗതികൾക്കുമതീതമായ സ്വന്തം പ്രശ്‌നങ്ങൾ തിരിച്ചറിഞ്ഞ് സന്ധിയില്ലാതെ ജനങ്ങൾ ഒറ്റക്കെട്ടായി അണിനിരപ്പോൾ വിജയം ജനങ്ങളോടൊപ്പമായിരുന്നു. സിംഗൂരും നന്ദിഗ്രാമും മൂലമ്പിള്ളിയും വിളപ്പിൽശാലയും ചെങ്ങറയും തൂത്തുക്കുടിയുമെല്ലാം നമ്മുടെ മുന്നിലെ തിളങ്ങുന്ന ഉദാഹരണങ്ങൾ മാത്രമാണ്. കേരളത്തിൽ ജനങ്ങളുടെ പ്രതിരോധത്തെ കഴിഞ്ഞ കാൽനൂറ്റാണ്ടായി മുന്നിൽ നിന്നു നയിച്ചുകൊണ്ട് സജീവമാണ് കേരള സംസ്ഥാന ജനകീയ പ്രതിരോധ സമിതി.\nകേരള സംസ്ഥാന ജനകീയ പ്രതിരോധ പ്രസ്ഥാനം മുന്നോട്ട്\n1992 ആഗസ്റ്റ് 25ന് പിറവിയെടുത്ത കേരള സംസ്ഥാന ജനകീയ പ്രതിരോധ സമിതി രണ്ടര പതിറ്റാണ്ട് കാലത്തെ സമരപന്ഥാവിൽ പുതിയ മുന്നേറ്റങ്ങൾക്ക് തയ്യാറെടുക്കുകയാണ്. പ്രതിരോധ സമിതിയുടെ ആവിർഭാവം കേരളത്തിലെ ജനകീയ സമരമണ്ഡലങ്ങളിൽ സൃഷ്ടിച്ച ചലനം വമ്പിച്ചതായിരുന്നു. ജസ്റ്റിസ് വി.ആർ.കൃഷ്ണയ്യരും ലക്ഷ്മി എൻ.മേനോനും ആർ.എം.മനയ്ക്കലാത്തും ബിഷപ്പ് പൗലോസ് മാർ പൗലോസും പവനനും കെ.പാനൂരും പി.പി.ഉമ്മർകോയയുമൊക്കെ നേതൃനിരയിൽ അണിനിരന്ന് നടത്തിയ പ്രക്ഷോഭങ്ങൾ കേരളചരിത്രത്തിലെ അവിസ്മരണീയ ഏടുകളാണ്.\nജനകീയ പ്രതിരോധ സമിതിയുടെ പ്രവർത്തനങ്ങൾക്ക് തുടക്കം കുറിച്ചുകൊണ്ട് അംഗീകരിച്ച പ്രവർത്തന പരിപാടിയിൽ ഇങ്ങനെ പറയുന്നു: ‘ജനങ്ങളുടെമേൽ വന്നുപതിക്കുന്ന ആക്രമണങ്ങൾക്കെതിരെ ജാതി-മത-സാമുദായിക ചിന്താഗതികൾക്കും സങ്കുചിത കക്ഷി രാഷ്ട്രീയ സമീപനങ്ങൾക്കും അതീതമായി ഐക്യത്തോടെ പോരാടാൻ ഏവർക്കും അണിനിരക്കാവുന്ന വേദിയായിരിക്കും ജനകീയ പ്രതിരോധ സമിതി. സത്യസന്ധതയും അർപ്പണബോധവും ജനകീയ താൽപ്പര്യങ്ങളോട് കൂറും ജനകീയ ശക്തിയിൽ അചഞ്ചലമായ വിശ്വാസവും സാമൂഹ്യപ്രശ്‌നങ്ങളോട് പ്രതികരിക്കുവാൻ ആത്മാർത്ഥമായ ഉത്സാഹമുള്ള ഏതൊരാൾക്കും ആചാരാനുഷ്ഠാന വൈജാത്യങ്ങൾക്കും വീക്ഷണ വൈവിധ്യങ്ങൾക്കും ഉപരിയായി ഇതിൽ പ്രവർത്തിക്കാം. വിവിധങ്ങളായ കാരണങ്ങളാൽ, ജനങ്ങൾക്കിടയിൽ നിലനിൽക്കുന്ന അഭിപ്രായ വ്യത്യാസങ്ങൾ പെരുപ്പിച്ചെടുക്കുക എന്നതല്ല, മറിച്ച്, ജീവിതസാഹചര്യം ജനങ്ങൾക്ക് സഹജമായി നൽകുന്ന ഐക്യത്തെ ദൃഢപ്പെടുത്തി മുന്നേറുക എന്നതിലാണ് ജനകീയ പ്രതിരോധ സമിതിയുടെ ഊന്നൽ. അനവധി അഭിപ്രായഭേദങ്ങൾക്കിടയിലും കഷ്ടതയനുഭവിക്കുന്നവർക്ക് ഒത്തുചേരാൻ, അവരുടെ താൽപ്പര്യങ്ങളെ തമ്മിൽ കോർത്തിണക്കാൻ ഉതകുന്ന പ്രശ്‌നങ്ങൾ സമൂഹത്തിലുണ്ട്. വിശദീകരണം ആവശ്യമില്ലാത്തവിധം സ്പഷ്ടവും പ്രകടവും സർവ്വസമ്മതവുമായ അത്തരം വിഷയങ്ങളെ അധികരിച്ചുകൊണ്ട് ജനൈക്യത്തിന്റെ കരുത്തു വർദ്ധിപ്പിച്ചെടുക്കുക എന്നതാണ് ജനകീയ പ്രതിരോധ സമിതി ചെയ്യുന്നത്.’\nഇന്ന് രാജ്യം നേരിടുന്ന വൻ സാമൂഹ്യപ്രശ്‌നങ്ങൾക്കെതിരായി ശരിയായ ദിശയിലൂടെ ജനകീയ പ്രക്ഷോഭങ്ങൾ സങ്കുചിത കക്ഷിരാഷ്ട്രീയത്തിനും ജാതി-മത-ചിന്തകൾക്കും അതീതമായി വളർത്തിയെടുക്കാൻ പ്രതിരോധ സമിതി സദാ ജാഗ്രതയോടെ സാമൂഹ്യമണ്ഡലങ്ങളിൽ കർമ്മനിരതമായി നിൽക്കുന്നു. മുൻകാലങ്ങളിൽ, പ്രതിരോധ സമിതി നടത്തിയ പ്രക്ഷോഭങ്ങളുടെ കരുത്തിന്റെ മാത്രം അടിസ്ഥാനത്തിൽ ജനദ്രോഹ നയങ്ങൾ പലതും പിൻവലിക്കേണ്ടി വന്നിട്ടുണ്ട്. കരിമണൽ ഖനന വിരുദ്ധ സമരം, വിഴിഞ്ഞം കുടിയൊഴിപ്പിക്കൽ വിരുദ്ധ സമരം, ഗ്ലോബൽ ഇൻവെസ്റ്റർ മീറ്റിനെതിരെ നടത്തിയ സമരം, മൂലമ്പള്ളിയിലെ കുടിയൊഴിപ്പിക്കലിനെതിരായ സമരം തുടങ്ങിയവ ചില ഉദാഹരണങ്ങൾ മാത്രം. ഡി.പി.ഇ.പിയ്‌ക്കെതിരെ ജനകീയ പ്രതിരോധ സമിതി ജസ്റ്റിസ് വി.ആർ.കൃഷ്ണയ്യരുടെ നേതൃത്വത്തിൽ വളർത്തിയെടുത്ത ജനകീയ പ്രക്ഷോഭം ഐതിഹാസികമായിരുന്നു. വർഗ്ഗീയതയ്‌ക്കെതിരെ മതേതര വിശ്വാസികളെ സംഘടിപ്പിച്ചുകൊണ്ട് കേരളമെമ്പാടും നടത്തിയ മതേതര മുന്നേറ്റവും ചരിത്രത്തിൽ ഇടം നേടിയവ തന്നെ.\nഗോഹത്യയുടെ പേരിൽ നരഹത്യ നടത്തുന്ന സംഘപരിവാറിന്റെ മനുഷ്യത്വഹീനമായ പദ്ധതികൾക്കെതിരെ ഇപ്പോൾ പ്രതിരോധ സമിതി മനുഷ്യസംഗമങ്ങൾ സംഘടിപ്പിച്ചുവരുന്നു. പ്രാദേശികമായ നിരവധി പ്രക്ഷോഭപ്രവർത്തനങ്ങളിലും സമിതി സജീവമാണ്. എന്നാൽ, കൂടുതൽ കരുത്തുറ്റതും ഏകോപിതവുമായ വിധത്തിൽ സംസ്ഥാന-ജില്ലാതലങ്ങളിൽ പ്രതിരോധ പ്രവർത്തനങ്ങൾ നടത്താൻ സമിതി തീരുമാനമെടുത്ത നേതൃയോഗമാണ് ജൂൺ 29ന് എറണാകുളത്ത് നടന്നത്.\nജനറൽ സെക്രട്ടറി ഡോ.വി.വേണുഗോപാലിന്റെ അദ്ധ്യക്ഷതയിൽ ചേർന്ന യോഗത്തിൽ കേരളത്തിലെ തലമുതിർന്ന പ്രതിരോധ സമിതി നേതാക്കൾ പങ്കെടുത്തു. പ്രൊഫ.കെ.അരവിന്ദാക്ഷൻ, അഡ്വ.മഞ്ചേരി സുന്ദർരാജ്, അഡ്വ.മാത്യു വേളങ്ങാടൻ, ഡോ.ഡി.സുരേന്ദ്രനാഥ്, പ്രൊഫ.വിൻസന്റ് മാളിയേക്കൽ, പ്രൊഫ.എ.ജയിംസ്, ജയ്‌സൺ ജോസഫ്, അഡ്വ. അബ്ദുറഹ്മാൻ, വിളയോടി വേണുഗോപാൽ, ടി.ബി.വിശ്വനാഥൻ, പ്രൊഫ.വിശ്വമംഗലം സുന്ദരേശൻ, ദേശാഭിമാനി ഗോപി, ടി.കെ.സുധീർകുമാർ തുടങ്ങിയവരും മറ്റ് പ്രമുഖ ജില്ലാനേതാക്കളും യോഗത്തിൽ പങ്കെടുത്തു.\nപ്രൊഫ.കെ അരവിന്ദാക്ഷൻ ഉദ്ഘാടന പ്രസംഗം നടത്തി. സമകാലിക സാഹചര്യങ്ങളെ സംബന്ധിച്ച പ്രമേയം ജയ്‌സൺ ജോസഫ് അവതരിപ്പിച്ചു. ജുഡീഷ്യറിയെ ഭരണകൂടത്തിന്റെ ദാസ്യത്തിലാക്കി മാറ്റുന്ന വിപൽക്കരമായ പ്രവണതകളെക്കുറിച്ച് അഡ്വ. മഞ്ചേരി സുന്ദർരാജും അഡ്വ. മാത്യു വേളങ്ങാടനും വിശദീകരിച്ചു. രാജ്യം നേരിടുന്ന പൗരാവകാശ ധ്വംസനങ്ങൾക്കും ജനാധിപത്യ ലംഘനങ്ങൾക്കുമെതിരായി ജനകീയ പ്രതിരോധ പ്രസ്ഥാനം താഴെത്തട്ടിൽ നിന്നും വളർത്തിയെടുക്കാൻ യോഗം തീരുമാനിച്ചു. അതിനായുള്ള കർമ്മപരിപാടി എൻ.കെ.ബിജു അവതരിപ്പിച്ചു.\nപെട്രോൾ വിലവർദ്ധനവ്, വിലക്കയറ്റം, അഴിമതി, വർഗ്ഗീയത, ദേശഭ്രാന്ത് സൃഷ്ടിക്കുന്ന നയങ്ങൾ, വിദ്യാഭ്യാസ-ആരോഗ്യ മേഖലയിലെ വാണിജ്യവൽക്കരണം എന്നിവയ്‌ക്കെല്ലാമെതിരെ ബഹുജന പ്രതിരോധ പ്രസ്ഥാനം താഴെത്തട്ടിൽ കെട്ടിപ്പടുക്കാനും യോഗം തീരുമാനിച്ചു.\nപ്രൊഫ. കെ.അരവിന്ദാക്ഷൻ പ്രസിഡന്റ്, ഷാജർഖാൻ ജനറൽ സെക്രട്ടറി\nസമിതിയുടെ അധ്യക്ഷസ്ഥാനത്തേക്ക് പ്രൊഫ.കെ.അരവിന്ദാക്ഷനെ ഐകകണ്‌ഠ്യേന യോഗം തെരഞ്ഞെടുത്തു. ജനറൽ സെക്രട്ടറിയായി എം. ഷാജർഖാനെയും തെരഞ്ഞെടുത്തു. വൈസ് പ്രസിഡന്റുമാരായി ബിഷപ്പ് ഗീർവർഗ്ഗീസ് മാർ കൂറിലോസ് മെത്രോപ്പൊലീത്ത, ഡോ.വി.വേണുഗോപാൽ, അഡ്വ.മഞ്ചേരി സുന്ദർരാജ്, അഡ്വ.മാത്യു വേളങ്ങാടൻ, ഡോ.ഡി.സുരേന്ദനാഥ്, ജയ്‌സൺ ജോസഫ്, പ്രൊഫ.സൂസൻ ജോൺ, പ്രൊഫ.വിൻസന്റ് മാളിയേക്കൽ, എ.ജയിംസ് എന്നിവരെ തെരഞ്ഞെടുത്തു. കൂടാതെ 56 പേരടങ്ങിയ എക്‌സിക്യൂട്ടീവ് കമ്മിറ്റിയെയും 15 അംഗ സെക്രട്ടേറിയറ്റിനെയും തെരഞ്ഞെടുത്തു.\nപ്രൊഫ.വിശ്വമംഗലം സുന്ദരേശൻ, ടി.ബി.വിശ്വനാഥൻ, ആല വാസുദേവൻപിള്ള, പ്രൊഫ.സി.ഹരിദാസൻ, മുതലാംതോട് മണി, പ്രൊഫ.ജോയി മൈക്കിൾ, ഡോ. സത്യാനന്ദൻ നായർ, വിളയോടി വേണുഗോപാൽ, പ്രൊഫ.സി.വി കുമാരൻ, ജി. നാരായണൻ, ഗീരിശൻ, ഡോ. എസ്.ശങ്കർ, പി.എം.ദിനേശൻ, ടി. കെ. ബോസ്, എ.പി.അഹമ്മദ്, പ്രേംരാജ്‌ചെറുകര, രാജു കൊന്നനാൽ, ഹംസമാഷ്, അഡ്വ.ഒ.ഹാരിസ്, ദേശാഭിമാനി ഗോപി, ഫ്രാൻസിസ് കളത്തുങ്കൽ, എസ്.ബുർഹാൻ, ബി.ദിലീപൻ, സ്‌ളീബാ ദാസ്, പാർത്ഥസാരഥി വർമ്മ, ജോർജ് മുല്ലക്കര, എം.എസ.്മധു, ജബ്ബാർ മേത്തർ, എൽ.ഹരിറാം, ഡോ.പി.എസ.്ബാബു, ഷൈല.കെ.ജോൺ, എസ്.രാജീവൻ, കെ.കെ.ഗോപിനായർ, രാമചന്ദ്രൻ നായർ, ഡോ.ജ്യോതിരാജ്, രവീന്ദ്രൻ ചിയ്യാരത്ത്, എസ്.മിനി, എം.എ.പുഷ്പ, ടി.ജെ.ഡിക്‌സൺ, ഉദയകുമാർ, കെ.ജി.അനിൽകുമാർ, ഡോ.ഷാജഹാൻ, കെ.പി.സജി, ജി.ആർ.സുഭാഷ്, ഇ.വി.പ്രകാശ്, ധ്രുവകുമാർ, പ്രൊഫ.പി.എൻ.തങ്കച്ചൻ, അഡ്വ.എം.എ ബിന്ദു, ടി.മുരളി എന്നിവരുൾപ്പെടെ 56 പേരടങ്ങുന്ന പാനലാണ് യോഗം അംഗീകരിച്ചത്.\nസെക്രട്ടേറിയറ്റ് അംഗങ്ങളായി ജോർജ്മാത്യുകൊടുമൺ, ടി.കെ.സുധീർകുമാർ, എൻ.ആർ.മോഹൻകുമാർ, ജ്യോതികൃഷ്ണൻ, വി.കെ.സദാനന്ദൻ, അബ്ദുൽ അസീസ്, കെ.കെ.സുരേന്ദ്രൻ, എ.ശേഖർ, എസ്.സീതിലാൽ, എൻ.കെ.ബിജു, അഡ്വ. ഇ.എൻ.ശാന്തിരാജ്, ആർ.ബിജു, എം.പ്രദീപൻ, പി.കെ.പ്രഭാഷ് എന്നിവരെ തെരഞ്ഞെടുത്തു. എസ്.സീതിലാൽ പാനൽ അവതരിപ്പിച്ചു. എം.ഷാജർഖാൻ സ്വാഗതവും പ്രൊഫ. പി.എൻ.തങ്കച്ചൻ നന്ദിയും പറഞ്ഞു


ഈ വർഷം നടക്കുന്ന ടി-10 ക്രിക്കറ്റ് ലീഗിൽ മുൻ ഇന്ത്യൻ താരങ്ങളായ യുവരാജ് സിംഗും അമ്പാട്ടി റായുഡുവും കളിച്ചേക്കുമെന്ന് റിപ്പോർട്ട്. സംഘാടകരാണ് ഇക്കാര്യം അറിയിച്ചത്. ലീഗിലെ ഒന്നിലധികം ടീമുകൾ യുവരാജിനായി രംഗത്തുണ്ടെന്നാണ് വിവരം.\nഇരുവർക്കും ഉയർന്ന തുക കൊടുക്കേണ്ടി വന്നാലും നൽകാൻ ടീമുകൾ തയ്യാറാണെന്നാണ് വിവരം. യുവരാജിനെയും റായുഡുവിനെയും പോലെ അടുത്തിടെ അന്താരാഷ്ട്ര ക്രിക്കറ്റ് വിട്ട താരങ്ങൾ ടീമിൽ ഉൾപ്പെടുന്നത് ലീഗിനും ഗുണകരമാകും. യുവരാജിനെപ്പോലെ വലരെ പോപ്പുലറായ ഒരു കളിക്കാരൻ ലീഗിൻ്റെ ബ്രാൻഡ് വാല്യൂ ഉയർത്തുമെന്നും സംഘാടകർ കണക്കു കൂട്ടുന്നു.\n2017ൽ പരീക്ഷണാടിസ്ഥാനത്തിൽ തുടങ്ങിയ ടി-10 ലീഗ് വിജയകരമായതിനെത്തുടർന്നാണ് അത് തുടരാൻ സംഘാടകർ തീരുമാനിച്ചത്. 10 ഓവർ മാത്രമുള്ള മത്സരം വളരെ വേഗമാണ് ജനപ്രീതിയാർജിച്ചത്. കഴിഞ്ഞ വർഷം നടന്ന ലീഗിൽ ഇന്ത്യൻ താരങ്ങളായ സഹീർ ഖാൻ, പ്രവീൺ താംബെ, ആർ.പി സിംഗ് എന്നിവർ പങ്കെടുത്തിരുന്നു.\nആദ്യ സീസൺ നടന്നത് 2017 ഡിസംബർ 14 മുതൽ 17 വരെയായിരുന്നു. ലീഗിനു ലഭിച്ച അഭൂതപൂർവമായ ജനപ്രീതിയെത്തുടർന്ന് രണ്ടാം സീസണിൽ രണ്ട് ടീമുകളെ കൂടി ഉൾപ്പെടുത്തി. ഒപ്പം ലീഗ് 10 ദിവസങ്ങളിലേക്ക് നീട്ടുകയും ചെയ്തു. മൊത്തം 29 മത്സരങ്ങളായിരുന്നു രണ്ടാം സീസണിൽ ഉണ്ടായിരുന്നത്. ഇതിന് പുറമേ ഐസിസിയുടെ അംഗീകാരവും ലീഗിന് ലഭിച്ചു. ഈ വർഷം നവംബർ 15 മുതൽ 24 വരെയാണ് ടി-10 ലീഗ് അരങ്ങേറുക.\nRead more on: ambatti rayudu | yuvraj singh


'കുഴിച്ചെടുക്കുമ്പോള് കയ്യും, കാലും, തലയും കൊണ്ട് തരുമ്പോള് നമ്മള് എന്താ ചെയ്ക' | facebook post by doctor aswathy soman\nAug 12, 2019, 11:07 PM IST\nഒന്നു രണ്ടു മൃതദേഹങ്ങളും, ഒന്നു രണ്ടു കവറില് ആക്കിയ തലകളും കിട്ടിയാല് എന്തു ചെയ്യും അശ്വതി ഡോക്ടറേ, ഇതു ആരുടെയാണ് എന്നു എങ്ങനെയാ കണ്ടെത്തുക, എങ്ങനെ ഇതു കയ്യില് പിടിച്ചു ഒത്തു നോക്കും?എങ്ങനെ പോസ്റ്റ് മോര്‍ട്ടം ചെയ്യും?ഞങ്ങളും മനുഷ്യരല്ലേ ?\nകവളപ്പറയിലേയും പുത്തുമലയിലെയും പ്രളയം വിതച്ച ഞെട്ടല് ഇനിയും വിട്ടുമാറിട്ടില്ല. ദുരിതാശ്വാസ പ്രവര്‍ത്തകരും ദുരിതമുഖത്ത് സേവനം ചെയ്യുന്ന ഡോക്ടര്‍മാരും എല്ലാം കടന്നുപോകുന്നത് ഭീകരമായ മാനസികവസ്ഥകളിലൂടെയാണ്. അതിന്റെ നേര്‍ക്കാഴ്ചയാണ് അശ്വതി സോമന് എന്ന യുവഡോക്ടര് തന്റെ ഫേസ്ബുക്കില് പങ്കുവച്ച് കുറിപ്പ്.\nഡോക്ടര് അശ്വതിയുടെ കുറിപ്പിന്റെ പൂര്‍ണരൂപം\nഒന്നു രണ്ടു മൃതദേഹങ്ങളും, ഒന്നു രണ്ടു കവറില് ആക്കിയ തലകളും കിട്ടിയാല് എന്തു ചെയ്യും അശ്വതി ഡോക്ടറേ, ഇതു ആരുടെയാണ് എന്നു എങ്ങനെയാ കണ്ടെത്തുക, എങ്ങനെ ഇതു കയ്യില് പിടിച്ചു ഒത്തു നോക്കും?എങ്ങനെ പോസ്റ്റ് മോര്‍ട്ടം ചെയ്യും?ഞങ്ങളും മനുഷ്യരല്ലേ ? രാത്രി2മണിവരെ ഒറ്റക്ക് ഇതു കാണാന് പറ്റാതെ കൂടെ ഒരാളെ കൂടി ഡ്യൂട്ടിക്ക് കയറ്റി, പോരാതെ ഞങ്ങള് മാറി മാറിയാ പോസ്റ്റുമോര്‍ട്ടം ചെയ്തത്. ഇത്ര കാലത്തെ സര്‍വീസിനിടയില് പല കുറി പല തരത്തില് ഉള്ള മൃതദേഹങ്ങള് കണ്ടിട്ടു പോലും നിലമ്പൂരില് കഴിഞ്ഞ ദിവസം ഇങ്ങനെ ചിലതു കണ്ടു തളര്‍ന്നു ഇരിക്കാനെ കഴിഞ്ഞുള്ളു ഞങ്ങള്‍ക്ക്. ശരീരം ജിഗ്‌സോ പസില് പോലെ വെച്ചു നോക്കേണ്ട അവസ്ഥ.ഇന്ന് ക്യാമ്പില് എന്നോട് സംസാരിച്ച ഒരു ഡോക്ടറുടെ അനുഭവമാണിത്.\nആര്‍ത്തലച്ചു വന്ന പൊടി പടലങ്ങളും, വന് മരങ്ങളും എല്ലാം കൊണ്ടുപോയപ്പോള് എന്തു ചെയ്യണം എന്നറിയാതെ നിന്നു പോയതാ..മറ്റേ ഭാഗത്തേക്ക് രാത്രി കണ്ട വഴിയേ ഓടി പോയ ഏട്ടനും അമ്മൂമ്മയും പോയി ഡോക്ടറെ....\nരണ്ടു ദിവസം നിലമ്പൂരില് പോകാന് പോലും, എന്തിനു മഞ്ചേരി ജംഗ്ഷന് കടക്കാനോ, എടവണ്ണ എത്താനോ പോലും കഴിയാതെ വീട്ടില് ആയിരുന്നു. അതു കൊണ്ട് തന്നെ വീടിന്റെ തൊട്ടപ്പുറത്ത് ഉള്ള ഹാസിര് ഇന്നലെ ഉച്ചക്ക് മമ്പാട് ക്യാമ്പില് പോകാം എന്നു പറഞ്ഞപ്പോള് തന്നെ അവിടെ എത്തി. എല്ലായിടത്തും ഡോക്ടര്‍മാരും, നഴ്‌സ്മാരും, അനുബന്ധ ആള്‍ക്കാരും കുറവ് തന്നെ. ഹോളിഡേ ആയതുകൊണ്ടു മാത്രമല്ല , അവിടങ്ങളില് ജോലിയെടുക്കുന്നവരുടെ വീടുകളില് വരെ വെള്ളം കയറി അതു വൃത്തിയാക്കല് വരെ ബുദ്ധിമുട്ടി നില്‍ക്കുകയാണ്. പിന്നെ അവര് എങ്ങനെ ക്യാമ്പുകളില് വരും.\nകെ.ജി.എം.ഒ.എ യും, ഐ.എം.എ യും സംഘടിതമായി രംഗത്തെത്തി. ഇന്നലെ രാത്രി9മണിക്കു മഞ്ചേരി ജനറല് ആശുപത്രിയില് തുടങ്ങിയ യോഗത്തിനൊടുവില്2വണ്ടി നിറയെ ഡോക്ടര്‍മാരും, മരുന്നുകളും എല്ലാവരും റെഡി.\nമിഷന് നിലമ്പൂര് ആണ് ഉദ്ദേശം.\nഇന്ന് രാവിലെ 8 മണിക്ക് തന്നെ നിലമ്പൂരില് എത്താന്. ഡോ.മുരളി, ഡോ .റഊഫ്, ഡോ.ഫെബിന്, ഡോ.സജനി, ഡോ.ഷാജുതോമസ്, ഡോ.നന്ദകുമാര്, ഡോ.ജലീല് പിന്നെ ഞാനും ഉണ്ടായിരുന്നു യോഗത്തില്.യോഗത്തില് നിന്നു രാത്രി 10.30 യോട് കൂടി ഞാന് പൊന്നപ്പോളും മറ്റുള്ളവര് ഉറക്കം ഇല്ലാതെ അവിടെ ഉണ്ടായിരുന്ന.\nരാവിലെ 8.30 യോട് കൂടി നിലമ്പൂരില് എത്തി. മൊബൈല് ഡിസ്‌പെന്‌സറിയിലെ വണ്ടിയും എടുത്തു.എന്റെ കൂടെ ഡോ.ഷിജിന്, ജെ.എച്ച്.ഐ. രാജേഷ്, ഡ്രൈവര് അനൂപ്, നഴ്‌സിങ് ട്യൂട്ടര് ബാബു, സുമേഷ് തുടങ്ങിയവര് ഉണ്ടായിരുന്നു. ബേസ് ക്യാമ്പ് ഒരുക്കിയത് പി.എച്.സി പോത്തുകല്ലില്.രാവിലെ ബ്രീഫിങ് കഴിഞ്ഞു അവിടുന്നു ഡോക്ടര്‍മാര് അടങ്ങുന്ന ടീമുകള് മരുന്നുകളും, പറ്റുന്ന മറ്റു വസ്തുക്കളും ആയി പല ഭാഗങ്ങളിലേക്ക് തിരിച്ചു.\nപോകുന്ന വഴികള് മുഴുവന് നദിയുടെ സംഹാര താണ്ഡവം വിളിച്ചറിയിച്ചിരുന്നു. ഒരാള് പൊക്കത്തില് വരെ അടിഞ്ഞു കൂടിയ ചെളി. റോഡിന്റെ ഇരുവശങ്ങളിലും തന്റെ ജീവിതത്തിന്റെ മുക്കാല് പങ്കും കഷ്ടപ്പെട്ടു പണിയെടുത്തു കെട്ടിപ്പൊക്കിയ സ്വപ്ന സൗധങ്ങള് നിലം പൊത്തിയത് കണ്ടു വീര്‍പ്പടക്കി നില്‍ക്കുന്നവര്. കുതിയൊലിച്ചു വന്ന നദികൊണ്ടുവന്ന മാലിന്യങ്ങള് ജനലിലൂടെ പുറത്തേക്കു തെറിച്ചു നില്‍ക്കുന്നു. പാഴ് വസ്തുക്കള് നിറഞ്ഞിരിക്കുന്ന തുണി കടകളും, പലചരക്കുകടകളും.\nചില വഴികള് മുഴുവന് കടപുഴകി ഒലിച്ചു വന്ന മരങ്ങളും, വേരുകളും കൊണ്ട് അടഞ്ഞു പോയിരിക്കുന്നു.ജെസിബി കൊണ്ടു അതിന് നടുവിലൂടെ ഒരു വാഹനത്തിനു കഷ്ടിച്ചു കടന്നു പോകാവുന്ന ഒരു വഴി ഒരുക്കിയിരിക്കുന്നു.\nഅവിടെ എത്തിയപ്പോഴാണ് അറിഞ്ഞത് നിലമ്പൂര് മുണ്ടേരിയില് ഭംഗിയുള്ള ഫാം ഉണ്ടായിരുന്ന സ്ഥലത്തു ഇപ്പോള് കുറച്ചു മണല് മാത്രമേ അവശേഷിക്കുന്നുള്ളൂ എന്നു. അവിടെ5കോളനികളിലായി കുറേ പേര് ഭക്ഷണവും, വെള്ളവും ഇല്ലാതെ കുടുങ്ങി കിടക്കുന്നു എന്നും. ഭക്ഷണം നല്‍കാന് ഹെലികോപ്റ്റര് സേവനം തുടങ്ങിട്ടിട്ടുണ്ട്. അവരെ അവിടെ നിന്നു രക്ഷിച്ചു കൊണ്ടു വരുമ്പോള് ഇക്കരെ ഞങ്ങളും എത്തിയിരുന്നു.\nകളക്ടറും, അസിസ്റ്റന്റ കളക്ടറും , ഡിഎംഒ മാടവും, ഐ.റ്റി.ഡി.പി ഓഫീസറും, നാട്ടുകാരും ,ആര്‍മി ഒക്കെ അവിടെ ഉണ്ടായിരുന്നു.\nഒഴുക്കില് പെട്ടു ആടിഉലഞ്ഞു പോകുന്ന ബോട്ടില് കയറു കെട്ടി അപ്പുറത്തുള്ളവരെ ഇങ്ങോട്ടു എത്തിച്ചു. സ്ഥിരം പോയിരുന്ന സ്ഥലങ്ങളിലെ ചിലര്, അവിടെ ഫാര്‍മില് പണിയെടുത്തിരുന്നവര് , രക്ഷപെടണം എന്നു മനമുരുകി ദൈവത്തെ പ്രാര്‍ത്ഥിച്ചവര് അങ്ങനെ കുറച്ചു പേര് . അവര് ഇപ്പുറം എത്തിയതും ഒതുക്കി വെച്ച കണ്ണുനീര് അവര് അറിയാതെ ഒഴുകുന്നുണ്ടായിരുന്നു.അത്രക്ക് ഭീതി അനുഭവിച്ചിരുന്നു അവര് എന്നു നമുക്ക് മനസ്സിലാകും.ആ പൊട്ടിക്കരയുന്ന കാഴ്ച്ച ദുസ്സഹരം തന്നെ.ചുണ്ടുകള് വിതുമ്പി ഒന്നും പറയാനാകാതെ കുടുംബത്തെഒന്നടങ്കം കെട്ടിപിടിച്ചു കൊണ്ടുള്ള ഇരുപ്പ് അതു എത്ര നാള് കഴിഞ്ഞാലും മനസ്സില് നിന്നു മായുമെന്ന് തോന്നുന്നില്ല.\nഭിന്നശേഷിക്കാരനായ അപ്പു ചോദിച്ചത് ഐസ്‌ക്രീമിനാണ്. കഴിഞ്ഞ തവണ കണ്ടപ്പോള് ഞാന് കൊണ്ടു ചെല്ലാം എന്ന് ഉറപ്പ് പറഞ്ഞിരുന്നു.ഇന്ന് ഇങ്ങനെ കാണുമെന്നു ഒട്ടും കരുത്താത്തത് കൊണ്ടു കയ്യില് ഉണ്ടായിരുന്നില്ല. അടുത്ത ദിവസം കാണുമ്പോള് തരാം എന്നു പറഞ്ഞു ഞങ്ങള് പിരിഞ്ഞത് .\nകോട്ടയത്തു നിന്നു ഇവിടെ ജോലിക്കെത്തിയവര്. അവര് ഉണ്ടാക്കിയ ഏദന് തോട്ടം ,ഒരു വാക്കു പോലും ചോദിക്കാതെ നദി തട്ടി അകറ്റിയപ്പോള് കരയുടെ അപ്പുറം ഇരുട്ടുകുത്തി കോളനിയില് അകപ്പെട്ടവര്. 1.5 വയസ്സും 2.5 വയസ്സും ഉള്ള രണ്ടു കുഞ്ഞുങ്ങളെ മാറോട് അടക്കി പിടിച്ചു ഒരു തുള്ളി വെള്ളം പോലും കുടിക്കാനില്ലാതെ2ദിവസം അവിടെ അകപ്പെട്ടവര്. രക്ഷിക്കാന് ആരു വരും എന്നോ, തനിക്ക് എന്തു സംഭവിക്കും എന്നോ അറിയാതെ മുന്നില് രുദ്ര താണ്ഡവം ആടുന്ന നദിയെ നോക്കി ഭീതി പൂണ്ടവര്. അവരുടെ കാരച്ചിലിന് ഇന്ന് പ്രതിവിധി ഉണ്ടായിരിക്കുന്നു.\nഹെലികോപ്റ്ററില് പറ്റുന്ന മുറക്ക് ഭക്ഷണവും, വെള്ളവും ഇട്ടു കൊടുക്കുന്നു. വലിയ ഉരുളന് പാറക്കഷ്ണങ്ങളില് തട്ടിപലതും പൊട്ടിപോയിട്ടും ഒരിറ്റു വെള്ളത്തിനായി കഷ്ടപ്പെടുന്നത് കണ്ടപ്പോള് നമ്മള് നശിപ്പിച്ചു കളയുന്ന സൗഭാഗ്യങ്ങളെ കുറിച്ചു ഓര്‍ക്കാതിരിക്കാന് കഴിഞ്ഞില്ല.\nനാട്ടുകാരുടെ ഇടപെടലുകള് കാരണം തന്നെ ഒരുപാട് പേര് ഇന്ന് സുരക്ഷിതരായി ക്യാമ്പുകളില് ഉണ്ട്.ചുണ്ണാമ്പ് തേച്ചിരിക്കുന്ന ന്യൂ ജന് പിള്ളേര് തന്നേ പലരെയും തക്ക സമയത്ത് രക്ഷപെടുത്തി എത്തിച്ചത്.\nആദിവാസികളില് പലരും മലകയറി ഉള്ളിലേക്ക് പോയിരിക്കുന്നു. കാടിന്റെ മക്കള്‍ക്കു കാടിന്റെ ഉള്‍വിളി അറിയാതിരിക്കുമോ. പലരും ഇറങ്ങി വന്നില്ല. അവരുടെ സംരക്ഷകര് അവര് വിശ്വസിക്കുന്ന പ്രകൃതിയാണ്. അത് അവരുടെ വിശ്വാസം. ഇറങ്ങി വന്നവരെ ക്യാമ്പുകളിലേക്കു പാര്‍പ്പിപ്പിച്ചു.\nചുമക്കും,പനിക്കും ,വേദനക്കും, വളം കടിക്കും മരുന്നുവാങ്ങിയവര് ഏറെ. പലരുടേയും മുഖത്ത് ആദിയായിരുന്നു. ഇനി എന്തു എന്ന ചോദ്യവും.\nകടമെടുത്തു വാങ്ങിയ കടകള്, ജീവത്തിലെ നല്ല പങ്കു ജീവിക്കാതെ കെട്ടിപ്പൊക്കിയ കയറിക്കിടക്കാനുള്ള കൂരകള്, സെന്റിന് വിലപേശി പറഞ്ഞു വാങ്ങിയ സ്ഥലങ്ങള് ഇതെല്ലാം ഒരു വാക്കു പോലും ചോദിക്കാതെ ഒരു നാള്‍ജീവിതത്തിലേക്ക് കയറി വന്ന് ആരോ തട്ടിപ്പറച്ചിരിക്കുന്നു. പരിഭവം പറയാനോ, കരയാനോ കഴിയാത്തവര്. വിഷമത്തിന്റെ കണക്കില് എനിക്കാണോ നിനക്കാണോ കൂടുതല് നഷ്ടം എന്നു തിട്ടപ്പെടുത്താന് കഴിയാത്തവര്. നഷ്ടങ്ങള് തിട്ടപ്പെടുത്താന് സ്വന്തംഎന്നു കരുതിയ എന്തൊക്കെ തിരിച്ചു കിട്ടും എന്നു പോലും അറിയാത്തവര്.\nഉരുള് പൊട്ടി ഒലിച്ചു വന്ന മണ്ണും, മരങ്ങളും ചില കോളനികളെ മുഴുവനായി കൊണ്ടു പോയി.ജീവന് ബാക്കി ലഭിച്ചത് കൊണ്ടു ഈ പ്രായത്തില് ഇനി എന്തു ചെയ്യും എന്നറിയാത്തവര്. അങ്ങനെ പറഞ്ഞാല് തീരാത്ത കഥകളായി ക്യാമ്പുകളില് ചിലര് ഉണ്ട്.\nഅടഞ്ഞു കൂടിയ ചെളിയില് കണ്ണീരു കൂടി ചേര്‍ത്തു എടുത്തു കളയുന്നവര്, എടുത്തു വെച്ച കുഞ്ഞുടുപ്പുകളും, ഓര്‍മകള് അടങ്ങുന്ന ആ മയില് പീലിയും ചെളി നിറഞ്ഞു വലിച്ചെറിയ പെടുമ്പോള് നിസ്സംഗതരായിരിക്കുവാന് ശ്രമിക്കുന്നവര്.\nകാരണങ്ങള് പലതു നിരത്തി തനിക്കു ഏല്‍ക്കേണ്ടി വന്ന ദുരന്തത്തെ ന്യായീകരിക്കാന് ശ്രമിക്കുന്നവര്. അങ്ങനെ പലരുണ്ടു അവരുടെ കൂട്ടത്തില്. വെറുതേ കൈ പിടിച്ചു കണ്ണിലേക്ക് നോക്കി നെടുവീര്‍പ്പിട്ടു എഴുന്നേറ്റു പോകുന്നവര്.\nപറ്റുന്ന പോലെ സാധാരണ നടത്തുന്ന ക്യാമ്പുകള് പോലെ ആക്കിയെടുക്കാന് ശ്രമിച്ചു. പറ്റുന്ന കാര്യങ്ങള് പറഞ്ഞു മനസ്സിലാക്കി. ബ്ലീച്ചിങ്, ക്ലോറിനേഷന്, പകര്‍ച്ചവ്യാധി നിയന്ത്രണം തുടങ്ങിയവയെ കുറിച്ചു സംസാരിച്ചു.\nപക്ഷേ മനസ്സില് വല്ലാത്ത ഒരു ഭാരം.\nഎല്ലാം കഴിഞ്ഞു ഉച്ചക്ക് ഇരുട്ടുകുത്തിയില് വീണ്ടും പോയി ആര്‍മി ഉണ്ടാക്കിയ ഭക്ഷണവും കഴിച്ചു, മറ്റു2ക്യാമ്പുകളും ഇന്നത്തെ റിപ്പോര്‍ട്ടും മായി5മണിക്ക് പൊതുകല്ലില് തിരിച്ചെത്തി.\nഅവിടുന്നു2മണിക്കൂര് കൂടി വീട്ടില് എത്താന്.\nപല കാര്യങ്ങള് സംസാരിച്ച കൂട്ടത്തില് കവളപ്പാറയില് കൂടി ക്യാമ്പിന് പോകട്ടെ എന്ന് ചോദിച്ച എന്നോട് ഒരു സീനിയര് ഡോക്ടര് പറഞ്ഞു...\n'എന്തിനാ അശ്വതി... പലതും കണ്ടിട്ടുണ്ട് ഈ കാലത്തിനിടക്കു, കഴിഞ്ഞ പ്രളയത്തിലും ഞാന് ഇവിടെ ഉണ്ടായിരുന്നു.പക്ഷേ കുഴിച്ചെടുക്കുമ്പോള് കയ്യും, കാലും, തലയും കൊണ്ട് തരുമ്പോള് നമ്മള് എന്താ ചെയ്ക. അത്രക്ക് മനക്കട്ടി ഇല്ല മോളേ അതോണ്ട് അവിടേക്ക് നീ ഇപ്പോള് പോണ്ട ,നാളെ നിനക്കവിടെ ക്യാമ്പ് ഇട്ടാല് മാത്രം പോയാല് മതി '.....\nകേട്ടറിഞ്ഞ സത്യത്തിനേക്കാള് പതിന്മടങ്ങ് വലുതാണ് ഈ അനുഭവം എന്നു പറയുന്നത്. അതു അനുഭവിച്ചു തന്നെ അറിയണം.ഘനീഭവിച്ച മനസ്സോടെ അവിടുന്നു ഇറങ്ങുമ്പോള് മഴക്കാറുകള് ഇരുണ്ടു കൂടുന്നുണ്ടായിരുന്നു മാനത്തു.\nമണ്ണെടുക്കുന്ന കോറികളും, മണലെടുക്കുന്നവരും, പ്ലാസ്റ്റിക്കും, മറ്റു മാലിന്യങ്ങളും വലിച്ചെറിയുന്നവരും, വെള്ളംദുരുപയോഗം ചെയ്യുന്നവരും തുടങ്ങി എല്ലാവരും ഒന്നു ചിന്ദിക്കുക. പ്രകൃതിയുടെ ഈ മാറ്റത്തിന് എല്ലാവരും ഉത്തരവാദികള് എന്നു. ഈ വീഴുന്ന ഓരോ കണ്ണുനീരിനും ഒരു ചെറുഉത്തരവാദിത്വം നമുക്കും ഉണ്ടെന്നു.\nശ്രീ അബ്ദുള് കലാമിന്റെ 2070ല് നിന്നുള്ള ഒരു കത്ത് എന്ന കുറിപ്പില് പറഞ്ഞിരിക്കുന്ന പോലെ..\nണല മൃല വേല ഹമേെ ഴലിലൃമശേീി ംവീ രമി ാമസല മ രവമിഴല\nഒരു മാറ്റം വരുത്താന് കഴിയുന്ന അവസാന തലമുറയാണ് നമ്മള് എന്നു എത്ര പേര് മനസ്സിലാക്കുന്നു....\nഈ വന്നടിഞ്ഞു കൂടിയ പ്ലാസ്റ്റിക് മാലിന്യങ്ങള്‍വീണ്ടും നദിയിലേക്ക് തന്നെ...മറ്റെവിടെയോ എത്തിപ്പെടാന്\nമരുന്നു വാങ്ങാന് വന്ന ഒരു6വയസ്സുകാരി. 5ാഹ പാരസെറ്റമോള് മോള്‍ക്ക് പനിക്ക് കൊടുക്കണം എന്നു പറഞ്ഞു തലഉയര്‍ത്തി നോക്കിയപ്പോ കൂടെ ആരും ഉണ്ടായിരുന്നില്ല.അമ്മയും, അച്ഛനും, ഏട്ടനും ഒന്നിച്ചു അവളെ വിട്ടു പോയിരുന്നു. 5ാഹ അളന്നു തിട്ടപ്പെടുത്തി പനിക്ക് ഇനി ആര് മരുന്നു കൊടുക്കും. എന്തൊരു ഒറ്റപ്പെടലാ അല്ലേ.. രാത്രി ഉറങ്ങുമ്പോള് കൂടെ കിടന്ന ഉറ്റവരുടെ മുഖം പോലും കുറച്ചു നാള്‍ക്ക് ശേഷം ഇവള് ഓര്‍ക്കുമോ....\nഇതും പറഞ്ഞു മറ്റൊരു ഡോക്ടര് നെടുവീര്‍പ്പിട്ടു...\nപക്ഷേ എന്തു വന്നാലും ഒറ്റകെട്ടായി ,ഒന്നിച്ചു നമ്മള് അതിജീവിക്കും. അതിജീവിക്കണം. ഇന്ന് ഇവരെ വന്നു കണ്ടു സമാശ്വസിപ്പിക്കുകയും, മരുന്നുകളും, വസ്ത്രങ്ങളും, ആവശ്യ സാധനങ്ങളും എത്തിച്ച എല്ലാ ആള്‍ക്കാരും ഒന്നിച്ചു പറഞ്ഞതും ഇതു തന്നെയാണ്\nഎന്തു വന്നാലും ഒറ്റകെട്ടായി ,ഒന്നിച്ചു നമ്മള് അതിജീവിക്കും. അതിജീവിക്കണം.\nContent Highlights: facebook post by doctor aswathy soman


റെയില്‍വേ കാറ്ററിങ് മാനേജര് തസ്തികയിലേക്ക് മേല്‍ജാതിക്കാര് മാത്രം; പരസ്യം നല്‍കിയ സ്വകാര്യ കമ്പനിയ്ക്ക് എട്ടിന്‍റെ പണി - Future Analyzing Technology : Extra Pounds Of Technology\nറെയില്‍വേ കാറ്ററിങ് മാനേജര് തസ്തികയിലേക്ക് മേല്‍ജാതിക്കാര് മാത്രം; പരസ്യം നല്‍കിയ സ്വകാര്യ കമ്പനിയ്ക്ക് എട്ടിന്‍റെ പണി\nAuthor: Admin Published Date: November 7, 2019 LeaveaComment on റെയില്‍വേ കാറ്ററിങ് മാനേജര് തസ്തികയിലേക്ക് മേല്‍ജാതിക്കാര് മാത്രം; പരസ്യം നല്‍കിയ സ്വകാര്യ കമ്പനിയ്ക്ക് എട്ടിന്‍റെ പണി\nദില്ലി: റെയില്‍വേ കാറ്ററിങ് മാനേജരുടെ തസ്തികയിലേക്ക് ഉയര്‍ന്ന ജാതിക്കാരെ മാത്രം ആവശ്യപ്പെട്ട് പരസ്യമിറക്കിയ സ്വകാര്യ കമ്പനിയെ ചുമതലയില് നിന്ന് പുറത്താക്കി. ദില്ലി ആസ്ഥാനമാക്കി പ്രവര്‍ത്തിക്കുന്ന ആര്‍കെ അസോസിയേറ്റ്സ് എന്ന സ്വകാര്യ കമ്പനിയെയാണ് പരസ്യം വിവാദമായതോടെ ഭക്ഷണ വിതരണ ചുമതലയില് നിന്ന് സര്‍ക്കാര് പുറത്താക്കിയത്.\nഇന്ത്യയിലെവിടെയാണെങ്കിലും ജോലി ചെയ്യാന് തയ്യാറായിട്ടുള്ള അഗര്‍വാള് അല്ലെങ്കില് വൈശ് സമുദായത്തില്‍പ്പെട്ട മെച്ചപ്പെട്ട കുടുംബ സാഹചര്യങ്ങളുള്ളവരെ മാനേജര് തസ്തികയിലേക്ക് ആവശ്യമുണ്ട് എന്നാണ് കമ്പനി പരസ്യം നല്‍കിയത്. മാത്രമല്ല പുരുഷന്‍മാരെയാണ് ആവശ്യമെന്നും പരസ്യത്തില് വ്യക്തമാക്കിയിരുന്നു. ഏകദേശം 100 തസ്തികകളിലേക്കാണ് മാനേജര്‍മാരെ ആവശ്യമുള്ളത്. രാജധാനി എക്സ്പ്രസ് ഉള്‍പ്പെടെ 150 ട്രെയിനുകളില് കാറ്ററിങ് സര്‍വ്വീസ് നടത്തുണ്ടെന്നാണ് കമ്പനിയുടെ അവകാശവാദം.\nപരസ്യത്തിനെതിരെ സോഷ്യല് മീഡിയയില് വലിയ വിമര്‍ശനങ്ങള് ഉണ്ടായതോടെ ഹ്യൂമന് റിസോഴ്സ് മാനേജരെ പുറത്താക്കിയതായി കമ്പനി അധികൃതര് അറിയിച്ചിരുന്നു. റെയില്‍വേ മന്ത്രാലയം ഇടപെട്ടതിനെ തുടര്‍ന്നാണിത്. ജാതി നോക്കാതെ യോഗ്യരായ ഉദ്യോഗാര്‍ത്ഥികളെ തെര‍ഞ്ഞെടുക്കാന് മന്ത്രാലയം ആവശ്യപ്പെട്ടു. എന്നാല് പരസ്യം പ്രസിദ്ധീകരിച്ചത് ക്ലറിക്കല് മിസ്റ്റേക്കാണെന്നാണ് കമ്പനിയുടെ വിശദീകരണം. ഒരു സമുദായത്തെയും പ്രത്യേകമായി പിന്തുണയ്ക്കുന്നില്ലെന്നും അവര് അറിയിച്ചു.\nLast Updated 7, Nov 2019, 8:14 PM IST\n←4red flags to watch for in project planning\nവരുമാനത്തിന്റെ 83 ശതമാനവും പുട്ടടിക്കുന്നത് സര്‍ക്കാര് ഉദ്യോഗസ്ഥര്; പിണറായി സര്‍ക്കാരിന്റെ ശമ്പള പരിഷ്‌ക്കരണ നീക്കത്തിനെതിരെ വിമര്‍ശനവുമായി പി സി ജോര്‍ജ് →


കൂറ്റൻ പഴുതാരയും ഒരുകൂട്ടം പഴുതാരക്കുഞ്ഞുങ്ങളും; അപൂർവ ദൃശ്യങ്ങൾ! | Bug keeper captures entomophobes worst nightmare\nകൂറ്റൻ പഴുതാരയും ഒരുകൂട്ടം പഴുതാരക്കുഞ്ഞുങ്ങളും; അപൂർവ ദൃശ്യങ്ങൾ!\nമനോരമ ലേഖകൻ July 18, 2019 12:57 PM IST\nപഴുതാരയെ മിക്കവർക്കും പേടിയാണ്. പഴുതാര കുത്തിയാൽ വിഷമാണെന്നൊക്കെ കേട്ടിട്ടുള്ളതുകൊണ്ട് തന്നെ നമ്മുടെ നാട്ടിൽ പഴുതാരയെ കണ്ടാൽ അടിച്ചുകൊല്ലുകയാണ് പതിവ്. എന്നാൽ നമ്മുടെ നാട്ടിലെ പോലെയല്ല പുറം രാജ്യങ്ങളിലെ ആളുകൾ. അവിടെ ഈ പഴുതാരകളെയും അട്ടകളുമൊക്കെ വളർത്തുന്നവരുണ്ട്.\nസൗത്ത് കൊറിയയിലെ ലീ ജേ സഗ് എന്ന 18 കാരനാണ് വിഷമുള്ള വലിയ ഇനം പഴുതാരയായ സ്കോളോപെൻഡ്ര ഉൾപ്പെടെ വിവിധ വിഭാഗത്തിലുള്ള പഴുതാരകളെ വളർത്തുന്നത്. രണ്ട് വർഷമായി ലീ ഈ പഴുതാരകളെ വളർത്താൻ തുടങ്ങിയിട്ട്. പഴുതാരകളെ കൂടാതെ മറ്റു പലയിനം പ്രാണികളെയും ലീ വളർത്തുന്നുണ്ട്.\nഏതാണ്ട് എണ്ണായിരത്തിലധികം പഴുതാര വർഗങ്ങൾ ലോകത്തുള്ളതായി കണക്കാക്കപ്പെടുന്നു. ഇതിൽ മൂവായിരം എണ്ണത്തിനെ മാത്രമേ തിരിച്ചറിഞ്ഞിട്ടുള്ളൂ.ഇതിൽ തന്നെ സ്കോളോപെൻഡ്ര എന്ന വലിയ ഇനം പഴുതാരയാണ് ലോകത്തിലെ ഏറ്റവും വലിയ പഴുതാര. ഏകദേശം 30 സെന്റീമീറ്റർ നീളം വരെ ഇവയ്ക്കുണ്ടാകും.\nവളർത്തു പ്രാണികളുടെ വിഡിയോ ദൃശ്യങ്ങളും ലീ പകർത്താറുണ്ട്. അങ്ങനെയൊരു ദൃശ്യമാണ് ഇപ്പോൾ സമൂഹമാധ്യമങ്ങളിൽ ചർച്ചയാകുന്നത്. പഴുതാരയെ പേടിയുള്ളവരെ പേടിപ്പിക്കുന്നതാണ് താൻ പകർത്തിയ ദൃശ്യങ്ങളെന്ന് ലീ വ്യക്തമാക്കി. ലീയുടെ വളർത്തു പഴുതാരകളിലൊന്ന് കുഞ്ഞുങ്ങളെ പരിപാലിക്കുന്ന ദൃശ്യങ്ങളാണിത്.\nപഴുതാരകൾ ഒരുതവണ 15 മുതൽ 50 വരെ മുട്ടകളിടാറുണ്ട്. മണ്ണിനടിയും മറ്റുമാണ് ഇവ മുട്ടകൾ സൂക്ഷിക്കുക. മുട്ട വിരിയുന്നത് വരെ പെൺ പഴുതാരകൾ അവയെ സംരക്ഷിക്കാറുമുണ്ട്. ഇങ്ങനെ വിരിഞ്ഞ പഴുതാരക്കുഞ്ഞുങ്ങൾ അമ്മയുടെ ശരീരത്തിൽ കൂടിയിരിക്കുന്നതാണ് ദൃശ്യത്തിലുള്ളത്. സ്വന്തമായി ഇരതേടാൻ പാകമാകും വരെ പഴുതാരക്കുഞ്ഞുങ്ങൾ അമ്മയോടൊപ്പമുണ്ടാകും.


മുട്ടുവേദനയുമായി കിടന്നപ്പോള് ഉമ്മന്‍ചാണ്ടി തന്നെ പീഡിപ്പിച്ചു: സരിത എസ് നായരുടെ വെളിപ്പെടുത്തല്Anweshanam\nമുട്ടുവേദനയുമായി കിടന്നപ്പോള് ഉമ്മന്‍ചാണ്ടി തന്നെ പീഡിപ്പിച്ചു: ...\nമുട്ടുവേദനയുമായി കിടന്നപ്പോള് ഉമ്മന്‍ചാണ്ടി തന്നെ പീഡിപ്പിച്ചു: സരിത എസ് നായരുടെ വെളിപ്പെടുത്തല്\nസരിത എസ് നായരുമായി അന്വേഷണം ഡോട്ട്കോം നടത്തിയ എക്‌സ്‌ക്ലൂസീവ് ഇന്‍ര്‍വ്യൂ\najay m reghu | Wednesday, May 11, 2016 6:13 PM IST\nകൊച്ചി:ക്ലിഫ് ഹൗസില് വെച്ച് മുഖ്യമന്ത്രി ഉമ്മന്‍ചാണ്ടി തന്നെ പീഡിപ്പിച്ചിട്ടുണ്ടെന്ന് സരിതാ എസ് നായര് ജസ്റ്റിസ് ശിവരാജന് കമ്മീഷന് മുമ്പാകെ തെളിവ് കൊടുത്തു. ഇന്ന് പനമ്പിള്ളിനഗറിലെ പ്രത്യേക കോടതിയില് എത്തിയാണ് തെളിവ് കൈമാറിയത്. തന്നെ പീഡിപ്പിക്കുകമാത്രമല്ല ഭൂമി ഇടപാടകളടക്കം പല കാര്യങ്ങള്‍ക്കും വേണ്ടി തന്നെ മുഖ്യമന്ത്രി ഉപയോഗിച്ചിട്ടുണ്ടെന്നും സരിത കമ്മീഷന് മുമ്പാകെ വെളിപ്പെടുത്തി.\nതെരഞ്ഞെടുപ്പിന്റെ പടിവാതിലില് എത്തി നില്‍ക്കുമ്പോള് സരിത, കമ്മീഷന് മുമ്പാകെ ഉമ്മന്‍ചാണ്ടിക്കെതിരെ നല്‍കിയ തെളിവ് യുഡിഎഫിനെതിരെ ബോംബായി മാറാന് പോവുകയാണ്. 19.7.2007-ലാണ് ഞാന് പെരുമ്പാവൂര് പോലീസ് സ്‌റ്റേഷനില് വെച്ച് എഴുതിയ കത്ത് ഏഷ്യാനെറ്റ് വഴി പുറത്ത് വന്നത്. ആ കത്ത് വ്യാജമായിരുന്നുവെന്നാണ് അന്ന് കോണ്‍ഗ്രസ് നേതാക്കള് പറഞ്ഞത്. എന്നാല് ആ കത്ത് ഒറിജിനലായിരുന്നു എന്ന് സരിതാ നായര് അന്വേഷണം ഡോട്ട്‌കോമിനോടു പറഞ്ഞു.\nസ്ത്രീകളെ സംരക്ഷിക്കുമെന്ന് പറഞ്ഞു നടക്കുന്ന ആദര്‍ശ ധീരന്മാരായ എ കെ ആന്റണി, വി എം സുധീരന് എന്നിവര് എന്തുകൊണ്ട് ഞാന് ഇത്രമാത്രം പീഡിപ്പിക്കപ്പെട്ടിട്ടും ഒരക്ഷരം അവര് മിണ്ടാത്തത്. ബിന്ദുകൃഷ്ണയെപ്പോലെയുള്ള മഹിളാ കോണ്‍ഗ്രസ് നേതാക്കള് എന്തുകൊണ്ട് മൗനം പാലിക്കുന്നു. എന്തുകൊണ്ടാണ് കോണ്‍ഗ്രസിലെ ഈ അഴുക്കു ചാലുകളെ നീക്കാന് കോണ്‍ഗ്രസിലെ ആദര്‍ശ ധീരന്മാര് ശ്രമിക്കാത്തത് എന്ന് അന്വേഷണം ഡോട്ട്‌കോമിനോടു സരിതാ നായര് വെളിപ്പെടുത്തി.


Luttappi kerala police trolls social media\nLuttappi Kerala Police Trolls Social Media\nഎല്ലാ കാലത്തും ക്രിയേറ്റീവായ ട്രോളുകളിലൂടെ സോഷ്യല്‍മീഡിയയില് താരങ്ങളായ കേരള പൊലീസ് ഇത്തവണയും ശ്രദ്ധേയരാവുകയാണ്\nആ കഥാപാത്രത്തെ ഒഴിവാക്കിക്കൊണ്ട് ഒരു മായാവിക്കഥ അവര്‍ക്ക് ചിന്തിക്കാന് പോലും പറ്റില്ല. ബാലരമയുടെ പുതിയ പരസ്യം കണ്ടപ്പോള് പല ലുട്ടാപ്പി ഫാന്‍സിനും സഹിക്കാന് പോലും കഴിഞ്ഞില്ല. ഡിങ്കിനിയുടെ വരവിന് വേണ്ടി ലുട്ടാപ്പിയെ ഒഴിവാക്കുന്നെന്നായിരുന്നു ആരോപണം. സോഷ്യല് മീഡിയയില് സേവ് ലുട്ടാപ്പി കാമ്പയിന് വൈറല് ആയി മാറുകയും ചെയ്തു. എന്നാല് ലുട്ടാപ്പിയെ ഒഴിവാക്കിയിട്ടില്ലെന്ന് പറഞ്ഞ് ബാലരമ തന്നെ രംഗത്തെത്തുകയും ചെയ്തു.\nഡിങ്കിനിയേയും സ്വീകരിക്കണമെന്നാണ് ബാലരമയുടെ അപേക്ഷ. ലുട്ടാപ്പി എന്ന കഥാപാത്രം അതേപടി നിലനില്‍ക്കുമെന്നും വ്യക്തമാക്കി. എന്നാല് ഇതിനിടയിലാണ് ലുട്ടാപ്പിക്ക് പിന്തുണ പ്രഖ്യാപിച്ച് കേരള പൊലീസും രംഗത്തെത്തിയത്.\nവാല് കുന്തത്തില് കുരുക്കി, സുരക്ഷിതമായി യാത്ര ചെയ്യുന്ന ലുട്ടാപ്പി എ്ല്ലാവര്‍ക്കും ഒരു മാതൃകയാണെന്ന അവബോധമാണ് ഒരു ട്രോളിലൂടെ കേരള പൊലീസ് മുന്നോട്ട് വെക്കുന്നത്. എല്ലാ കാലത്തും ക്രിയേറ്റീവായ ട്രോളുകളിലൂടെ സോഷ്യല്‍മീഡിയയില് താരങ്ങളായ കേരള പൊലീസ് ഇത്തവണയും ശ്രദ്ധേയരാവുകയാണ്.\nTags: Kerala Police, Social Media, Trolls


നടി സിത്താരയുമായി താന് നല്ല അടുപ്പത്തിലായിരുന്നു, അവരെ ഒരു ചേച്ചിയുടെ സ്ഥാനത്താണ് കണ്ടിരുന്നത്, പല പ്രതിസന്ധിഘട്ടങ്ങളിലും ഞാന് അവര്‍ക്കൊപ്പം നിന്നിട്ടുണ്ട്, എന്നിട്ടും അവരെന്നെ മോശക്കാരനാക്കാന് ശ്രമിച്ചു; ഒടുവില് നിയന്ത്രണം വിട്ടു - metromatinee.com Lifestyle Entertainment & Sports\nറഹ്മാന് എന്ന താരത്തെ മലയാളികള്‍ക്ക് പരിചയപ്പെടുത്തേണ്ട ആവശ്യമില്ല. ഒരു കാലത്ത് മലയാള സിനിമയില് ചോക്ലേറ്റ് ഹീറോ ആയി വിലസി നടന്ന താരമാണ് റഹ്മാന്. ഇടക്കാലത്ത് സിനിമയില് നിന്നും മാറി നിന്ന താരം ശക്തമായ വേഷങ്ങളിലൂടെ തിരിച്ച് വരവ് നടത്തി. മാത്രമല്ല, സോഷ്യല് മീഡിയയിലും വളരെ സജീവമാണ് താരം. ഇടയ്ക്കിടെ തന്റെ ചിത്രങ്ങളും വിശേഷങ്ങളും എല്ലാം തന്നെ താരം പങ്കുവെയ്ക്കാറുണ്ട്.\nനായകനായും സഹനടനായുമെല്ലാം തിളങ്ങിയിരുന്ന റഹ്മാന് മുന്‍നിര നായികമാരുടെ ഒക്കെ നായകനാകാനും അഭിനയിച്ചിരുന്നു. അതിനാല് തന്നെ ഗോസിപ്പ് കോളങ്ങളിലും പലപ്പോഴായി റഹ്മാന്റെ പേര് ഇടംപിടടിച്ചു. നടിമാരായ രോഹിണിയുടെയും ശോഭനയുടെയും പേരില് റഹ്മാനും ഗോസിപ്പ് കോളങ്ങളില് നിറഞ്ഞു.\nമാത്രമല്ല, പല നടിമാരുടെ പേരിനൊപ്പം തന്റെ പേര് കൂടി ചേര്‍ത്ത് നിരവധി ഗോസിപ്പുകള് വന്നിട്ടുണ്ടെങ്കിലും മെഹറുവിനെ കെട്ടിയതാണ് ജീവിതത്തിലെ ഏറ്റവും വലിയ കാര്യമെന്ന് താരം പറയുന്നു. ഭാര്യയെ കുറിച്ച് താരം പറഞ്ഞ വാക്കുകളും ഏറെ വൈറലായിരുന്നു.\n‘സിനിമയില് വന്നു കുറച്ചു കാലങ്ങള്‍ക്കുള്ളില് പ്രണയവും ബ്രേക്കപ്പുമെല്ലാം നടന്നു. എന്നെ വിവാഹം കഴിപ്പിക്കണം എന്ന ചിന്ത വീട്ടുകാര്‍ക്ക് വരുന്നത് എനിക്ക് 26 വയസ് ഉള്ളപ്പോഴാണ്. പല ആലോചനകളും വന്നെങ്കിലും ഞാന് അതിനെല്ലാം നോ പറഞ്ഞു. എന്നാല് ചെന്നൈയില് സുഹൃത്തിന്റെ ഫാമിലി ഫങ്ഷന് പോയപ്പോള് തട്ടമിട്ട മൂന്ന് പെണ്‍കുട്ടികളെ കണ്ടു.\nഅതേസമയം, റഹ്മാന്റെ കരിയറില് വഴിത്തിരിവായ ചിത്രമായിരുന്നു മമ്മൂട്ടി നായകനായി എത്തിയ രാജമാണിക്യം. 2005ലാണ് രാജമാണിക്യം പുറത്തിറങ്ങിയത്. അന്‍വര് റഷീദ് ആദ്യമായി സംവിധാനം ചെയ്ത ചിത്രം കൂടിയായിരുന്നു ഇത്. മെഗാസ്റ്റാറിന്റെ സഹോദരന്റെ വേഷത്തിലാണ് ബ്ലോക്ക്ബസ്റ്റര് ചിത്രത്തില് റഹ്മാന് എത്തിയത്. മികച്ച പ്രതികരണത്തോടൊപ്പം ബോക്സോഫീസ് കളക്ഷന്റെ കാര്യത്തിലും നേട്ടമുണ്ടാക്കിയ ചിത്രമായിരുന്നു രാജമാണിക്യം.\nഅതേസമയം രാജമാണിക്യം സമയത്ത് ബുദ്ധിമുട്ടിയ ഒരു കാര്യം ഒരഭിമുഖത്തില് റഹ്മാന് വെളിപ്പെടുത്തിയിരുന്നു. ഡാന്‍സ് മുന്‍പ് പഠിക്കാതെയാണ് താന് സിനിമയില് നൃത്തം ചെയ്തതെന്ന് നടന് പറയുന്നു. എറ്റവുമൊടുവിലായി രാജമാണിക്യം സിനിമയിലെ ഗാനത്തിന് വേണ്ടി എത്ര ടേക്കാണ് പോയതെന്ന് ഇന്നും തനിക്ക് പിടിയില്ലെന്ന് റഹ്മാന് പറഞ്ഞു.\nഎനിക്ക് തീരെ അറിയാത്ത കാര്യമാണ് ഡാന്‍സ്, ഐവി ശശി സാര് സംവിധാനം ചെയ്ത് പത്മരാജന് സാര് എഴുതിയ കാണാമറയത്ത് എന്ന സിനിമയ്ക്ക് വേണ്ടിയാണ് ഞാന് ആദ്യമായി ഡാന്‍സ് ചെയ്തത്. അന്ന് ഡാന്‍സ് കളിക്കാനായി ശോഭന എന്നെ ഒരുപാട് സഹായിച്ചിരുന്നു. ആ സിനിമയില് ഒരു മധുരക്കിനാവിന് എന്ന പാട്ട് സൂപ്പര് ഹിറ്റായതോടെ എനിക്ക് പിന്നെ ഡാന്‍സിന് പ്രാധാന്യമുളള സിനിമകള് വരാന് തുടങ്ങി.\nപക്ഷേ ഡാന്‍സ് എന്നത് എന്നെ സംബന്ധിച്ച് വലിയ ടെന്‍ഷനായിരുന്നു. സിനിമയിലെ രണ്ടാം വരവില് എനിക്ക് നായിക വേണ്ട എന്ന് ഞാന് തീരുമാനിച്ചിരുന്നു. എനിക്കൊരു നായിക വന്നാല് ഡാന്‍സ് ഒകെയുണ്ടാവും എന്ന പേടിയായിരുന്നു അതിന് പിന്നില്. എന്തായാലും സിനിമയിലെ എന്റെ രണ്ടാം വരവില് എനിക്ക് നായിക ഇല്ലാത്ത കഥാപാത്രങ്ങളാണ് ലഭിച്ചത്. ഒരു മാധ്യമത്തിന് നല്‍കിയ അഭിമുഖത്തില് റഹ്മാന് വെളിപ്പെടുത്തി.\nഎന്റെ വീട്ടിൽ ജനിച്ചുവളർന്ന കുട്ടികളൊക്കെ ഒന്നിനു പിന്നാലെ ഒന്നായി വിവാഹിതരാവുന്നു…. റഹ്മാന്റെ വീട്ടിൽ വീണ്ടും ആഘോഷം, ചടങ്ങിൽ താരമായി പാർവതിയും കുടുംബവും\nറഹ്മന്റെ മകളുടെ വിവാഹത്തിന് തമിഴ്‌നാട് മുഖ്യമന്ത്രി എംകെ സ്റ്റാലിനും; വധുവിന് നൽകിയ സമ്മാനം കണ്ടോ? നിങ്ങളോടൊപ്പം കുറച്ച് സമയം ചെലവിടാനും കഴിഞ്ഞതില് വളരെ ഭാഗ്യവാനാണ് താനെന്ന് റഹ്മാൻ; കുറിപ്പ് വൈറൽ\nRelated Topics:Rahman, sithara


മാരുതി കാറുകളുടെ വില കൂട്ടി | Maruti hikes car prices by up to Rs 15,000 - Malayalam Oneindia\n8 min ago ബിജെപി എംഎല്‍എ ശ്രീരാമുലു കോണ്‍ഗ്രസിലേക്ക്? ഡികെയുമായി ചര്‍ച്ച നടത്തി, പ്രചാരണം ശക്തം\n10 min ago 22000 കോടിയുടെ അഴിമതി ആരോപണം: പാക് മുന് പ്രധാനമന്ത്രി ഷഹീദ് കഖാന് അബ്ബാസി അറസ്റ്റില്\n11 min ago കര്'നാടകം' വീണ്ടും നിയമ പോരാട്ടത്തിലേക്ക്? സുപ്രീം കോടതിയെ സമീപിക്കാനൊരുങ്ങി ബിജെപി\nമാരുതി കാറുകളുടെ വില കൂട്ടി\nദില്ലി: രാജ്യത്തെ ഏറ്റവും വലിയ കാര് നിര്‍മാതാക്കളായ മാരുതി ഉദ്യോഗ് ലിമിറ്റഡ് വിവിധ മോഡല് കാറുകളുടെ വില കൂട്ടി. 1,500 രൂപ മുതല് 15,000 രൂപ വരെയാണ് വിലവര്‍ധനവ്.\nവിലവര്‍ധനവ് ജനവരി ഒമ്പത് തിങ്കളാഴ്ച മുതല് നിലവില്‍വരും. കഴിഞ്ഞ ഒക്ടോബറിലും മാരുതി കാറുകളുടെ വില കൂട്ടിയിയിരുന്നു. ചെലവ് വര്‍ധനയുടെ പേരിലായിരുന്നു ഒക്ടോബറില് വിലവര്‍ധനവ് വരുത്തിയത്.\nമാരുതി 800 കാറിനും ആള്‍ട്ടോ മോഡലിനും 3000 രൂപ വീതം വില വര്‍ധിപ്പിച്ചിട്ടുണ്ട്. മാരുതി സ്വിഫ്റ്റിന് ബേസ് മോഡലിന് 3500 രൂപയാണ് കൂട്ടിയത്. മാരുതി സ്വിഫ്റ്റിന്റെ ഉയര്‍ന്ന മോഡലുകള്‍ക്ക് 10,000 രൂപയോളം കൂട്ടിയിട്ടുണ്ട്.\nസെന്, വാഗണ് ആര് എന്നിവയ്ക്ക് 5000 രൂപ വീതം കൂടി. ഗ്രാന്റ് വിതാര മോഡലിന് 15,000 രൂപയാണ് കൂടിയത്. ബലേനോ, എസ്റീ എന്നിവയ്ക്ക് 3000 രൂപ വീതവും എംപിവി വേര്‍സയ്ക്ക് 12,000 രൂപയും കൂടിയിട്ടുണ്ട്.\nഒമ്നി വാനിന് 1500 രൂപയാണ് കൂടിയത്. എല്‍പിപിജി ഉപയോഗിച്ച് ഓടിക്കാവുന്ന ഇനത്തിന് 3000 രൂപ കൂടിയിട്ടുണ്ട്.


ഹിന്ദുത്വ രാഷ്ട്രീയ സംഘാടനവും മുസ്‌ലിം അപരത്വവും - Campus Alive\n(വാട്സപ്പ്-മോദി കാലത്തെ ഹിന്ദുത്വ ആൾക്കൂട്ടം; ലേഖനത്തിന്റെ രണ്ടാം ഭാഗം)\nഗാംഭീര്യമുള്ളതായിരുന്നു അയാളുടെ രൂപം. ഇരുണ്ട തിലക് നെറ്റിയിൽ തിളങ്ങി, വലത് ചെവിയിൽ ഒരു ചെറിയ വെള്ളി മോതിരം മിന്നി. ചുവന്ന സ്ലീവ് ലെസ്സ് ജാക്കറ്റിനുള്ളിൽ വെള്ള കുർത്തയും വെള്ള സോൾ ഉള്ള കറുത്ത ചെരുപ്പുമായിരുന്നു അയാളുടെ വേഷം. ഹിന്ദു പാരമ്പര്യത്തിനു അനുസൃതമായ തലയുടെ പിന്നിൽ നിന്നും നീണ്ട മുടി ദോദകെട്ടി തൂക്കിയിരുന്നു. അയാൾക്ക് ചുറ്റും ഒരുപറ്റം ചെറുപ്പക്കാരും ഉണ്ടായിരുന്നു.\nകുറച്ചകലെ ഉള്ള ഒരു പ്രാദേശിക ബജ്‌റംഗ്ദൾ ഓഫീസിൽ പ്രേമിക്ക് ഒരു മീറ്റിംഗ് ഉണ്ടായിരുന്നു. അന്ന് എന്നെയും കൂടെ വരാൻ ക്ഷണിച്ചു. ചെറുപ്പക്കാരിലൊരാൾ പ്രേമിയുടെ മോട്ടോർബൈക്ക് സ്റ്റാർട്ട് ചെയ്ത് കൊടുത്തു -ഒരു 2008 മോഡൽ റോയൽ എൻഫീൽഡ് ക്ലാസ്സിക്. ലൈസൻസ് പ്ലേറ്റിന് മുകളിൽ ‘ഹിന്ദുരാജ്’ എന്ന് പതിച്ചിരുന്നു. മറ്റൊരു അനുയായി ആദരവോടെ പ്രേമിയെ നോക്കി എന്നോട് പറഞ്ഞു: “സൺഗ്ലാസും നെറ്റിയിൽ ഒരു തിലകവുമായി ആ ബുള്ളറ്റിൽ പട്ടണത്തിലേക്ക് ഇറങ്ങിയാൽ തന്നെ ഗോഹത്യക്കാർ പേടിച്ചോടും.” മിസ്കീമുകൾ തിങ്ങി പാർക്കുന്ന ഒരു കോളനിയിൽ ഒരു ഭീഷണി പോലെ ആ ബജ്‌റംഗ്ദൾ ഓഫീസ് നിന്നു. ബൈക്കിൽ നിന്നിറങ്ങിയ ശേഷം ഒരു ജയിൽ ഓഫീസർ സെൽ ബ്ലോക്ക് സ്കാൻ ചെയ്യുന്നതുപോലെ റോഡിന്റെ ഇരുവശത്തേക്കും പ്രേമി കൂർപ്പിച്ചൊന്ന് നോക്കി. അടുത്തുള്ള ഒരു മിഠായി കച്ചവടക്കാരൻ ഭയം നിറഞ്ഞ മുഖത്തോടെ അയാളെ സല്യൂട്ട് ചെയ്തു. റോഡിൽ വേറെ കുറെ പേർ ഞങ്ങളെ നോക്കി നിന്നു. ഓഫീസിലേക്ക് പടി കയറുമ്പോൾ പ്രേമി എന്നോട് പറഞ്ഞു, “ഇവർക്കൊന്നും ഒരു ചുക്കും ചെയ്യാൻ സാധിക്കില്ല. എല്ലാത്തിനെയും ഞാൻ ശെരിയാക്കിയതാണ്”.\nഹിന്ദുത്വയുടെ സേവനത്തിൽ തന്നെ തുടരണം എന്ന് പറഞ്ഞ് സായുധസംഘ നേതാക്കന്മാർ കയ്യടക്കിയ ധരംശാലകളിലും ഹിന്ദു ഗസ്റ്റ്ഹൗസുകളിലുമൊക്കെ ആണ് മിക്ക ബജ്‌റംഗ്ദൾ ഓഫീസുകളും. പൊട്ടിപൊളിയുന്ന ചുമരുകളുള്ള ഈ ഓഫീസ് ഒരു 80 വർഷം പഴക്കം തോന്നിച്ചു. അകത്തു ബജ്‌റംഗ്ദളിന്റെ ഷാംലി യൂണിറ്റിലെ ആറ് അംഗങ്ങൾ ഫോൺ നോക്കി ഇരിക്കുന്നുണ്ടായിരുന്നു. പ്രേമിയെ ‘ജയ് ശ്രീ രാം’ എന്ന് പറഞ്ഞുകൊണ്ട് അവർ വരവേറ്റു. മുറിയുടെ മധ്യത്തിൽ ഒരു കുഷ്യനിൽ ഇരുന്നുകൊണ്ട് തന്നെ പ്രശസ്തിയിലെത്തിച്ച ആ സംഭവത്തെ കുറിച് പറഞ്ഞു തുടങ്ങി, “എനിക്ക് പശ്ചാത്താപമില്ല. പശുവിനെ കൊന്നാൽ ഞങ്ങൾ വെറുതെ ഇരിക്കില്ല എന്ന് അവന്മാർക്ക് കാണിച്ചു കൊടുക്കുക തന്നെ വേണം.” പക്ഷേ ഇപ്പോൾ ആ പ്രശ്നം ഉത്തർ പ്രദേശിലെ ബി.ജെ.പി ഗവണ്മെന്റ് ഏറ്റെടുത്തെന്നും ബജ്‌റംഗ്ദൾ അതിനെ പറ്റി വേവലാതിപ്പെടേണ്ടതില്ലെന്നും അയാൾ പറഞ്ഞു. 2017-ൽ ഉത്തർപ്രദേശിന്റെ നിയന്ത്രണം നേടിയ മോദി “ലൗ ജിഹാദ്” ഭീഷണിയെക്കുറിച്ച് പ്രചാരണം നടത്തിയ തീവ്ര ഹിന്ദു പുരോഹിതനായ യോഗി ആദിത്യനാഥിനെ സംസ്ഥാനത്തിന്റെ പുതിയ മുഖ്യമന്ത്രിയായി നിയമിച്ചിരുന്നു. കൂടുതലായും മുസ്‌ലിംകൾ നടത്തുന്ന, എരുമ ഇറച്ചി കയറ്റുമതി വ്യവസായത്തിനെതിരെ ആദിത്യനാഥ് യുദ്ധം പ്രഖ്യാപിച്ചിരുന്നു. യോഗി രംഗത്ത് വന്നതോടെ പല കശാപ്പുശാലകളും അടച്ചു പൂട്ടി.\nആയതിനാൽ ഇപ്പോൾ ഷംലിയിലെ ബജ്‌റംഗ്ദൾ യൂണിറ്റിന്റെ മുൻഗണനയിൽ ലൗ ജിഹാദിനെതിരെയുള്ള പോരാട്ടമായിരുന്നു ഉള്ളത്. 100000 ആളുകളുള്ള ഒരു പട്ടണത്തിലെ ഡേറ്റിംഗ് സീൻ മൊത്തത്തിൽ മൈക്രോമാനേജ് ചെയ്ത് അപാകതകൾ ഇല്ലാതാക്കലായിരുന്നു ഇവരുടെ ജോലി. ഫേസ്ബുക്കും ചാരന്മാരെയും ഒക്കെ ഉപയോഗിച്ച് വിപുലമായ ഒരു സർവെയ്‌ലൻസ് സിസ്റ്റം തന്നെയാണ് തങ്ങൾ നടത്തുന്നത് എന്നവർ പറഞ്ഞു. ആ മുറിയിലുണ്ടായിരുന്ന ഹിമാൻഷു ശർമ എന്ന കൗമാരക്കാരന്റെ കീഴിലായിരുന്നു ഈ സോഷ്യൽ മീഡിയ ഉപയോഗിച്ചുകൊണ്ടുള്ള വല വിരിക്കൽ പ്രവർത്തിച്ചിരുന്നത്. ആയിരക്കണക്കിന് ആളുകളെ സുഹൃത്തുക്കളാക്കിയ ഗ്രൂപ്പുകളിൽ ചേർന്ന് ഏതെങ്കിലും മുസ്‌ലിം യുവാക്കൾ ഹിന്ദു യുവതികളുമായി ഇടപഴകുന്നുണ്ടോ എന്നവർ നിരീക്ഷിച്ചു. സ്ത്രീകളുടെ പേരുള്ള ഫേക്ക് അക്കൗണ്ടുകൾ ഉപയോഗിച്ച് ഓരോരുത്തരുടെ നീക്കങ്ങളും നിരീക്ഷിക്കും എന്ന് ഹിമാൻഷു വിശദീകരിച്ചു. സംസാരിച്ചുകൊണ്ടിരിക്കുമ്പോളും അവന്റെ ഫോണിൽ നോട്ടിഫിക്കേഷൻസ് വന്നുകൊണ്ടേയിരുന്നു. ഇവരുടെ ചാരന്മാരുടെ പ്രാദേശിക ശൃംഖല നിയന്ത്രിച്ചിരുന്നത് ഫോണിലൂടെ ആയിരുന്നു. “ഒരു ഹിന്ദു യുവതിയെ മുസ്‌ലിം യുവാവിനൊപ്പം കണ്ടാൽ ഉടനെ തന്നെ ചാരന്മാർ ഞങ്ങളെ അറിയിക്കുന്നു”, പ്രേമി പറഞ്ഞു. സെക്യൂരിറ്റി ഗാർഡുകൾ, വെയ്റ്റർമാർ, വാച്ച്മാൻമാർ, എല്ലാവരും അവരുടെ കണ്ണുകളായി പ്രവർത്തിച്ചു. “ബി.ജെ.പി അധികാരത്തിൽ എത്തിയതിൽ പിന്നെ ഇങ്ങനെയുള്ള കേസുകൾ കുറവാണ്” പ്രേമിയുടെ ഗുരുവായി സ്വയം കരുതുന്ന 42 വയസ്സ്കാരനായ ജിതേന്ദർ രണ പറഞ്ഞു. എങ്കിലും ബജ്‌റംഗ്ദളിന്റെ നിരീക്ഷണത്തിന് വിശ്രമമുണ്ടായില്ല. ലവ് ജിഹാദിന് ഉദാഹരണമായി അവർ എനിക്ക് പറഞ്ഞു തന്ന കഥ ഇങ്ങനെയാണ്: 2018 ഒക്ടോബർ രാവിലെ ലവ് ജിഹാദ് എമർജൻസി എന്ന് പറഞ്ഞു ഒരു പ്രാദേശിക ഹോട്ടലിൽ റൂം ബുക്ക് ചെയ്ത ദമ്പതികളെ പറ്റി ശർമയ്ക്ക് ഒരു ടിപ്പ് കിട്ടി. ഹോട്ടലിലെ വെയ്റ്റർ ആയ ചാരൻ, സ്ത്രീ ഹിന്ദുവും പങ്കാളി മുസ്‌ലിമും ആണെന്നും അവർ സ്ഥിരമായി റൂം എടുത്ത് താമസിക്കാറുണ്ടെന്നും പറഞ്ഞു. 20 മിനുറ്റുകൾക്കകം ശർമയും പ്രേമിയും റാണയും അടങ്ങുന്ന ഒരു ആൾക്കൂട്ടം ഹോട്ടലിൽ എത്തി ദമ്പതികളുടെ ഐ.ഡി കാണിക്കാൻ ആവശ്യപ്പെട്ടു. റൂമിന്റെ വാതിൽ തുറക്കാതായപ്പോൾ ചവിട്ടി പൊളിച്ച് അകത്തു കടന്ന് ഇരുപതോളം വയസ്സുള്ള യുവാവിനെ പിടിച് വസ്ത്രം ഊരിപ്പിച്ച് മുസ്‌ലിം ആണെന്ന് ഉറപ്പ് വരുത്തിയതിനു ശേഷം തല്ലാൻ തുടങ്ങി. ശേഷം പോലീസിന് യുവാവിനെ കൈമാറി. എന്നാൽ യുവതി അവർ വിവാഹിതരാണെന്ന് പറയുകയും തെളിവായി രേഖകൾ കാണിക്കുകയും ചെയ്തു. അവസാനം അവർ പെൺകുട്ടിയുടെ വീട്ടുകാരെ വിളിച്ചപ്പോൾ അവർ വിവാഹത്തിനെ പറ്റി അറിഞ്ഞിട്ടില്ല എന്ന് പറഞ്ഞുവത്രേ. വീട്ടിലേക്ക് കൂട്ടിക്കൊണ്ടുപോയ പെൺകുട്ടിയുടെ ജോലിയൊക്കെ നിർത്തിച്ചു എന്ന് കൂടി പ്രേമി പറഞ്ഞു. ആ ഹോട്ടലിൽ ചെന്ന് ഈ കഥയുടെ നിജസ്ഥിതി അറിയാൻ ശ്രമിച്ചപ്പോൾ ആരും എന്നോട് സംസാരിക്കാൻ തയ്യാറായില്ല. ലവ് ജിഹാദിനെ പ്രോത്സാഹിപ്പിക്കാൻ കഴിയില്ല എന്ന് മാത്രം അവർ പറഞ്ഞു.\nഒരു ഞായറാഴ്ച, ശർമയോടൊപ്പം ഷംലിയിലെ കോടതി ഞാൻ സന്ദർശിച്ചു. ആദ്യമൊക്കെ കുറച്ചു മടിച്ചെങ്കിലും പ്രേമി അവരുടെ ചരന്മാരിലൊരാളായ ഒരു വക്കീലുമായി എനിക്ക് സംസാരിക്കാൻ ഏർപ്പാടാക്കി തന്നിരുന്നു. ഹിന്ദു-മുസ്‌ലിം വിവാഹങ്ങൾ രജിസ്റ്റർ ചെയ്യുന്നത് കോടതിയിലായതുകൊണ്ട് ഈ വക്കീൽ ഇവരുടെ ഇൻഫർമേഷൻ സർക്കിളിലെ ഒരു മുഖ്യ കണ്ണി ആയിരുന്നു. അങ്ങനെ കോടതിക്ക് പുറത്ത് ഒരു ചായക്കടയിൽ വെച്ച് ഞങ്ങൾ സച്ചിൻ പാൽ എന്ന വക്കീലിനോട് സംസാരിച്ചു. ഷംലിയിൽ എത്ര ഹിന്ദു-മുസ്‌ലിം വിവാഹങ്ങൾ നടക്കാറുണ്ട് എന്ന എന്റെ ചോദ്യത്തിന് മറുപടിയായി അയാൾ പറഞ്ഞു, “അങ്ങനെ ഒരു കല്യാണവും രജിസ്റ്റർ ചെയ്യാതിരിക്കാൻ ആണ് ഞങ്ങൾ ശ്രമിക്കുന്നത്. ഞങ്ങളതിന് സമ്മതിക്കാറേ ഇല്ല.” താൻ അഭിഭാഷകരുടെ വലിയ ശൃംഖലയുടെ ഭാഗമാണെന്ന് അദ്ദേഹം അവകാശപ്പെട്ടു. ഏതെങ്കിലും ഒരു മുസ്‌ലിം പുരുഷൻ തന്റെ വിവാഹം ഒരു ഹിന്ദു സ്ത്രീയുമായി രജിസ്റ്റർ ചെയ്യാൻ കോടതിയെ സമീപിക്കുകയാണെങ്കിൽ, ദമ്പതികൾ കോടതി സന്ദർശിക്കേണ്ട ദിവസം തന്റെ ഓഫീസിലെ മറ്റ് തൊഴിലാളികൾ തന്നെ അറിയിക്കുന്നു. “പിന്നെ പ്രേമിയുടെ അനുയായികൾക്ക് ഒരു കോളോ ഒരു വാട്സപ്പ് മെസ്സേജോ അയച്ചാൽ മതി, അവർ കോടതിയിൽ എത്തുന്നതിനു മുമ്പ് തന്നെ ബജ്‌റംഗ്ദളിന്റെ പ്രവർത്തകർ അവരെ കൈകാര്യം ചെയ്തിട്ടുണ്ടാവും.”, അയാൾ വിശദീകരിച്ചു. എന്താണ് ഉദ്ദേശിച്ചതെന്ന് ഞാൻ ചോദിച്ചപ്പോൾ “ഹോട്ടലിലെ പയ്യനെ ചെയ്തത് പോലെ ചെയ്യും”, എന്ന് കൂടി അയാൾ പറഞ്ഞു. ഇവരുടെ നെറ്റ്‌വർക്കിന്റെ ഭാഗമല്ലാത്ത വക്കീലന്മാർ പോലും ഇപ്പോൾ ഇതുപോലുള്ള കേസുകൾ ഏറ്റെടുക്കാൻ മടിച്ചു. “ബജ്‌റംഗ്ദളിന്റെ ആളുകൾ ഉള്ളതുകൊണ്ട് എല്ലാവർക്കും പേടിയാണ്” സച്ചിൻ പാൽ പറഞ്ഞു.\nപ്രേമിയുടെയും അനുയായികളുടെയും കൂടെ ഷംലി കറങ്ങുമ്പോഴും, എന്റെ ഇടക്കിടെ മനസ്സിൽ വരുന്ന, വീഡിയോയിൽ മാത്രം കണ്ട ഒരാളെ കൂടി നേരിട്ട് കാണാൻ ഞാൻ ആഗ്രഹിച്ചു. കീറിയ ഷർട്ടും, അടികൊണ്ട് വീർത്ത മുഖവുമായി വലതു കണ്ണിൽ നിന്ന് താടിയിലേക്ക് രക്തം ഒഴുകുന്ന അവസ്ഥയിൽ നിൽക്കുന്ന റിയാസ്. പ്രേമിക്ക് അടിക്കാൻ എളുപ്പത്തിന് ഒരാൾ കീറിയ ഷർട്ടിന്റെ കോളറിൽ പിടിച് നിർത്തിയ റിയാസ്. ഓരോ പ്രാവശ്യം ഷർട്ടിന്റെ കൈ മടക്കാൻ പ്രേമി അടി നിർത്തുമ്പോഴും രക്ഷപ്പെടാനാകാതെ അടുത്ത അടിക്ക് കാത്തു നിൽക്കുന്ന റിയാസ്.\nImage Courtesy: WARED\n2019 ജനുവരി 4-ന്, റിയാസിനെ ഷംലിയിൽ നിന്ന് കുറെ മൈലുകൾക്കപ്പുറം തകർന്നിടിയാറായ ഒറ്റമുറി വാടക വീട്ടിൽ ഞാൻ കണ്ടു. നഗ്നമായ, ഇഷ്ടിക മതിലുകൾ കൊണ്ടുണ്ടാക്കിയ ഏറെക്കുറെ കാലിയായ ഒരു മുറി. മുപ്പതുകൾ പിന്നിട്ട ഒരു യുവതി അവിടെ വുഡ് സ്റ്റവ് ഉപയോഗിച്ചു കൊണ്ടിരിക്കുന്നു. ഒരു ജോഡി പരുക്കൻ മരക്കട്ടിലുകൾ മാത്രമായിരുന്നു അവിടത്തെ ഫർണീച്ചർ. അതിലൊന്നിൽ അവരുടെ മൂന്ന് കുട്ടികൾ ഒന്നിച്ച് നന്നായി ഉറങ്ങുന്നു. കഴുത്തിൽ തൂക്കിയിട്ട കമ്പിളി മഫ്ലറുമായി റിയാസ് തന്റെ തവിട്ടുനിറത്തിലുള്ള സ്വെറ്ററിൽ അഴുക്കു നിറഞ്ഞ തറയിലിരുന്നു. വൃത്തിയില്ലാത്ത തന്റെ കുറിയ താടിക്കു കീഴിൽ അദ്ദേഹത്തിന് ഒരു തീവ്രമായ ഭാവം ഉണ്ടായിരുന്നു. നരക വേദനയും ഭയവും ലജ്ജയും നിറഞ്ഞ, അദ്ദേഹത്തിന് അടി കിട്ടിയ ആ ദിവസം വേദനാജനകമായ ഒരു ഓർമ്മയാണ്.\n“ഇത് എന്റെ ജീവിതത്തിലെ അവസാന നിമിഷങ്ങളാണെന്ന് ഞാൻ കരുതി” റിയാസ് വിശദീകരിച്ചു. “നിങ്ങളുടെ അടി നിർത്തൂ, ഞാൻ എന്തെങ്കിലും തെറ്റ് ചെയ്തിട്ടുണ്ടെങ്കിൽ പോലീസ് എന്നെ ശിക്ഷിക്കട്ടെ എന്ന് ഞാൻ അദ്ദേഹത്തോട് അഭ്യർത്ഥിച്ചു. പക്ഷേ അവൻ എന്നെ അടിക്കുന്നത് അവസാനിപ്പിച്ചില്ല. കുറച്ച് സമയത്തിന് ശേഷം ഞാൻ അബോധാവസ്ഥയിലായി”. റിയാസ് ഒരു ബീഡി കത്തിച്ചു, ഒരു നാടൻ ഇലയിൽ പൊതിഞ്ഞ, സാധാരണക്കാരന്റെ ബീഡി. കുറച്ച് വലി എടുത്ത ശേഷം അദ്ദേഹം തുടർന്നു: “ഞാൻ നിയമവിരുദ്ധമായി ഒന്നും ചെയതിട്ടില്ല.” അദ്ദേഹത്തിന്റെ ശബ്ദം ഒരു ക്ഷമാപണ സ്വരത്തിലേക്ക് മാറി. “ഞാൻ എവിടെയാണെന്ന് ആരോടും പറയരുത്. ഞാൻ അവർക്കെതിരെ സംസാരിച്ചുവെന്ന് അറിഞ്ഞാൽ അവർ എന്നെ വേട്ടയാടും” അദ്ദേഹം പറഞ്ഞു. “അധികാരമില്ലാത്തപ്പോൾ അവർ എന്നോട് ഇത്രയും ചെയ്തുവെങ്കിൽ ഇപ്പൊ ഭരണകക്ഷിയുടെ സംരക്ഷണത്തിലിരിക്കുന്ന അവർ ഇനി എന്തൊക്കെ ചെയ്യുമെന്ന് സങ്കൽപ്പിക്കാൻ പോലും വയ്യ”. അയാളുടെ നെറ്റിയിൽ നിന്ന് വിയർപ്പുകണങ്ങൾ മുത്തുകളായി ഉരുണ്ടിറങ്ങി. യാതൊരു ഭീതിയുമില്ലാതെ ഹിന്ദു തീവ്രവാദികൾ തെരുവുകളിൽ അലഞ്ഞുനടക്കുന്ന ഷംലിയിൽ താൻ മുഖം കാണിച്ചിട്ടില്ലെന്നും തന്റെ കുടുംബം മുഴുവൻ പട്ടണം വിട്ട് പോകുകയാണെന്നും റിയാസ് പറഞ്ഞു.\nഇന്ത്യയിലെ ജനസംഖ്യയുടെ 80 ശതമാനവും ഹിന്ദുക്കളാണ്. മുസ്‌ലിംകൾ ഏകദേശം 14 ശതമാനം വരും. അവർ എല്ലാ രീതിയിലും പിന്നാക്കം നിൽക്കുന്ന ന്യൂനപക്ഷമാണ്. അവർ ദരിദ്രരും വിദ്യാഭ്യാസമില്ലാത്തവരും, ഹിന്ദുക്കളേക്കാൾ ജയിലിൽ കിടക്കാനുള്ള സാധ്യത കൂടുതലും ഉള്ളവരാണ്. സാമൂഹിക ഏകോപനം അവരെക്കാൾ വളരെ കുറവുമാണ്. കാലങ്ങളായുള്ള ഭവന വിവേചനവും തുടർച്ചയായുള്ള അക്രമണങ്ങളും അവരെ മുസ്‌ലിം ഗെറ്റോകളിലേക്ക് തള്ളിവിട്ടിട്ടുണ്ട്. ഇത് അവരുടെ സാമൂഹിക സാമ്പത്തിക ജഡത്വത്തെയും മുസ്‌ലിം പിന്നോക്കാവസ്ഥയുടെ സ്റ്റീരിയോടൈപ്പുകളെയും ശക്തിപ്പെടുത്തുന്നു. മുസ്‌ലിംകൾക്ക് ധിക്കാരപരമായ മേൽക്കൈയുണ്ടെന്നും ഇന്ത്യയിലെ പ്രബലമായ മതവിഭാഗത്തെ ഉന്മൂലനം ചെയ്യാനുള്ള വക്കിലാണവരെന്നുമുള്ള ബോധ്യത്തിലേക്ക് ഇത്രയധികം ഹിന്ദുക്കൾ എത്തിയത് എന്തുകൊണ്ടാണ്? എന്റെ ജീവിതകാലത്ത് ഈ ലോകവീക്ഷണം വളരെ അസ്വസ്ഥത ഉളവാക്കുന്നതാണ്. പ്രത്യേകിച്ചും പ്രേമി എങ്ങനെ ഇത്രയധികം ആഴത്തിൽ ഈ കാര്യം വിശ്വസിച്ചുവെന്ന് അറിയാൻ എനിക്ക് താല്പര്യമുണ്ടായി.\nഒരു ദിവസം, ദില്ലിയുടെ പ്രാന്തപ്രദേശത്ത്, മുസ്‌ലിംകൾ താമസിക്കുന്നതിന്റെ ഹൃദയഭാഗത്തുള്ള മറ്റൊരു ധർമ്മശാല എന്ന് വിശേഷിപ്പിക്കാവുന്ന ഒരു ബജ്‌റംഗ്ദൾ ഓഫീസിൽ, അദ്ദേഹത്തെ കാണാൻ പ്രേമി എന്നെ ക്ഷണിച്ചു. ഇത് ഞങ്ങളുടെ ആദ്യത്തെ നീണ്ട സംസാരമായിരിക്കണം. അവിടെ എത്തിയപ്പോൾ എനിക്ക് അദ്ദേഹത്തെ കുറച്ചു നേരം കാത്തിരിക്കേണ്ടി വന്നു. ആർ.എസ്.എസിന്റെ രണ്ടാമത്തെ പരമോന്നത നേതാവായ മാധവ് സദാശിവ് ഗോൾവാൾക്കറുടെ ഒരു പോർട്രൈറ്റ് ഫോട്ടോയായിരുന്നു എന്റെ എതിർവശത്തെ ചുമരിൽ തൂക്കിയിട്ടിരുന്നത്.\nമാധവ് സദാശിവ് ഗോൾവാൾക്കർ\n1925-ൽ സ്ഥാപിതമായ ആർ.എസ്.എസ് 1930-കളിലെ യൂറോപ്യൻ ഫാസിസ്റ്റ് പ്രസ്ഥാനങ്ങൾക്ക് സമാന്തരമായി വളർന്നു. ഗോൾവാൾക്കർ അതിന്റെ പ്രധാന ബൗദ്ധിക വാസ്തുശില്പികളിൽ ഒരാളായിരുന്നു. ഒരു അഭിഭാഷകൻ, സന്ന്യാസി, പിന്നെ ഇടയ്ക്കിടെ സുവോളജി ലക്ചറർ എന്നീ സ്ഥാനങ്ങൾ വഹിച്ച അദ്ദേഹം, ഇന്ത്യ ഹിന്ദുമതത്തിന്റെ പര്യായമാണെന്നും ഹിന്ദുമതം ഒരുതരം വംശമാണെന്നും -ജൈവശാസ്ത്രപരമായ അർത്ഥത്തിലല്ല- മറിച്ച് അതിന്റെ സാംസ്കാരികവും മതപരവുമായ സാരാംശം ഇന്ത്യൻ മണ്ണിൽ നിന്നാണ് വളർന്നതെന്നും വാദിച്ചു. ഗോൾവാൾക്കറുടെ മനസ്സിൽ, ഇന്ത്യയുടെ മണ്ണിൽ സ്വദേശമതമല്ലാത്ത മറ്റൊരു മതം ആചരിക്കാൻ ആഗ്രഹിക്കുന്ന ഏതൊരാളും -അത് ഇസ്‌ലാമോ ക്രിസ്തുമതമോ അല്ലെങ്കിൽ കമ്മ്യൂണിസം പോലുള്ള മതേതര പ്രത്യയശാസ്ത്രങ്ങളോ ആവട്ടെ- അവയെല്ലാം വംശത്തിന്റെയും രാജ്യത്തിന്റെയും നിലപാടിന് അന്യമാണ്. “ഹിന്ദുസ്ഥാനിലെ മറ്റു വംശങ്ങൾ ഒന്നുകിൽ ഹിന്ദു സംസ്കാരവും ഭാഷയും സ്വീകരിക്കണം, ഹിന്ദുമതത്തെ ബഹുമാനിക്കാനും ആരാധിക്കാനും പഠിക്കണം, അല്ലെങ്കിൽ രാജ്യത്ത് തുടരാം, പൂർണ്ണമായും ഹിന്ദു രാഷ്ട്രത്തിന് കീഴ്പെട്ട്, ഒന്നും അവകാശപ്പെടാതെ, പ്രത്യേക അവകാശങ്ങൾക്കൊന്നും തന്നെ അർഹതയില്ലാതെ, യാതൊരു പരിഗണനയും ലഭിക്കാതെ, പൗരാവകാശങ്ങൾ പോലും ലംഘിക്കപ്പെട്ട് ജീവിക്കാം”, ഗോൾവാൾക്കർ എഴുതി.\nനാസി ജർമ്മനിയുടെ മാതൃകയിൽ നിന്ന് പ്രചോദനം ഉൾക്കൊണ്ട ഗോൾവാൾക്കറിന് “വിദേശികൾ” ഇതുപോലുള്ള നിബന്ധനകൾ സമാധാനപരമായി അംഗീകരിക്കാൻ സാധ്യതയില്ല എന്നറിയാമായിരുന്നു. അതുകൊണ്ട് തന്നെ മുസ്‌ലിംകളെയും ക്രിസ്ത്യാനികളെയും കമ്മ്യൂണിസ്റ്റുകളെയും, ദേശീയ സുരക്ഷയ്ക്ക് പുറത്തുനിന്നുള്ള ആക്രമണകാരികളേക്കാൾ വലിയ ഭീഷണിയായി കണ്ട് “രാജ്യത്തിനകത്തെ ശത്രുതാപരമായ ഘടകങ്ങളായി” അദ്ദേഹം കണക്കാക്കി. മതപരിവർത്തനം നടത്താനോ സമർപ്പിക്കാനോ അവർ വിസമ്മതിച്ചാൽ, അവരെ ശുദ്ധീകരിക്കുകയും ദേശവംശത്തിന്റെ “മധുരമുള്ള ഗുണകാംക്ഷ” വെച്ച് രാജ്യം വിടാൻ നിർബന്ധിക്കുകയും ചെയ്യും, അദ്ദേഹം പറഞ്ഞു.\nഇന്ത്യൻ ഭരണഘടനയിൽ മതേതരത്വത്തിന്റെയും മതസ്വാതന്ത്ര്യത്തിന്റെയും ആശയങ്ങൾ ആവിഷ്കരിച്ച ഇന്ത്യൻ സ്വാതന്ത്ര്യസമരത്തിൽ ആർ.എസ്.എസ്സിന് തീരെ പങ്കില്ലായിരുന്നു. മുസ്‌ലിംകളോടുള്ള നിരന്തരവും ദൃഢവുമായ ബന്ധം കാരണം, മുൻ ആർ.എസ്.എസ് അംഗങ്ങളിലൊരാളായ നാഥുറാം ഗോഡ്‌സെ മോഹൻദാസ് ഗാന്ധിയെ വധിച്ചതിന് ശേഷം 1948-ൽ അന്നത്തെ പുതിയ സർക്കാർ ആർ.എസ്.എസിനെ മൊത്തമായും നിരോധിച്ചു. എന്നിട്ടും ഹിന്ദു ദേശീയ സന്നദ്ധ പ്രവർത്തകർ വികസിച്ചുകൊണ്ടിരുന്നു. 1970-കളോടെ ഇത് ഒരു ദശലക്ഷം അംഗങ്ങളെ ഉൾക്കൊള്ളുകയും ഡസൻ കണക്കിന് സൗഹൃദ ഗ്രൂപ്പുകൾക്ക് രൂപം നൽകുകയും ചെയ്തു. തന്റെ 8ാമത്തെ വയസ്സിൽ ആർ.എസ്.എസിൽ ചേർന്ന മോദി പിന്നീട് 70-കളുടെ അവസാനത്തിൽ സംഘടനയുടെ രഹസ്യ പ്രവർത്തനങ്ങളിൽ സജീവമായി. മോദിയുടെ അതിശക്തനും ധൈര്യശാലിയുമായ ആഭ്യന്തരമന്ത്രി അമിത് ഷായും തന്റെ യുവത്വം മുതൽ ആർ.എസ്.എസുമായി ബന്ധം സ്ഥാപിച്ച ആളാണ്.\n1980-ൽ ആർ.എസ്.എസ്, ഭാരതീയ ജനതാ പാർട്ടി എന്ന പുതിയ രാഷ്ട്രീയ ഭുജത്തിന് രൂപം നൽകി. പാർലമെന്റിൽ യാതൊരു സീറ്റും ലഭിക്കാതെ ബിജെപി ആദ്യ 10 വർഷം ഇന്ത്യൻ രാഷ്ട്രീയത്തിന്റെ അരികുകളിൽ ചെലവഴിച്ചു. എന്നാൽ 80 കളുടെ അവസാനത്തിലും 90 കളുടെ തുടക്കത്തിലും പാർട്ടിയും അതിന്റെ ആർ.എസ്.എസ് സഖ്യകക്ഷികളും ഇന്ത്യയിലുടനീളം ഹിന്ദുക്കളെ ആകർഷിക്കാൻ ഒരു വഴി കണ്ടെത്തി. അയോദ്ധ്യയിലെ ബാബരി മസ്ജിദ് എന്ന പതിനാറാം നൂറ്റാണ്ടിലെ ഒരൊറ്റ പള്ളിയിൽ അവർ തങ്ങളുടെ പ്രവർത്തനം കേന്ദ്രീകരിച്ചു.\nദീർഘകാല ഐതിഹ്യമനുസരിച്ച്, ഈ പ്രത്യേക പള്ളി ഹിന്ദു ദേവനായ രാമന്റെ ജന്മഭൂമിയിലാണ് പണിതത്. അതിനാൽ പള്ളിയുടെ സ്ഥലത്ത് ഒരു ക്ഷേത്രം പണിയാൻ ആർ.എസ്.എസ് ഒരു പ്രസ്ഥാനം ആരംഭിച്ചു. 1990-ൽ ബി.ജെ.പിയുടെ സ്ഥാപകരിലൊരാളായ എൽ.കെ അദ്വാനി ഗുജറാത്ത് തീരത്ത് നിന്ന് അയോദ്ധ്യയിലേക്കുള്ള ഒരു മാസത്തെ തീർത്ഥാടനം ആരംഭിച്ചു. ഇതൊരു രാഷ്ട്രീയ റാലിയാക്കി, ഇരട്ടിപ്പിച്ച് നാൽപ്പതുകാരനായ നരേന്ദ്ര മോദി സംഘടിപ്പിച്ചു. ഒരു രഥം പോലെ അലങ്കരിച്ച ഒരു കാറിൽ യാത്ര ചെയ്ത അദ്വാനി ഇന്ത്യയുടെ മേൽ ഒരു വലിയ മൂടുപടം ചുറ്റിക്കൊണ്ട് ഇടയ്ക്കിടെ ഹിന്ദു-മുസ്‌ലിം കലാപങ്ങൾക്ക് തിരികൊളുത്തി. അയോധ്യ ആക്ടിവിസത്തിന് അക്രമം അനിവാര്യമായും പൊട്ടിപ്പുറപ്പെടുമ്പോൾ ആൾബലവും സംരക്ഷണവും നൽകുന്നതിന്, ആർ.എസ്.എസ് അതിനിടെ ബജ്‌റംഗ്ദൾ എന്ന യുവജന സേനക്ക് രൂപം നൽകി.\nഒടുവിൽ, 1992 ഡിസംബർ 6-ന് അയോദ്ധ്യ പ്രസ്ഥാനം അതിന്റെ അവസാന ഘട്ടത്തിലേക്ക് കടന്നു. അന്ന് 150000 ഹിന്ദുക്കളുടെ ഒരു റാലി പോലീസിനെ കീഴടക്കി ബാബരി മസ്ജിദ് ആക്രമിച്ചു, മണിക്കൂറുകൾക്കുള്ളിൽ കൈയായുധങ്ങൾ ഉപയോഗിച്ച് അത് തകർത്തു. രാജ്യത്തുടനീളം ഹിന്ദു-മുസ്‌ലിം അക്രമങ്ങൾ പൊട്ടിപ്പുറപ്പെട്ടു. പക്ഷേ, അപ്പോഴേക്കും അയോധ്യ പ്രസ്ഥാനത്തിന്റെ ഭാഗമായി ഉണ്ടായ ഹിന്ദു ഐക്യത്തിന്റെ കരുത്തിൽ ബി.ജെ.പി പാർലമെന്റിലെ രണ്ടാമത്തെ വലിയ പാർട്ടിയായി മാറുകയും നിരവധി സംസ്ഥാന നിയമസഭകളിൽ അധികാരം കൈയ്യാളുകയും ചെയ്തു.\nബി.ജെ.പി പെട്ടെന്ന് ഒരു മുഖ്യധാരാ രാഷ്ട്രീയ പാർട്ടിയായി മാറിയപ്പോൾ, ബജ്‌റംഗ്ദളിനെ എത്രത്തോളം ഗൗരവമായി കാണണമെന്ന് ആർക്കും അറിവില്ലായിരുന്നു. 1997-ൽ രാഷ്ട്രതന്ത്രജ്ഞൻ പോൾ റിച്ചാർഡ് ബ്രാസ് ഈ ഗ്രൂപ്പിനെ ഹിറ്റ്ലറുടെ ആദ്യകാല റാലികളെ സംരക്ഷിച്ച ആൾപ്പടയായ നാസി സ്റ്റർമാബ്റ്റൈലൂംഗ് (Sturmabteilung) അഥവാ എസ്.എയുടെ “അൽപ്പം ദയനീയവും എന്നാൽ അപകടകരവുമായ” ഒരു പതിപ്പ് എന്ന് വിളിച്ചു. വർഷങ്ങളായിട്ട് ബജ്റംഗ്ദൾ പിന്തുടരുന്നത് ഇതേ ഭയത്തിന്റെയും നിരാകരണത്തിന്റെയും സ്വരം തന്നെയാണ്. 1999 ജനുവരിയിൽ ഒഡീഷ സംസ്ഥാനത്ത് “ജയ് ബജ്റംഗ്ദൾ” മുദ്രാവാക്യം വിളിച്ച് ഒരു ജനക്കൂട്ടം ഒരു സ്റ്റേഷൻ വാഗണിന് തീയിട്ടു. അവിടെ ഓസ്‌ട്രേലിയൻ ക്രിസ്ത്യൻ മിഷനറി എബ്രഹാം സ്റ്റുവർട്ട് സ്റ്റെയിൻസ് മക്കളായ ഫിലിപ്പ് (10), തിമോത്തി (6) എന്നിവരോടൊപ്പം ഉറങ്ങുകയായിരുന്നു. മൂന്ന് ഓസ്‌ട്രേലിയക്കാരും തീപിടുത്തത്തിൽ മരിച്ചു. “ലൂണീസ് അറ്റ് ലാർജ്” എന്ന തലക്കെട്ടിൽ, ഇന്ത്യാ ടുഡേയിൽ ഈ സംഭവത്തെ ആസ്പദമാക്കി വന്ന ലേഖനത്തിൽ കുറ്റവാളികളെ “ഹിന്ദുത്വ ചായ്‌വുള്ള ക്രൂരന്മാർ” എന്നാണ് വിശേഷിപ്പിച്ചത്. ബജ്റംഗ്ദളും ഒരു ദിവസം മുഖ്യധാരയാകുമെന്ന ആശയം അചിന്തനീയമായിരുന്നു.\nഒഡീഷയിലെ ബജ്റംഗ്ദൾ ആക്രമണത്തിൽ കൊല്ലപ്പെട്ട ഓസ്ട്രേലിയൻ കുടുംബം\nപ്രേമിയെ കാണാൻ ചെന്നപ്പോൾ അദ്ദേഹം എന്നെ മുകളിലേക്ക് വിളിച്ചു. സൈനിക പച്ച ട്രൗസറും, കഴുത്ത് വരെ സിപ്പർ ചെയ്ത നേവി ബ്ലൂ ജാക്കറ്റും കറുത്ത ലെതർ ഷൂസുമായിരുന്നു അദ്ദേഹം ധരിച്ചിരുന്നത്. അദ്ദേഹം ഇരിക്കുകയും എന്നോട് ഇരിക്കാൻ ആഹ്വാനം ചെയ്യുകയും ചെയ്തു. പ്രേമിയുടെ കുട്ടിക്കാലം മുതൽ തന്നെ അദ്ദേഹത്തെ ഹിന്ദു ദേശീയത വലയം ചെയ്തിരുന്നുവെന്ന് ഞാൻ മനസ്സിലാക്കി. അദ്ദേഹത്തിന്റെ പിതാമഹന്മാർ അദ്ദേഹത്തെ ശക്തമായി സ്വാധീനിച്ചു. ഇരുവരും ഹിന്ദുത്വ പ്രവർത്തകരായിരുന്നു. അദ്ദേഹത്തിന്റെ മുത്തച്ഛൻ അഖാര എന്ന ഹിന്ദു ആയോധന പരിശീലന കേന്ദ്രം നടത്തിയിരുന്നു. അതേസമയം മുത്തശ്ശി ആര്യ സമാജിന്റെ വനിതാ വിഭാഗത്തിന്റെ പ്രാദേശിക നേതാവുമായിരുന്നു. 1875-ൽ ആരംഭിച്ച ഹിന്ദു പുനരുജ്ജീവന പ്രസ്ഥാനമായ ആര്യ സമാജ് ആയിരക്കണക്കിന് ക്രിസ്ത്യാനികളെയും മുസ്‌ലിംകളെയും ഹിന്ദുമതത്തിലേക്ക് പരിവർത്തനം ചെയ്തു.\nഇന്ത്യയിലെ ഏറ്റവും വലിയ സ്വകാര്യ സ്കൂളുകളുടെ ശൃംഖലകളിലൊന്നായ, ഹിന്ദുത്വ പ്രത്യയശാസ്ത്രത്തെ വളർത്തുകയും മുസ്‌ലിംകളെയും ക്രിസ്ത്യാനികളെയും ഇന്ത്യൻ സംസ്കാരത്തിന് അന്യരായി അവതരിപ്പിക്കുകയും ചെയ്യുന്ന ആർ.എസ്.എസിന്റെ വിദ്യാഭ്യാസ വിഭാഗം നടത്തുന്ന സ്കൂളുകളിലാണ് പ്രേമി പഠിച്ചു വളർന്നത്. 2006 മുതൽ, 12 വയസ്സുള്ളപ്പോൾ തന്നെ പ്രാദേശിക ബജ്റംഗ്ദൾ അഖാരയിൽ നിന്ന് ഔപചാരിക ആയുധങ്ങളും സ്വയം പ്രതിരോധ പരിശീലനവും പ്രേമിക്ക് ലഭിച്ചു തുടങ്ങി. തോക്കുകളോടുള്ള ആജീവനാന്ത മോഹം അദ്ദേഹം വളർത്തി. “കുട്ടിക്കാലത്ത് തന്നെ ഒരു പിസ്റ്റൾ കയ്യിൽ ഉണ്ടായിരിക്കാൻ ഞാൻ ഇഷ്ടപ്പെട്ടു” അദ്ദേഹം എന്നോടു പറഞ്ഞു. റൈഫിളുകൾ, വാളുകൾ, വടികൾ എന്നിവ ഉപയോഗിച്ച് ഹിന്ദു യുവാക്കളെ ആത്മരക്ഷയ്ക്കായി സജ്ജമാക്കുന്ന ക്യാമ്പുകൾ നടത്തുന്ന പരിശീലകരെ പരിശീലിപ്പിക്കാൻ ഒടുവിൽ അദ്ദേഹം പ്രാപ്തനായി. അത്തരം കഴിവുകൾ പഠിപ്പിക്കുന്ന ക്യാമ്പുകൾ നിയമവിരുദ്ധമാണെങ്കിലും, ഇന്ത്യയിലുടനീളം ഓരോ വർഷവും ആയിരക്കണക്കിന് ചെറുപ്പക്കാരെ ബജ്റംഗ്ദൾ ഇത് പരിശീലിപ്പിക്കുന്നു.\nനൂറ്റാണ്ടുകളായി മുസ്‌ലിം ഭരണകാലത്ത് ഹിന്ദുക്കൾ ഇരകളാക്കപ്പെടുകയും ഭയപ്പെടുകയും ചെയ്തുവെന്നും അവർ നിർബന്ധിത മതപരിവർത്തനത്തിരയായെന്നും സ്കൂളിലും അഖാറയിലും പ്രേമിയെ പഠിപ്പിച്ചു. മുസ്‌ലിംകൾ ഹിന്ദുക്കളെ അടിച്ചമർത്തുന്നത് ഇന്നും തുടരുന്നുവെന്ന് അദ്ദേഹം പഠിപ്പിക്കപ്പെട്ടു. “ഞങ്ങൾക്ക് ബ്രിട്ടീഷുകാരിൽ നിന്ന് സ്വാതന്ത്ര്യം ലഭിച്ചിരിക്കാം, പക്ഷേ മതേതരത്വത്തിന്റെ പ്രത്യയശാസ്ത്രത്തിൽ നിന്നും കമ്മ്യൂണിസ്റ്റുകളുടെ പ്രത്യയശാസ്ത്രത്തിൽ നിന്നും ഞങ്ങൾക്ക് സ്വാതന്ത്ര്യം ലഭിച്ചിട്ടില്ല. ഹിന്ദു മതത്തെ മുറിവേൽപ്പിക്കുക മാത്രമാണ് മതേരതത്വം ചെയ്യുന്നത്” അദ്ദേഹം പറഞ്ഞു. ഇന്ത്യൻ മുസ്‌ലിംകൾക്ക് ജീവൻ നൽകുന്നത് “ജിഹാദ്” പ്രത്യയശാസ്ത്രമാണെന്നും അദ്ദേഹം വിശ്വസിച്ചു.\n18 വയസുള്ളപ്പോൾ പ്രേമി ഒരു ബജ്‌റംഗ്ദൾ ജില്ലാ നേതാവായി. അദ്ദേഹത്തിന് നിരവധി ഉത്തരവാദിത്തങ്ങൾ നൽകപ്പെട്ടു. വോട്ട് രേഖപ്പെടുത്തുന്നതിൽ മുസ്‌ലിംകൾ ഒരു മേഖലയിലും ആധിപത്യം പുലർത്തുന്നില്ലെന്ന് ഉറപ്പുവരുത്തുന്നതിനായി തിരഞ്ഞെടുപ്പ് ബൂത്തുകളിലേക്ക് പോകുക, അങ്ങനെ സംഭവിക്കുകയാണെങ്കിൽ യുവാക്കളെ അണിനിരത്തുക. പോലീസ് ഹിന്ദുക്കളുടെ കാര്യങ്ങൾ ശ്രദ്ധിക്കുന്നില്ലേ എന്നും ഹിന്ദുക്കളെ പോലീസ് അടിച്ചമർത്തുന്നുണ്ടോ എന്നും പരിശോധിക്കുക. ആരെങ്കിലും ഹിന്ദു ചിഹ്നങ്ങളെയും സംസ്കാരത്തെയും ദുരുപയോഗം ചെയ്യുകയോ അപമാനിക്കുകയോ ചെയ്യുമ്പോൾ നടപടിയെടുക്കുക. ഒരു ഹിന്ദു പെൺകുട്ടിയുടെയും മാനത്തെ ആരും ഭംഗപ്പെടുത്തുന്നില്ലെന്ന് ഉറപ്പുവരുത്തുക തുടങ്ങിയ പൂർണ്ണമായും പ്രാദേശിക പരിധിയിൽ വരുന്ന ജോലികളായിരുന്നു ഏൽപ്പിക്കപ്പെട്ടത്. പക്ഷേ 2015 ഓടെ എല്ലാം മാറിമറിഞ്ഞു.\nവിവർത്തനം: ഇവാന, (ലേഖനത്തിന്റെ ഒന്നാം ഭാഗം)


പ്രവാസി വ്യാപാരി ഖത്തറില് മരിച്ചു | PravasiExpress\nHome Lifestyle Obituary പ്രവാസി വ്യാപാരി ഖത്തറില് മരിച്ചു\nദോഹ: ഖത്തറിലെ പ്രമുഖ പ്രവാസി വ്യാപാരിയും അല്‍ദുലൈമി പെര്‍ഫ്യൂംസ് ഉടമയുമായ മലയാളി മരിച്ചു. കണ്ണൂര് കല്ലിക്കണ്ടി സ്വദേശി കരുവാന് കണ്ടിയില് മുഹമ്മദ് അഷ്‌റഫ്(55) ആണ് ദോഹയില് മരിച്ചത്. ന്യൂമോണിയ ബാധിച്ചതിനെ തുടര്‍ന്ന് ഹമദ് ആശുപത്രിയില് ചികിത്സയിലായിരുന്നു.\nകൊവിഡ് സ്ഥിരീകരിച്ചതോടെ ഇന്‍ഡസ്ട്രിയല് ഏരിയയിലെ ഹസം മബൈരീഖ് ആശുപത്രിയിലേക്ക് മാറ്റിയിരുന്നു. വെള്ളിയാഴ്ച പുലര്‍ച്ചെ ഹൃദയാഘാതത്തെ തുടര്‍ന്നാണ് അന്ത്യം സംഭവിച്ചത്. മുപ്പത് വര്‍ഷമായി ഖത്തറില് പ്രവാസിയാണ്.\nപിതാവ്: ഡോ. അബ്ദുല്ല, മാതാവ്: കുഞ്ഞാമി, ഖത്തറിലെ സ്പ്രിങ് ഫീല്‍ഡ് സ്‌കൂള് പ്രിന്‍സിപ്പല് സുഫേറയാണ് ഭാര്യ, മക്കള്: ഹിബ, ഹുദ.\nPrevious articleകുവൈത്തില് ചികിത്സയിലായിരുന്ന മലയാളി അധ്യാപിക മരിച്ചു\nNext articleകേരളം ആർക്കൊപ്പമെന്നറിയാൻ ഇനി മണിക്കൂറുകൾ മാത്രം; വോട്ടെണ്ണൽ തുടങ്ങി


പാലാട്ട് മോഹന്‍ദാസ് വിവരാവകാശ കമ്മീഷണറായേക്കും | Palatt Mohandas likely to be chief information officer - Malayalam Oneindia\nപാലാട്ട് മോഹന്‍ദാസ് വിവരാവകാശ കമ്മീഷണറായേക്കും\nതിരുവനന്തപുരം: വിവരാവകാശ കമ്മീഷന്റെ ചീഫ് ഇന്‍ഫര്‍മേഷന് കമ്മീഷണറായി പാലാട്ട് മോഹന്‍ദാസ് നിയമിതനായേക്കും.\nഇപ്പോള് ചിഫ് സെക്രട്ടറിയായി പ്രവര്‍ത്തിക്കുന്ന മോഹന്‍ദാസ് ഒക്ടോബര് അവസാനം സര്‍വീസില് നിന്ന് വിരമിക്കും. ഇതിന് ശേഷം അദ്ദേഹത്തിന് വിവരാവകാശ കമ്മീഷണറുടെ ചുമതല നല്‍കാനാണ് തീരുമാനം. സര്‍ക്കാര് തലത്തില് ഇതു സംബന്ധിച്ച ധാരണയായിട്ടുണ്ടെന്നാണ് അറിയുന്നത്.\nമുഖ്യമന്ത്രി ഉമ്മന് ചാണ്ടി, പ്രതിപക്ഷ നേതാവ് വി.എസ്. അച്യുതാനന്ദന്, ധന മന്ത്രി വക്കം പുരുഷോത്തമന് എന്നിവര് അടങ്ങിയ സമിതിക്കാണ് കമ്മീഷണറെ നിയമിക്കാനുളള ചുമതല. ഇത് ഗവര്‍ണര് അംഗീകരിക്കുകയും വേണം. പ്രതിപക്ഷ നേതാവുമായി ധനമന്ത്രി വക്കം പുരുഷോത്തമന് ഇതുസംബന്ധിച്ച ചര്‍ച്ച നടത്തും.\nഹൈക്കോടതി ജഡ്ജിയുടെ കേഡറിലാണ് വിവരാവകാശ കമ്മീഷണര് നിയമിതനാകുക. ചീഫ് സെക്രട്ടറി റാങ്കില് രണ്ട് വിവരാവകാശ കമ്മീഷണര്‍മാരെക്കൂടി കമ്മീഷനിലേക്ക് നിയമിക്കും.


മൂന്നാറില് മഞ്ഞ് പെയ്യുമ്പോള്, വണ്‍ഡേ ട്രിപ്പുമായി ഡിടിപിസി - Samrambam\nമൂന്നാറില് മഞ്ഞ് പെയ്യുമ്പോള്, വണ്‍ഡേ ട്രിപ്പുമായി ഡിടിപിസി\nകേരളത്തിന്റെ അതിശൈത്യ മേഖലയായ മൂന്നാറിലേക്കു മൈനസ് ഡിഗ്രി തണുപ്പനുഭവിക്കാന് പോകാം. അക്ഷരാര്‍ഥത്തില് മഞ്ഞില് കുളിച്ച് നില്‍ക്കുകയാണ് മൂന്നാര്. ഈ സുന്ദരകാഴ്ചകള് ആസ്വദിക്കാനായി എറണാകുളം ഡിടിപിസി യും ട്രാവല് മേറ്റ് സൊല്യൂഷനും സംയുക്തമായി അവതരിപ്പിക്കുന്ന കേരളാ സിറ്റി ടൂര് അവസരമൊരുക്കുന്നു. തണുപ്പിന്റെ ലഹരിയോടൊപ്പം മഞ്ഞണിഞ്ഞ കാഴ്ചകള് കാമറയിലൂടെ പകര്‍ത്താനും സഞ്ചാരികള്‍ക്കു യാത്ര ആസ്വദിക്കാനും സാധിക്കും. കണ്ണെത്താ ദുരത്തോളം പരന്നു കിടക്കുന്ന മലമേടുകളും മഞ്ഞുപുതച്ച വഴികളിലൂടെയും ഒപ്പം കോടമഞ്ഞു വാരി വിതറുന്ന സുഖകരമായ അനുഭൂതി പകര്‍ന്നുകൊണ്ട് നീങ്ങുന്ന ഈ യാത്രയില് വാളറ, ചിയാപാറ വാട്ടര്‍ഫാള്‍സ്, ഫോട്ടോപോയിന്റ്‌സ്, രാജമലയിലുള്ള ഇരവികുളം നാഷണല് പാര്‍ക് തുടങ്ങിയ സ്ഥലങ്ങള് സന്ദര്‍ശിക്കുന്നു.\nമിസ്റ്റി മൂന്നാര് രാജമല ഇരവികുളം പാക്കേജിനു ഭക്ഷണവും മറ്റു ചെലവുകളും സഹിതം ഒരാള്‍ക്ക് 1299 ( GST എക്‌സ്ട്രാ) രൂപയാണ് ചാര്‍ജ് ചെയ്യുന്നത്. മൂന്നാര് സൂര്യനെല്ലി കൊളുക്കുമല പാക്കേജുകള്‍ക്കു ഭക്ഷണവും മറ്റു ചെലവുകളും സഹിതം ഒരാള്‍ക്ക് 1499 (GST എക്‌സ്ട്രാ) രൂപയാണ്. രാവിലെ6മണിക്ക് എറണാകുളം വൈറ്റിലയില് നിന്നും ആരംഭിക്കുന്ന പുഷ്ബാക് ഫെസിലിറ്റിയുള്ള വാഹനത്തിലുള്ള യാത്ര. എല്ലാ വിഭാഗം യാത്രക്കാര്‍ക്കും അനുയോജ്യമായ ടൂര് ഏകോപനവും ഗൈഡ് സെര്‍വിസും, ഭക്ഷണവും ഉണ്ടായിരിക്കും. കൂടുതല് വിവരങ്ങള് ബന്ധപ്പെട്ട ഫോണ് നമ്പറുകളിലൂടെ ലഭ്യമാണ്.\nഗ്രൂപ്പായി ബുക്ക് ചെയ്യുന്നവര്‍ക്ക് അവരുടെ ഇഷ്ടാനുസരണമുള്ള പിക്കപ്പ് പോയിന്റ് തിരഞ്ഞെടുക്കാനുള്ള സൗകര്യവും മറ്റെല്ലാ പാക്കേജുകളിതുപോലെ ഇതിലും ലഭ്യമാണ്.ഇതുകൂടാതെ ഗ്രുപ്പുകള്‍ക്കും ഫാമിലിക്കുമായി വൈവിധ്യമാര്‍ന്ന മറ്റു പാക്കേജുകളും യാത്രികരുടെ ആവശ്യപ്രകാരം ലഭ്യമാക്കുന്നു. കൂടുതല് വിവരങ്ങള്‍ക്കും ബുക്കിങ്ങിനുമായി കേരള സിറ്റി ടൂര് വെബ്‌സൈറ്റിലോ എറണാകുളം ഡിടിപിസി ഓഫീസിലോ ബന്ധപ്പെടുക.. വെബ്‌സൈറ്റ്: www.keralactiytour.com, ലാന്‍ഡ് ലൈന് നമ്പര്: 0484 236 7334, ഫോണ്: +91 8893 99 8888, +91 8893 85 8888.\nPrevious കോച്ചാവാന് പ്രത്യേക പരിശീലനം : ദളപതി 63യുടെ വിശേഷങ്ങള്\nNext പ്രഥമ ജടായു സ്മൃതി പുരസ്‌കാരം നെടുമുടി വേണുവിന് സമ്മാനിക്കും\nമിനിമം ബാലന്‍സ് : തലവേദന മറികടക്കാം\nബാങ്ക് അക്കൗണ്ടില് മിനിമം ബാലന്‍സ് വേണമെന്നത് പലപ്പോഴും നമ്മളെ കുഴയ്ക്കുന്ന ഒന്നാണ്. മിനിമം ബാലന്‍സ് സൂക്ഷിച്ചില്ലെങ്കില് ഇത് നെഗറ്റീവ് ബാലന്‍സിലേക്ക് പോകുകയും ചെയ്യും. പിന്നീട് അക്കൗണ്ടിലേക്ക് കാശ് എത്തുമ്പോള് ബാങ്ക് നെഗറ്റീവ് ബാലന്‍സ് ഈടാക്കുന്നതും സ്ഥിരം കാഴ്ചയാണ്. ഇത് ഏറെ ബാധിക്കുന്നത്\nആയുര്‍വേദ സോപ്പ് നിര്‍മാണത്തില് ഒരു കൈ നോക്കണോ\nസോപ്പ്, സോപ്പ് അനുബന്ധ ഉല്‍പ്പന്നങ്ങള് എന്നിവയുടെ മാര്‍ക്കറ്റ് എന്നും അതിവിപുലമാണ്. കുടുംബശ്രീ കേന്ദ്രീകരിച്ച് ഇപ്പോള് ഇത്തരത്തിലുള്ള നിരവധി യൂണിറ്റുകള് തുടങ്ങുന്നുണ്ട്. മികച്ച രീതിയില് വ്യക്തമായ കണക്കുകൂട്ടലുകളോടെ മുന്നോട്ട് കൊണ്ടുപോയാല് വിജയിപ്പിച്ചെടുക്കാവുന്ന ഒരു സംരംഭമാണ് ആയുര്‍വേദ സോപ്പ് നിര്‍മാണം. സോപ്പ് നിര്‍മാണ മേഖലയില്\nലോണുകളുടെ അവസാനവാക്ക് ലോണ്‍ഗുരു\nഒരിക്കലെങ്കിലും ഒരു ലോണിനു വേണ്ടി അലഞ്ഞു തിരിഞ്ഞിട്ടുള്ളവരാണോ നിങ്ങള്. ഒരിക്കലെടുത്ത ലോണിന്റെ കാണാമറയത്തെ ചാര്‍ജുകള് അടച്ചു വലഞ്ഞിട്ടുണ്ടോ. അത്യാവശ്യമൊരു ഘട്ടം വരുമ്പോള് ലോണിനു വേണ്ടി ഏതു ബാങ്കിനെ സമീപിക്കണം, എങ്ങനെ ലോണ് എടുക്കണം എന്നൊക്കെ ചിന്തിച്ചിട്ടുണ്ടോ. മേല്‍പ്പറഞ്ഞ ഏതെങ്കിലുമൊരു അവസ്ഥയിലൂടെ കടന്നു


വായനശാല: ബ്ലോഗുകൾ എന്താണ്?\nബ്ലോഗിംഗ് എന്താണെന്നു ചോദിച്ചാൽ, സത്യമായും ഞാൻ പറയുക വേറെ ഏതൊരു സർഗാത്മക പ്രക്രിയേയും പോലെ ഒരു ആത്മപ്രകാശനത്തിനുള്ള വഴി എന്നു മാത്രമാണ്. നിങ്ങൾക്കു കവിത ചൊല്ലാം, ഓടാം, ചാടാം, കഥയെഴുതാം, പത്രപ്രവർത്തനം നടത്താം എന്നൊക്കെ പോലെ ബ്ലോഗ് ചെയ്യുകയും ആകാം. പക്ഷേ ബ്ലോഗ് ചെയ്യുന്നത് ഇന്റർനെറ്റിന്റെ അദൃശ്യലോകത്താണെന്നു മാത്രം. വാസ്തവിക ലോകത്തിന്റെ ഒരു നിഴൽ തന്നെയാണ് ഇന്റർനെറ്റിന്റെ ലോകവും. വാസ്തവിക ലോകത്ത് വ്യക്തിയുടെ സ്വാതന്ത്ര്യം കൂടുന്നതിനനുസരിച്ച് മൂലധനം വേറൊരു സ്ഥലത്ത് കേന്ദ്രീകരിക്കുന്നുണ്ട് എന്നത് വസ്തുതയാണ്. വ്യക്തിസ്വാതന്ത്ര്യം മൂലധനമാക്കി മാറ്റാൻ ഒരുകൂട്ടർക്ക് കഴിയുന്നുണ്ട്. ഈ മൂലധനം തന്നെയാണ് അധികാരം. അതേ പ്രക്രിയയുടെ നിഴലുപോലെ തന്നെ ആണ് ബ്ലോഗ് എന്ന വ്യക്തിപ്രകാശനവും. ബ്ലോഗിൽ വ്യക്തി ചെയ്യുന്ന കാര്യങ്ങൾ edit ചെയ്യാൻ ആരുമില്ല, പക്ഷെ, വെബ് ഹോസ്റ്റ് എന്നൊരു കേന്ദ്രത്തിന്റെ ആശ്രയമില്ലാതെ ബ്ലോഗിന് നിലനിൽപ്പുമില്ല. വെബ് ഹോസ്റ്റ്, ബ്ലോഗിൽ പ്രകാശനം ചെയ്യുന്നത് കണ്ട്രോൾ ചെയ്യുന്നില്ല എന്നു പറയുമെങ്കിലും, user terms and conditions എന്നൊരു കരാർ ഉണ്ട്. ഇതു നല്ലവണ്ണം വായിച്ചു നോക്കേണ്ടത് ആവശ്യമാണ്. എന്നിരുന്നാലും, വിവരസമാഹരണത്തിനും വിതരണത്തിനും ഒരു നൂതന സമ്പ്രദായം തന്നെ ആണ് ബ്ലോഗ് എന്നതിൽ സംശയമില്ല. ഒരു വ്യക്തി എന്ന സൂക്ഷ്മ രൂപം ഉപയോഗിക്കുന്നതാണ് ബ്ലോഗ് എന്നതിനാൽ തന്നെ അതിന്റെ സാദ്ധ്യതകളും അനന്തമാണ്.\nഞാൻ എന്ന വ്യക്തി, ഒരു ദിവസം പലതരത്തിലുള്ള പ്രവർത്തികൾ ചെയ്യുന്നുണ്ട്. അതിൽ ചിലതെല്ലാം ദൈനംദിന ജീവിതത്തിന്റെ ഭാഗമാണ്. ചിലത് നമ്മുടെ വ്യക്തിഗത ഇഷ്ടാനിഷ്ടങ്ങളുടെ ഭാഗമാണ്. ചിലത് ജീവിതത്തിനു തന്നെ ആധാരമായ പ്രവർത്തികളാണ്.\nഒരാൾക്ക്, എത്ര ബ്ലോഗുകൾ വേണമെങ്കിലും പരിപാലനം ചെയ്യാമെന്നതിനാൽ ചില ബ്ലോഗെങ്കിലും ഈ വ്യക്തിയെ പ്രതിനിധാനം ചെയ്യുന്നു എന്ന് പറയാൻ വലിയ അകക്കണ്ണൊന്നും വേണ്ട. ഇതു പറയുമ്പോൾ തന്നെ ഇന്റർനെറ്റ് എന്ന അദൃശ്യലോകത്തിന്റെ, അദൃശ്യമായിരിക്കാനുള്ള കഴിവിനെ നാം ഓർക്കണം. വ്യക്തിക്ക് അഞ്ജാതനായി വർത്തികാനുള്ള ഇത്രയും വലിയ ഒരു സൌകര്യം ഇന്റർനെറ്റിന്റെ അദൃശ്യലോകത്തു മാത്രമേ ഉള്ളൂ. ഒരു കാരണം ഇത് വെറും വാസ്തവത്തിന്റെ നിഴൽ മാത്രമാണ് എന്നതിനാലാണ്.\nഎങ്കിലും വേറെചിലതു കൂടി ഇവിടെ ഓർക്കണമെന്നു തോന്നുന്നു. ടെക്നോളജി വളരെ മുൻപോട്ടു പോയിരിക്കുന്നു. ഇപ്പോൽ ഒറിജിനൽ എന്നോ കോപ്പി എന്നോ വ്യത്യാസമില്ലാതെ കോമ്പാക്റ്റ് ഡിസ്ക്, സോഫ്ട്‌വേയറുകൾ തുടങ്ങിയവ വരുന്നുണ്ട്. ഇവിടെ അനവധി ഒറിജിനലുകൾ ആണ് ഒരേ സമയം ഉണ്ടാകുന്നത്. ഇത് യാഥാർത്ഥലോകത്തുവന്നാൽ എന്താവുംസ്ഥിതി എന്നാലോചിച്ച് നോക്കൂ. "ക്ലോണിംഗ്" പോലെ അവിടേയും ശാസ്ത്രം പുരോഗമിക്കുന്നുണ്ട്. സമാധാനം, സൃഷ്ടിയിൽ തന്നെ സംഹാരമുണ്ട് എന്ന പ്രകൃതിയുടെ തത്വമാണ്. വേറേ അഭിപ്രായം വല്ലതുമുണ്ടോ?\nലോകത്തിന്റെ "മച്ച്" ആണ് ഈ അദൃശ്യലോകം. മച്ചിൽ നാം സാധരണ, ഉപയോഗിക്കുന്ന സാധനങ്ങൾ സംഭരിക്കുക ആണല്ലോ ചെയ്യാറുള്ളത്. മച്ചിൽ ഇരുട്ടും സാധരണമാണ്.\nഈ മച്ചിൽ മലയാളലോകം താരതമ്യേന (ഇംഗ്ലീഷുമായി താരതമ്യം ചെയൂമ്പോൾ) കുറച്ചേ ഉള്ളൂ. അതിനെപറ്റി പറയുകയാണെങ്കിൽ സാദ്ധ്യതകളെകൂടി ഒപ്പം വച്ചുപറയണം. അങ്ങനെ ഒരുദ്യമം കൂടി ആണിത്.\nഈ എഴുത്തിന് സാധൂകരണം വേണമെങ്കിൽ ഇന്റർനെറ്റ് നമ്മുടെ ദൈനംദിന ജീവിതത്തിന്റെ ഭാഗമായിരിക്കണം. അതില്ല എന്നു ഞാൻ സമ്മതിച്ചിരിക്കുന്നു. എന്നിരുന്നാലും സ്വാധീനമില്ലേ എന്നുചോദിച്ചാൽ ഉണ്ട് എന്നു തന്നെ പറയണം. ഇപ്പോൾ ഒരു സാധനം വാങ്ങാൻ ഇന്റർനെറ്റിലൂടെ ഓർഡർ ചെയ്താൽ മതി. പടിക്കൽ വന്നു വീഴുന്ന പത്രങ്ങൾ ദിവസവും കമ്പ്യൂട്ടറിന്റെ ഡെസ്ക്ടോപ്പിൽ വരുന്നു. ലൈബ്രറിയിൽ പോയി പുസ്തകം വായിക്കുന്നതിന് പകരമൊരു വലിയ വായനശാല നമ്മുടെ ഡെസ്ക്ടോപ്പിൽ ഇന്റർനെറ്റ് എത്തിച്ചു തരുന്നു.\nകമ്പ്യൂട്ടരിനെതിരെ സമരം ചെയ്തവരാണ് നമ്മൾ. ഇന്ന് കമ്പ്യൂട്ടറും ബന്ധപ്പെട്ട ടെക്നോളജിയും മറ്റൊരു മനുഷ്യനിർമ്മിത ഉപകരണങ്ങളും ചെയ്യാത്ത, നമ്മുടെ പല കഴിവിനേയും പിടിച്ചു വാങ്ങിയിരിക്കുന്നു. ചിന്താശക്തിയിൽപ്പോലും!! ഇന്നൊരു ഇംഗ്ലീഷ് വാക്കിന്റെ\nസ്പെല്ലിംഗ് ഓർമ്മിച്ചിരിക്കേണ്ട ആവശ്യമില്ല. ഏതൊരു വേർഡ്പ്രൊസ്സറും സ്പെല്ലിംഗ് മിസ്റ്റേക്കുകൾ ചൂണ്ടിക്കാണിച്ചു തരും. വാചകങ്ങളുടെ ഘടന തന്നെ ഒരു പരിധി വരെ പറഞ്ഞുതരും. ചന്ദ്രനിലും ബുധനിലും പോയി നാം ചെയ്യേണ്ട കാര്യങ്ങൾ നമൂക്കു വേണ്ടി അതു ചെയ്യുന്നു. ഇപ്പോൾ കായ്യെഴുത്തിന്റെ ആവശ്യമില്ല. കമ്പ്യൂട്ടറിൽ ടൈപ്പ് ചെയ്താൽ മതി. മനുസ്ക്രിപ്റ്റ് എന്നത് സോഫ്ട്‌കോപ്പിയാണ്! നമ്മുടെ പലപ്രവർത്തികൾക്കും പകരക്കാരനാകാൻ കമ്പ്യൂട്ടറിന് കഴിഞ്ഞിരിക്കുന്നു.\nവികാരങ്ങൾ മാത്രമേ എനിക്ക് ബാക്കിയുള്ളൂ. അതുകൂടി കമ്പ്യൂട്ടർ പിടിച്ചെടുത്താൽ!!! ദൃശ്യ, ശ്രവണ, സ്പർശന ഇന്ദ്രിയങ്ങൾ എല്ലാം കമ്പ്യൂട്ടറിനുമായിക്കഴിഞ്ഞു. ഒരു വികാരം ജനിപ്പിക്കുന്ന ചിപ്പുകൂടി കണ്ടുപിടിച്ചാൽ!!!\nഇപ്പറഞ്ഞ സാഹചര്യത്തിലാണ് ബ്ലോഗ് രൂപത്തിലുലൂടെ നാം കമ്പ്യൂട്ടർനേയും ഇന്റർനെറ്റിനേയും അറിഞ്ഞിരിക്കേണ്ടത് അത്യാവശ്യമാണെന്ന തോന്നൽ ഉണ്ടാകുന്നത്.\nപോസ്റ്റ് ചെയ്തത് SunilKumar Muthukurussi at 6:21 PM\nThe December 2005 issue of "tharjani" magazine is online now. Please click the below link\nThank you very much for all your support and contributions to tharjani during our first year of existance.\nWe hope to receive the same support and cooperation from all our visitors for the coming years. Now\nwe are collecting articles for publishing in the next year.\nThe next (January 2006) will beamega annual issue with more variety of articles.\nPlease send your poems/stories/essays/paintings/photographs etc for publishing in tharjani to\neditor@chintha.com email address.\nWe invite all of you to visit our discussion forum and contribute by adding your valuable opinions.


By Avani Chandra.25 04 2022\nയുഎസിന്റെ തെക്കുപടിഞ്ഞാറന് മേഖലയില് അതിശക്തമായ കാറ്റില് പടര്‍ന്നു കൊണ്ടിരിക്കുന്ന കാട്ടുതീയില് വ്യാപക നഷ്ടം. വടക്കന് അരിസോനയില് ഒട്ടേറെ വീടുകളും ന്യൂമെക്സിക്കോയില് നിരവധി ഗ്രാമങ്ങളും അഗ്‌നിക്കിരയായി. വീശിയടിക്കുന്ന കാറ്റില് തീനാളങ്ങള് വരണ്ട കാടുകളിലേക്കും പുല്‍മേടുകളിലേക്കു പരന്നതോടെയാണു തീ വന്യമായ ശക്തി കൈവരിച്ചത്. പര്‍വതനിരകള്‍ക്കു താഴെയുള്ള ഗ്രാമങ്ങളില് താമസിക്കുന്ന ആയിരത്തോളം പേരെ ഒഴിപ്പിച്ചു. യുഎസ്സിന്റെ തെക്കു പടിഞ്ഞാറന് മേഖലയില് കാട്ടുതീ ശക്തിപ്രാപിക്കുകയാണ്.\nകാട്ടുതീ രൂക്ഷമാകുന്ന സാഹചര്യത്തില് കോള്‍ഫാക്‌സ്, ലിങ്കണ്, സാന് മിഗുഎല്, വാലെന്‍സിയ എന്നിവിടങ്ങളില് ഗവര്‍ണര് ലുജാന് ഗ്രിഷാം അടിയന്തരാവസ്ഥ പ്രഖ്യാപിച്ചു. കാലാവസ്ഥാ വ്യതിയാനമാണ് ശൈത്യകാലത്ത് മഞ്ഞുവീഴ്ച കുറയുകയും ചെറുതും വലുതുമായി തീപിടിത്തങ്ങള് നേരത്തേ വരാനും കാരണമെന്ന് ശാസ്ത്രജ്ഞര് അഭിപ്രായപ്പെടുന്നു. ന്യൂമെക്‌സിക്കോയ്ക്കു പുറമേ അയല് പ്രദേശമായ അരിസോനയിലും കാട്ടൂതീ രൂക്ഷമാണ്.\nന്യൂമെക്‌സിക്കോയിലെ ലാസ് വാഗസിന്റെ വടക്കു പടിഞ്ഞാറായി കൂടിച്ചേര്‍ന്ന രണ്ടു കാട്ടുതീകള്, മണിക്കൂറില് 121 കിലോമീറ്റര് വേഗത്തില് വീശിയടിച്ച കാറ്റില് 24 കിലോമീറ്റര് ദൂരമുള്ള വനത്തിലൂടെയെത്തി ഇരുന്നൂറോളം കെട്ടിടങ്ങളാണ് തകര്‍ത്തതെന്ന് സര്‍ക്കാര് വൃത്തങ്ങള് അറിയിച്ചു. യുഎസ്സില് നിലവില് ഏറ്റവും വലിയ കാട്ടുതീ ഈ പ്രദേശത്താണെന്നാണ് വിവരം. ന്യൂമെക്സിക്കോയില് ആറിടങ്ങളിലും അരിസോനയില് മൂന്നിടങ്ങളിലും തീ കത്തുകയാണ്. മൊത്തം 258 ചതുരശ്ര കിലോമീറ്ററോളം കാടു കത്തിയെരിഞ്ഞെന്നാണു റിപ്പോര്‍ട്ട്.


ഗൂഗിൾ പേ വഴി സ്ഥിര നിക്ഷേപവും – Business Life\nഗൂഗിൾ പേ വഴി സ്ഥിര നിക്ഷേപവും\nഗൂഗിൾ പേ വഴി ഉപയോക്താക്കൾക്ക് ഉടൻ തന്നെ ഓൺലൈനായി സ്ഥിര നിക്ഷേപം ലഭ്യമാകും. ഇതിന്റെ പ്രാരംഭ നടപടികൾ കമ്പനി ആരംഭിച്ചു. ഗൂഗിൾ പേ വഴി സ്ഥിര നിക്ഷേപങ്ങൾ തുറക്കാൻ ഉപയോക്താക്കളെ അനുവദിക്കുന്നതിനായി ആപ്ലിക്കേഷൻ പ്രോഗ്രാമ്മിങ്ങ് ഇന്റർഫെയ്‌സ് ലഭ്യമാക്കുന്ന ഫിൻടെക് സ്ഥാപനമായ സേതുവുമായി ഗൂഗിൾ പങ്കാളിയായി.\nപ്രാരംഭ ഘട്ടത്തിൽ ഉപഭോക്താക്കൾക്ക് ഇക്വിറ്റാസ് സ്‌മോൾ ഫിനാൻസ് ബാങ്കിന്റെ ഒരു വർഷം വരെയുളള സ്ഥിര നിക്ഷപം ബുക്ക് ചെയ്യാം. ഇവർക്ക് പരമാവധി പലിശ നിരക്ക് 6.35 ശതമാനമായിരിക്കും. ഈ സൗകര്യം പ്രയോജനപ്പെടുത്താൻ ആഗ്രഹിക്കുന്നവർ ഒടിപി വഴി ആധാർ അധിഷ്ഠിത കെവൈസി പൂർത്തിയാക്കേണ്ടതുണ്ട്.\nഇക്വിറ്റാസ് സ്‌മോൾ ഫിനാൻസ് ബാങ്കിൽ സേവിങ്ങ്‌സ് അക്കൗണ്ട് ഇല്ലെങ്കിലും നിങ്ങൾക്ക് ഗൂഗിൾ പേയിൽ ഇക്വിറ്റാസ് എഫ്ഡി തുടങ്ങാൻ കഴിയും. നിങ്ങളുടെ നിലവിലുളള സേവിങ്ങ്‌സ് അക്കൗണ്ടിൽ നിന്നും പണം എടുക്കുകയും അതിലേക്ക് തന്നെ തിരിച്ചെത്തുകയും ചെയ്യും.\nവാട്‌സാപ്പിലൂടെ ഇനി യൂബർ ബുക്ക് ചെയ്യാം: ഈ സംവിധാനം ആദ്യം നടപ്പാക്കുന്നത് ഇന്ത്യയിൽ\nറെഡ്മി നോട്ട് 11 ടി5ജി ഇന്ത്യൻ വിപണിയിൽ\nപേടിഎമ്മിന്റെ പുതിയ ട്രാൻസിസ്റ്റ് കാർഡ് അവതരിപ്പിച്ചു\nഗൂഗിൾ പേ വഴിയുളള പണമിടപാടുകൾ വൈകിയാൽ ഇക്കാര്യങ്ങൾ ശ്രദ്ധിക്കാം\nഎസ്ബിഐ ക്രെഡിറ്റ് കാർഡ് വഴിയുളള ഇഎംഐ ഇടപാടുകൾക്ക് ചെലവ് ഉയർന്നു\nആൾട്ടോ പുതു തലമുറ വിപണിയിൽ: ഫീച്ചർ അറിയാം\nസപ്ലൈകോ പാക്കറ്റ് ഉൽപ്പന്നങ്ങൾക്ക് ഇന്ന് മുതൽ വില കൂടുന്നു: വിലക്കയറ്റത്തിൽ നട്ടം തിരിഞ്ഞ് ജനം\nസിൽവർലൈൻ പദ്ധതി യാഥാർത്ഥ്യമായാൽ സംസ്ഥാനത്ത് വലിയ മാറ്റങ്ങളുണ്ടാവുമെന്ന് മുഖ്യമന്ത്രി


തായന്നൂര് ഗവ.ഹയര് സെക്കണ്ടറി സ്‌കൂള് ശതാബ്ദി നിറവില് – Utharadesam\nകാഞ്ഞങ്ങാട്: തായന്നൂര് ഗവ. ഹയര് സെക്കണ്ടറി സ്‌കൂള് ശതാബ്ദി നിറവില്. ആലത്തടി തറവാടിന്റെ പത്തായപ്പുരയില് ജന്മം കൊണ്ട തായന്നൂര് സ്‌കൂള് ഒരു നൂറ്റാണ്ടുകാലം നാടിന്റെ വിജ്ഞാനകേന്ദ്രമാണ്. സ്‌കൂളിന്റെ നൂറാം വാര്‍ഷികം വിപുലമായ പരിപാടികളോടെ ആഘോഷിക്കാനുള്ള ഒരുക്കത്തിലാണ് നാട്. സ്‌കൂള് കലാകായിക രംഗത്തും മികവ് തെളിയിച്ചിട്ടുണ്ട്. പട്ടിക വര്‍ഗ്ഗ മേഖലയില് നിന്നും 60 ശതമാനം വിദ്യാര്‍ഥികള് പഠിക്കുന്നുണ്ട്. സ്‌കൂള് അടിസ്ഥാന വികസന കാര്യത്തിലും ഒട്ടും പിറകിലല്ല. സ്‌കൂളിന് സ്വന്തമായി ആറ് ഏക്കര് സ്ഥലം ഉള്ളതിനാല് ആവശ്യമായ കെട്ടിടം നിര്‍മ്മിക്കാനും കഴിഞ്ഞിട്ടുണ്ട്. ശതാബ്ദി സ്മാരകമായി അധ്യാപകരും, ജീവനക്കാരും ചേര്‍ന്ന് മൂന്ന് ലക്ഷം ചെലവില് നിര്‍മ്മിക്കുന്ന പ്രവേശനകവാടം സ്‌കൂളിന് മുതല്‍കൂട്ടാവും. ആഘോഷങ്ങളുടെ ഉദ്ഘാടനം നാളെ രാവിലെ 11.30ന് മന്ത്രി ഇ. ചന്ദ്രശേഖരന് നിര്‍വ്വഹിക്കും. ജില്ലാ പഞ്ചായത്ത് പ്രസിഡണ്ട് എ.ജി.സി. ബഷീര് അധ്യക്ഷനായിരിക്കും. രാജുമോഹന് ഉണ്ണിത്താന് എം.പി. മുഖ്യാതിഥിയായിരിക്കും. രാവിലെ 9ന് ഘോഷയാത്രയും ആലത്തടി പത്തായപുരയില് നിന്നും ദീപശിഖ റാലിയും നടക്കും. ഉദ്ഘാനത്തിന്റെ ഭാഗമായി സ്‌കൂളിന് സ്ഥലം നല്‍കിയ ഐ.കെ. രാമന് നായര്, മുളങ്ങാട്ട് ജോസഫ്, കുടംകുത്തിയിലെ ജോസ്, ആലത്തടി എലമന്നൂര്, കീപ്പോരി കുടുംബാഗങ്ങളെ ആദരിക്കും. സെപ്തംബര് 21 പൂര്‍വ്വ അധ്യാപകരുടെയും ജീവനക്കാരുടെയും സംഗമവും ഓക്ടോബറില് ശാസ്ത്ര ഗണിതം പൈതൃകം ഐ.ടി, പൂര്‍വ്വ വിദ്യാര്‍ഥികളുടെയും അധ്യാപകരുടെയു ചിത്രങ്ങളും ശില്‍പങ്ങളുടെയും പ്രദര്‍ശനങ്ങളും നടക്കും. നവംബറില് വിവിധ മത്സരങ്ങളും ഡിസംബറില് പൂര്‍വ്വ വിദ്യാര്‍ഥികളുടെ മഹാസംഗമം പഞ്ചായത്ത് തല ഫുട്‌ബോള് മത്സവും ജനുവരിയില് ജില്ലാ തല മത്സരവും നടക്കും. ഫെബ്രുവരിയില് കുടുംബശ്രീ യൂണിറ്റികള്‍ക്കായി കലാമേളയും ഏപ്രിലില് മുഖ്യമന്ത്രിയും വിദ്യാഭ്യാസ മന്ത്രിയും പങ്കെടുത്തു കൊണ്ടുള്ള ശതാബ്ദിയുടെ സമാപനവും നടക്കും. പത്രസമ്മേളനത്തില് പഞ്ചായത്ത് പ്രസിഡണ്ട് സി. കുഞ്ഞിക്കണ്ണന്, വാര്‍ഡ് മെമ്പര് ടി. സജിത, പ്രിന്‍സിപ്പാള് ആനന്ദവല്ലി, പി.ടി.എ. പ്രസിഡണ്ട് എ. സുരേഷ്, മുസ്തഫ തായന്നൂര്, എം.ടി. മോഴ്‌സി, പി.ജെ. വര്‍ഗ്ഗീസ് സംബന്ധിച്ചു.


മഴ കളിച്ചു; ഒരു പന്തു പോലുമില്ലാതെ ആദ്യ ദിനം•ഇ വാർത്ത | evartha\nമഴ കളിച്ചു; ഒരു പന്തു പോലുമില്ലാതെ ആദ്യ ദിനം\nevartha Desk March 14, 2013, 6:48 am March 14, 2013\nമൊഹാലി : ആദ്യ രണ്ടു ടെസ്റ്റിലും തകര്‍പ്പന് ജയം സ്വന്തമാക്കിയതിന്റെ ആത്മവിശ്വാസത്തിലെത്തിയ ഇന്ത്യയ്ക്കും നാണംകെടുത്തിയ തോല്‍വികളില് നിന്ന് ആശ്വാസം തേടിയെത്തിയ ആസ്‌ത്രേലിയയ്ക്കും മൊഹാലിയിലെ ആദ്യ ദിനം നല്‍കിയത് നിരാശ. അതിരാവിലെ മഴ തിമിര്‍ത്തു പെയ്തതോടെ ഒരു പന്തു പോലും എറിയാതെ ആദ്യ ദിവസത്തെ മത്സരം ഉപേക്ഷിക്കാന് തീരുമാനിക്കുകയായിരുന്നു. സ്‌റ്റേഡിയത്തിലെത്തിയ ഇരുടീമിലെയും കളിക്കാര് ഇന്നത്തെ കളി ഉപേക്ഷിച്ചതോടെ നിരാശരായി ഹോട്ടലിലേയ്ക്കു മടങ്ങി.\nപരമ്പരയില് 2-0 ന് പിന്നിട്ടു നില്‍ക്കുന്ന ആസ്‌ത്രേലിയയ്ക്ക് മൊഹാലി ടെസ്റ്റ് നിര്‍ണ്ണായകമാണ്. ഈ കളിയില് സമനിലയോ തോല്‍വിയോ ആണ് നേരിടുന്നതെങ്കില് പരമ്പര തന്നെ ഓസീസിന്റെ കൈവിട്ടു പോകും. അച്ചടക്ക നടപടിയുടെ പേരില് നാലു കളിക്കാരെ ഒരു കളിയില് നിന്നും വിലക്കിയതിന്റെ ക്ഷീണത്തിലാണ് ആസ്‌ത്രേലിയ മൊഹാലിയില് കളിക്കാനെത്തിയത്. ആസ്‌ത്രേലിയന് ടീമിലെ പ്രശ്‌നങ്ങളുടെയും മഴയുടെയും ചുവടുപിടിച്ച് ബോര്‍ഡര്-ഗവാസ്‌കര് ട്രോഫി ഇന്ത്യയ്ക്ക് സ്വന്തമാക്കാന് കഴിയുമെന്നാണ് പ്രതീക്ഷിക്കുന്നത്.\nevartha Desk0 634\nevartha Desk0 536\nസെഞ്ച്വറിയുമായി രോഹിത് കസറി; ദക്ഷിണാഫ്രിക്കക്ക് ലക്ഷ്യം 275 റണ്‍സ്\nഇമ്രാന് താഹിറിനെ ഇന്ത്യന് ആരാധകന് വംശീയമായി അധിക്ഷേപിച്ചെന്ന്\nഇന്ത്യക്ക് ത്രസിപ്പിക്കുന്ന ജയം


ശ്രീശാന്തിന് ആജീവനാന്ത വിലക്കിൽ നിന്ന് മോചനമായി – malayalam daily\nശ്രീശാന്തിന് ആജീവനാന്ത വിലക്കിൽ നിന്ന് മോചനമായി\nദില്ലി: വാതുവയ്പ്പ് കേസില് ഉള്‍പ്പെട്ട മലയാളി ക്രിക്കറ്റ് താരം ശ്രീശാന്തിന്‍റെ ആജീവനാന്ത വിലക്ക് സുപ്രീംകോടതി നീക്കി. ബിസിസിഐ ഏര്‍പ്പെടുത്തിയ വിലക്കാണ് സുപ്രീംകോടതി ഇപ്പോള് നീക്കിയത്. എന്നാൽ ശ്രീശാന്തിനെ വാതുവയ്പ്പ് കേസിൽ കോടതി കുറ്റവിമുക്തനാക്കിയിട്ടില്ല.\nശ്രീശാന്ത് തെറ്റു ചെയ്തിട്ടുണ്ടാവാം എന്നാൽ അത് തെളിയിക്കപ്പെടേണ്ടതുണ്ട്. അതെന്തായാലും ആജീവനാന്തവിലക്കല്ല അതിന് നൽകേണ്ടത്. ശ്രീശാന്തിന് നൽകേണ്ട ശിക്ഷ എന്തെന്ന് ബിസിസിഐ മൂന്ന് മാസത്തിനകം തീരുമാനിച്ച് അറിയിക്കണമെന്നും സുപ്രീംകോടതി വിധിയിൽ ചൂണ്ടിക്കാട്ടുന്നു. ക്രിമിനൽ കേസും മറ്റു നടപടികളും രണ്ടും രണ്ടാണെന്നും രണ്ടിനേയും കൂട്ടിക്കെട്ടേണ്ടതില്ലെന്നും വിധി പ്രസ്താവത്തിൽ ജസ്റ്റിസുമാരായ അശോക് ഭൂഷൻ ,കെ എം ജോസഫ് എന്നിവരടങ്ങിയ ബെഞ്ച് വ്യക്തമാക്കി.\nഐപിഎൽ വാതുവെപ്പ് കേസിൽ ദില്ലി പട്യാല ഹൗസ് കോടതി വെറുതെ വിട്ടെങ്കിലും ശ്രീശാന്തിന് ബിസിസിഐ ഏർപ്പെടുത്തിയ വിലക്ക് തുടരുകയാണ്. ഇത് ചോദ്യം ചെയ്ത് ശ്രീശാന്ത് നൽകിയ ഹർജി കേരള ഹൈക്കോടതി ഡിവിഷൻ ബെഞ്ച് തള്ളിയിരുന്നു. ഈ വിധി ചോദ്യം ചെയ്താണ് ശ്രീശാന്ത് സുപ്രീംകോടതിയിൽ എത്തിയത്. ശ്രീശാന്തിനെ കുറ്റവിമുക്തനാക്കിയ ദില്ലി കോടതി വിധിക്കെതിരെ പൊലീസും ഹൈക്കോടതിയെ സമീപിച്ചിട്ടുണ്ട്. ഈ കേസിലും നടപടികൾ തുടരുകയാണ്.\nആജീവനാന്ത വിലക്ക് എന്നത് ഭരണാഘടനാവിരുദ്ധമാണെന്നും അത് ഒരു പൗരനെന്ന നിലയിൽ തന്റെ അവകാശങ്ങൾക്ക് എതിരാണെന്നും കേസിന്റെ വാദത്തിനിടയിൽ ശ്രീശാന്ത് കോടതിയിൽ വാദിച്ചിരുന്നു. വാതുവയ്പ്പ് കേസിൽ പൊലീസ് കൊണ്ടു വന്ന ടെലിഫോൺ രേഖകളും തെളിവുകളും അടിസ്ഥാന രഹിതമാണെന്ന് വിചാരണകോടതി കണ്ടെത്തിയിരുന്നുവെന്നും അദ്ദേഹം ചൂണ്ടിക്കാട്ടിയിരുന്നു. നേരത്തെ മുൻ ഇന്ത്യൻ ക്യാപ്റ്റൻ അസഹ്റൂദ്ദീന് വിലക്കേർപ്പെടുത്തിയെങ്കിലും അതു പോലും നിശ്ചിത കാലത്തേക്കായിരുന്നുവെന്നും വിലക്ക് മൂലം മറ്റു അന്താരാഷ്ട്ര മത്സരങ്ങളിലും തനിക്കിപ്പോൾ പങ്കെടുക്കാൻ പറ്റുന്നില്ലെന്നും ശ്രീശാന്ത് കോടതിയിൽ പറഞ്ഞിരുന്നു.\nകോണ്‍ഗ്രസിനെ ട്രോളിയ മന്ത്രി എംഎം മണിക്ക് വി ടി ബല്‍റാമിന്റെ മറുപടി\nസിസ്റ്റർ ലൂസി കളപ്പുരക്കൽ സഭ വിട്ടു പോകണം ,അന്ത്യ ശാസനമായി നോട്ടീസ്


ശബരിമല : പുനഃപരിശോധന ഹര്‍ജികള്‍ക്ക് ശേഷമാകാം ; റിട്ട് ഹര്‍ജികള് പരിഗണിക്കുന്നത് സുപ്രിംകോടതി മാറ്റി - Samakalika Malayalam\nശബരിമല : പുനഃപരിശോധന ഹര്‍ജികള്‍ക്ക് ശേഷമാകാം ; റിട്ട് ഹര്‍ജികള് പരിഗണിക്കുന്നത് സുപ്രിംകോടതി മാറ്റിവെച്ചു\nBy സമകാലികമലയാളം ഡെസ്‌ക് | Published: 13th November 2018 11:21 AM |\nLast Updated: 13th November 2018 11:56 AM | A+A A- |\nന്യൂഡല്‍ഹി : ശബരിമല യുവതീ പ്രവേശനത്തിനെതിരെ സമര്‍പ്പിച്ച റിട്ട് ഹര്‍ജികള് പരിഗണിക്കുന്നത് സുപ്രിംകോടതി മാറ്റിവെച്ചു. പുനഃപരിശോധന ഹര്‍ജികള് പരിഗണിച്ചശേഷം റിട്ട് ഹര്‍ജികള് പരിഗണിക്കാമെന്ന് ചീഫ് ജസ്റ്റിസ് രഞ്ജന് ഗൊഗോയ് അധ്യക്ഷനായ ബെഞ്ച് വ്യക്തമാക്കി. എന്നാല് റിട്ട് ഹര്‍ജികള് എന്ന് പരിഗണിക്കുമെന്ന് കോടതി വ്യക്തമാക്കിയില്ല. ചീഫ് ജസ്റ്റിസിന് പുറമെ, ജസ്റ്റിസുമാരായ സഞ്ജയ് കിഷന് കൗള്, കെ എം ജോസഫ് എന്നിവരാണ് റിട്ട് ഹര്‍ജികള് പരിഗണിച്ചത്.\nശബരിമല യുവതീ പ്രവേശനം അനുവദിച്ചുള്ള വിധിയെ തെിര്‍ത്ത് നാലു റിട്ട് ഹര്‍ജികളാണ് കോടതിക്ക് മുമ്പാകെ എത്തിയത്. രാവിലെ കേസ് പരിഗണിച്ചപ്പോള്, പുനഃപരിശോധന ഹര്‍ജികള് തുറന്ന കോടതിയില് കേള്‍ക്കണമെന്ന് ശബരിമല സംരക്ഷണ ഫോറത്തിന്റെ അഭിഭാഷകന് ആവശ്യപ്പെട്ടു. എന്നാല് ചീഫ് ജസ്റ്റിസിന്റെ ചേംബറില് കേസ് പരിഗണിക്കുമെന്ന് കോടതി നേരത്തെ വ്യക്തമാക്കിയതാണെന്ന് ചീഫ് ജസ്റ്റിസ് രഞ്ജന് ഗൊഗോയ് പറഞ്ഞു.\nഇതില് മാറ്റം വരുത്താനാകില്ല. ഇക്കാര്യം നേരത്തെ വ്യക്തമാക്കിയതാണ്. വീണ്ടും ഇത്തരത്തില് ആവശ്യവുമായി വന്നത് ശരിയായില്ലെന്നും ചീഫ് ജസ്റ്റിസ് അഭിപ്രായപ്പെട്ടു. അഭിഭാഷകനായ വി കെ ബിജുവിനെ കോടതി വിമര്‍ശിക്കുകയും ചെയ്തു. ന്യായമല്ലാത്ത ആവശ്യമാണ് അഭിഭാഷകന് ഉന്നയിക്കുന്നതെന്നും ചീഫ് ജസ്റ്റിസ് പറഞ്ഞു.\nറിവ്യൂ പെറ്റീഷൻ ഫയൽ ചെയ്തിട്ടുള്ളതിനാൽ, റിട്ട് നിലനിൽക്കില്ലന്ന് സംസ്ഥാന സർക്കാരിന് വേണ്ടി ഹാജരായ മുതിർന്ന അഭിഭാഷകരായ ജയ് ദീപ് ഗുപ്തയും വിജയ് ഹൻസാരിയയും ചൂണ്ടിക്കാണിച്ചു. റിട്ട് ഫയൽ ചെയ്തിട്ടുള്ളവർ റിവ്യൂ ഹർജികളും ഫയൽ ചെയ്തിട്ടുണ്ടെന്നും സർക്കാർ കൂട്ടിച്ചേർത്തു.\nശബരിമല യുവതീപ്രവേശവുമായി ബന്ധപ്പെട്ട 49 പുനഃപരിശോധനാ ഹർജികളാണ് കോടതിയുടെ പരിഗണനയിലുള്ളത്. ചീഫ് ജസ്റ്റിസിന്റെ ചേംബറിൽ ഉച്ചകഴിഞ്ഞു മൂന്നിനാണ് പുനഃപരിശോധന ഹർജികൾ പരിഗണിക്കുക. ഏതു പ്രായത്തിലുള്ള സ്ത്രീകൾക്കും ശബരിമലയിൽ പ്രവേശിക്കാമെന്ന് കഴിഞ്ഞ സെപ്റ്റംബർ 28നാണ് ഭരണഘടനാ ബെഞ്ച് വിധിച്ചത്.\nഅന്നത്തെ ചീഫ് ജസ്റ്റിസ് ദീപക് മിശ്ര, ജഡ്ജിമാരായ റോഹിന്റൻ നരിമാൻ, എ.എം. ഖാൻവിൽക്കർ, ഡി.വൈ. ചന്ദ്രചൂഡ് എന്നിവർ യുവതീപ്രവേശത്തെ അനുകൂലിച്ചു. ജസ്റ്റിസ് ഇന്ദു മൽഹോത്ര എതിർത്തു. വിധി പറഞ്ഞ ബെഞ്ച് തന്നെയാണ് പുനഃപരിശോധനാ ഹർജികളും പരിശോധിക്കുക. ചീഫ് ജസ്റ്റിസ് ദീപക് മിശ്ര വിരമിച്ചതിനാൽ, പുനഃപരിശോധനാ ബെഞ്ചിലെ അഞ്ചാമത്തെയാളും അധ്യക്ഷനുമായി ചീഫ് ജസ്റ്റിസ് ഗൊഗോയ് എത്തിയത് മാത്രമാണ് ഏകമാറ്റം.\nറിവ്യൂ ഹർജികൾ പരിഗണിക്കാമെന്ന് തീരുമാനിച്ചാൽ, തുറന്ന കോടതിയിൽ വാദം കേൾക്കുന്നത് ഉൾപ്പടെയുള്ള വിഷയങ്ങളിലും നിലപാട് വ്യക്തമാക്കി, കോടതി വൈകിട്ടോടെ ഉത്തരവിറക്കും. റിവ്യൂ ഹർജികൾ എല്ലാം തള്ളാനാണ് തീരുമാനമെങ്കിൽ, നാല് റിട്ടുകൾ പിന്നീട് വേറെ പരിഗണിക്കും.\nശബരിമല: റിട്ട് ഹര്‍ജികള് അല്‍പ്പസമയത്തിനകം, ആകാംക്ഷയോടെ രാജ്യം\nശബരിമല സുപ്രിംകോടതി പുനഃപരിശോധന ഹര്‍ജി റിട്ട് ഹര്‍ജികള്


Pay commission report on government employees minimum salary submitted-പതിനൊന്നാം ശമ്പള കമ്മീഷൻ റിപ്പോർട്ട് സമർപ്പിച്ചു\nപതിനൊന്നാം ശമ്പള കമ്മീഷൻ റിപ്പോർട്ട് സമർപ്പിച്ചു\nസർക്കാർ ജീവനക്കാരുടെ ശമ്പളം പുതുക്കിക്കൊണ്ടുള്ള ഉത്തരവ് ഫെബ്രുവരി മാസം പകുതിയോടെ പുറത്തിറക്കിയേക്കും\nUpdated: January 29, 2021 5:16:23 pm\nതിരുവനന്തപുരം: സംസ്ഥാന സർക്കാർ ജീവനക്കാരുടെ ശമ്പള പരിഷ്കരണം സംബന്ധിച്ച പതിനൊന്നാം ശമ്പളകമ്മീഷന് റിപ്പോര്‍ട്ട് സമർപിച്ചു. കമ്മീഷൻ അധ്യക്ഷൻ കെ.മോഹന്‍ദാസ് അംഗങ്ങളായ എം.കെ.സുകുമാരന് നായര്, അശോക് മാമ്മന് ചെറിയാന് എന്നിവര് ധനമന്ത്രി തോമസ് ഐസക്കിന്റെ സാന്നിധ്യത്തില് മുഖ്യമന്ത്രി പിണറായി വിജയന് റിപ്പോര്‍ട്ട് കൈമാറി.\nറിപ്പോർട്ട് പ്രകാരം, സർക്കാർ ജീവനക്കാരുടെ കുറഞ്ഞ ശമ്പളം 23,000-നും 25,000 രൂപയ്ക്കും ഇടയ്ക്ക് ആകാൻ സാധ്യതയുണ്ടെന്ന് നേരത്തേ റിപ്പോർട്ടുകൾ വന്നിരുന്നു. കൂടിയ ശമ്പളം 1.4 ലക്ഷം രൂപയ്ക്കടുത്താവും. ശമ്പളകമ്മീഷന് റിപ്പോര്‍ട്ട് പ്രകാരം സർക്കാർ ജീവനക്കാരുടെ ശമ്പളം പുതുക്കിക്കൊണ്ടുള്ള ഉത്തരവ് ഫെബ്രുവരി മാസം പകുതിയോടെ പുറത്തിറക്കാനുള്ള ശ്രമത്തിലാണ് സംസ്ഥാന ധനകാര്യ വകുപ്പ്.\nസർക്കാർ ജീവനക്കാരുടെ ശമ്പള പരിഷ്കരണം; ശമ്പള കമ്മീഷൻ റിപ്പോർട്ട് സമർപ്പിച്ചു https://t.co/zWa6bJYc2Y pic.twitter.com/vJpTWZ3rfR\n— IE Malayalam (@IeMalayalam) January 29, 2021\nRead More: വീണ്ടും നിയന്ത്രണങ്ങൾ, കാൽലക്ഷത്തോളം പൊലീസിനെ വിന്യസിക്കും; ജാഗ്രത തുടരണമെന്ന് മുഖ്യമന്ത്രി\nനിലവിലെ സര്‍ക്കാര് ജീവനക്കാരുടെ കുറഞ്ഞ ശമ്പളം 16500 രൂപയും കൂടിയ ശമ്പളം 1.20 ലക്ഷം രൂപയുമാണ്. കൂടിയ ശമ്പളം 1.40 ലക്ഷം രൂപയാവുന്നതോടെ കൂടിയ പെന്‍ഷനും വർധിക്കും. പെന്‍ഷൻ വര്‍ധിച്ച് 70,000 രൂപയാകും. ഇപ്പോള് കുറഞ്ഞ ശമ്പളം വാങ്ങുന്നവര്‍ക്ക് കൂടുതല് വര്‍ധനയും കൂടുതല് ശമ്പളം വാങ്ങുന്നവര്‍ക്ക് കുറഞ്ഞ നിരക്കിലുള്ള വര്‍ധനയുമാണ് കമ്മീഷന് ശുപാര്‍ശ ചെയ്യാന് സാധ്യത.\nശമ്പളവും പെൻഷനും വർധിക്കുന്നതോടെ ഈ ഇനത്തിലുള്ള സർക്കാരിന്റെ സാമ്പത്തികബാധ്യതയിലുള്ള വർധന 10 ശതമാനത്തിൽ കൂടരുതെന്നാണ് സർക്കാരും ശമ്പളകമ്മിഷനും തമ്മിലുള്ള ധാരണ.\nRead More: വളരെ കൂടുതൽ സംസാരിക്കുന്ന രീതിയാണ് നമുക്ക്, മാറ്റങ്ങൾ മനസിലാക്കണം; തിരുത്തുമായി മുഖ്യമന്ത്രി\nതിരഞ്ഞെടുപ്പ് പെരുമാറ്റ ചട്ടം പുറത്തിറങ്ങുന്നതിന് മുൻപ് ശമ്പള പരിഷ്കരണ ഉത്തരവുണ്ടാകുമെന്ന് ബജറ്റ് പ്രസംഗത്തിൽ ധനമന്ത്രി ഡോ.തോമസ് ഐസക് പറഞ്ഞിരുന്നു. സർക്കാർ ജീവനക്കാരുടെ ശമ്പളത്തിനു പുറമെ വിരമിച്ചവരുടെ പെൻഷൻ, സാമൂഹിക സുരക്ഷാ-ക്ഷേമ പെൻഷനുകൾ എന്നിവ വർധിപ്പിച്ചുള്ള ഉത്തരവ് ഉടൻ പുറത്തിറക്കുമെന്നും മന്ത്രി പറഞ്ഞിരുന്നു. അങ്കണവാടി വർക്കർമാരുടെ പ്രതിമാസ പെൻഷൻ 2000 രൂപയിൽ നിന്നു 2500 രൂപയാക്കി ഉയർത്തിയിട്ടുണ്ട്.\nWeb Title: Pay commission report government employees minimum salary submitted


മൂന്നാര് കയ്യേറ്റം: പ്രത്യേക മേഖലയ്ക്ക് ശുപാര്‍ശ | Malayalam News - Bride turns down "dark" groom/കാക്കകറുന്പന് കണ്ടാല് കുറുന്പന്.... പക്ഷേ! - Malayalam Oneindia\nപാറ്റ്ന: കാക്കകറുന്പനായ സരള് പ്രസാദിനെ ഭര്‍ത്താവായി വേണ്ടെന്നാണ് ബീഹാറുകാരിയായ രജനി ആദ്യം തീരുമാനിച്ചത്. എന്നാല് രജനിയെ കണ്ട് മനംമയങ്ങിയ സരള് അവളെയല്ലാതെ മറ്റാരെയും വിവാഹം കഴിക്കില്ലെന്ന് വാശിപിടിച്ചു.\nമകള്‍ക്കിഷ്ടമല്ലാത്ത വിവാഹം നടത്തേണ്ടെന്ന് വീട്ടുകാരും തീരുമാനിച്ചതോടെ സരളിന്‍റെ വിവാഹസ്വപ്നങ്ങള്‍ക്ക് മങ്ങലേറ്റു. പക്ഷേ അങ്ങനെ തോറ്റു പിന്‍മാറാന് ഈ 23ക്കാരന് തയ്യാറായിരുന്നില്ല.\nതന്‍റെ സ്നേഹം പ്രകടിപ്പിക്കാന് തന്നെ സരള് തീരുമാനിച്ചു. തിരിച്ചു ഗ്രാമത്തിലേയ്ക്ക് മടങ്ങാതെ സരള് രജനിയുടെ വീട്ടിനു മുന്നില് കുത്തിയിരിപ്പ് തുടങ്ങി. വെറും ഇരിപ്പില്ല, ജലപാനമില്ലാതെയുളള ഇരിപ്പ്.\nഇത് കണ്ട് പെണ്ണിന്‍റെ മനസ്സലിയാന് കൂടുതല് നേരം വേണ്ടി വന്നില്ല. തനിക്ക് വേണ്ടി ഭക്ഷണം പോലുമുപേക്ഷിച്ച് നാട്ടുകാരുടെ പരിഹാസപാത്രമായി മാറിയ സരളിന്‍റെ സ്നേഹത്തിനു മുന്നില് രജനിയുടെ മനസ്സലിഞ്ഞു. കറുന്പനായാലും സരളമായ മനസ്സിനുടമയായ സരളിനെ തന്നെ വിവാഹം ചെയ്യാന് അവള് തയ്യാറായി.\n"രജനി തീരുമാനം മാറ്റിയതില് എല്ലാവര്‍ക്കും അത്ഭുതമായിരുന്നു. എന്നാല്, അവസാനം സരളിന്‍റെ സ്നേഹം അവള് തിരിച്ചറിയുകയായിരുന്നു"- ഗ്രാമ കൗണ്‍സില് ഉദ്യോഗസ്ഥനായ അരുണ് കുമാര് മിശ്ര പറഞ്ഞു.


കോവിഡ് കണ്ടെയിന്‍മെന്റ് സോൺ; ലുലു മാൾ പൂർണമായും അടച്ചു – Chandrika Daily\nBy chandrika Wednesday September 23, 2020 11:48 am\nഷോപ്പിംഗ് മാൾ ഉൾപ്പെടുന്ന മേഖല കണ്ടെയ്ൻമെൻ്റ് സോണാക്കി പ്രഖ്യാപിച്ചതോടെയാണ് ലുലു മാൾ അടയ്‍ക്കേണ്ടി വന്നത്. ലുലു മാൾ ഉൾപ്പെടുന്ന കളമശേരി 34-ാം ഡിവിഷനാണ് ചൊവ്വാഴ്ച വൈകീട്ടോടെ ജില്ലാ ഭരണകൂടം കണ്ടെയ്ൻമെൻ്റ് സോണാക്കി പ്രഖ്യാപിച്ചത്.\nകൊച്ചി: കണ്ടെയ്ൻമെൻ്റ് സോണായി പ്രഖ്യാപിച്ചതിനെത്തുടർന്ന് കൊച്ചി ഇടപ്പള്ളി ലുലു മാൾ ഇന്നു മുതൽ പൂർണമായും അടച്ചു. ഷോപ്പിംഗ് മാൾ ഉൾപ്പെടുന്ന മേഖല കണ്ടെയ്ൻമെൻ്റ് സോണാക്കി പ്രഖ്യാപിച്ചതോടെയാണ് ലുലു മാൾ അടയ്‍ക്കേണ്ടി വന്നത്. ലുലു മാൾ ഉൾപ്പെടുന്ന കളമശേരി 34-ാം ഡിവിഷനാണ് ചൊവ്വാഴ്ച വൈകീട്ടോടെ ജില്ലാ ഭരണകൂടം കണ്ടെയ്ൻമെൻ്റ് സോണാക്കി പ്രഖ്യാപിച്ചത്.\nചൊവാഴ്ച 406 കേസുകളാണ് എറണാകുളം ജില്ലയിൽ റിപ്പോർട്ട് ചെയ്തത്. ചൊവാഴ്ച മാത്രം 25 ഡിവിഷൻ, വാർഡ് മേഖലകൾ കണ്ടെയ്ൻമെൻ്റ് സോണാക്കി പ്രഖ്യാപിച്ചിട്ടുണ്ട്. ഇനിയൊരു അറിയിപ്പ് ഉണ്ടാകുന്നതുവരെ പ്രവര്‍ത്തിക്കില്ലെന്നാണ് അറിയിപ്പ്. അതേസമയം ആശങ്കപ്പെടേണ്ടതില്ലെന്നും വൈറസ് ബാധ ഉണ്ടാകാന് സാധ്യതയുള്ളവരെ ആരോഗ്യ വിഭാഗം ബന്ധപ്പെടുമെന്നും അധികൃതര് പറഞ്ഞു.


പ്രായം കുറയ്ക്കാന് രാത്രി വെണ്ടയ്ക്ക മസാജ് | Beauty Benefits Of Ladies Finger Massage On Face - Malayalam BoldSky\nപ്രായം കുറയ്ക്കാന് രാത്രി വെണ്ടയ്ക്ക മസാജ്\n| Published: Monday, December 31, 2018, 12:00 [IST]\nആരോഗ്യത്തിന് സഹായിക്കുന്ന പല ഭക്ഷണ വസ്തുക്കളും സൗന്ദര്യത്തിനും സഹായിക്കുന്നവയാണ്. തികച്ചും പ്രകൃതിദത്ത വസ്തുക്കളാണ് ഇവ പലതും. അടുക്കളയിലെ മസാല മുതല് പച്ചക്കറികളും പഴ വര്‍ഗങ്ങളും വരെ ഇത്തരത്തില് സൗന്ദര്യപരമായ പല ഗുണങ്ങളും നല്‍കുന്നവയുമാണ്.\nപലപ്പോഴും പല സൗന്ദര്യ പ്രശ്‌നങ്ങള്‍ക്കും സഹായിക്കുന്നവയാണ് അടുക്കളയിലെ പച്ചക്കറികള്. ഇവയിലെ പോഷകങ്ങള് ശരീരത്തിന് മാത്രമല്ല, മുഖത്തിനും സൗന്ദര്യപരമായ ഗുണങ്ങള് നല്‍കുന്നവ തന്നെയാണ്.\nഇവയില് ഒന്നാണ് വെണ്ടയ്ക്ക.കലോറി തീരെക്കുറഞ്ഞ ഈ ഭക്ഷണം വയറിനും ശ്വസനസംബന്ധമായ പ്രശ്‌നങ്ങള്‍ക്കുമെല്ലാം ഏറെ നല്ലതാണ്.സിഫിലിസ്, ഗൊണേറിയ തുടങ്ങിയ ലൈംഗികജന്യ പ്രശ്‌നങ്ങള്‍ക്കുള്ള നല്ലൊരു പരിഹാരം കൂടിയാണിത്.\nവെണ്ടയ്ക്ക ആരോഗ്യത്തിനു നല്ലതാണെങ്കിലും സൗന്ദര്യത്തിന് ഇത് ഗുണകമാകുമോയെന്ന കാര്യത്തില് പലര്‍ക്കും സംശയം കാണും. ഇത് അറിയണമെന്നുമില്ല.\nഎന്നാല് മുഖ സൗന്ദര്യത്തിന് ചേരുന്ന നല്ലൊന്നാന്തരം പച്ചക്കറിയാണ് വെണ്ടയ്ക്ക്. ഇതിലെ വൈറ്റമിന് സി, നാരുകള് എന്നിവ ചര്‍മപ്രശ്‌നങ്ങള്‍ക്കുള്ള നല്ലൊരു മരുന്നു കൂടിയാണ്.ഇതുപയോഗിച്ച് അടുപ്പിച്ച് ഒരു മാസം മുഖത്തു മസാജ് ചെയ്താല് പല ഗുണങ്ങളും ലഭിയ്ക്കും. രാത്രി കിടക്കാന് നേരം ഇത് മുറിച്ച് മുഖത്ത് 10 മിനിറ്റു നേരം മസാജ് ചെയ്ത ശേഷം രാവിലെ കഴുകാം. ഗുണങ്ങള് പലതാണ്. നല്ലൊന്നാന്തരം നൈറ്റ് ക്രീമായ ഇത് ചര്‍മത്തിനു നല്‍കുന്ന ഗുണങ്ങള് പലതാണ്.\nഅടുപ്പിച്ച് രാത്രി കിടക്കാന് നേരം മുഖത്തു മസാജ് ചെയ്യുന്നതു കൊണ്ടുള്ള ഗുണങ്ങളെക്കുറിച്ചറിയൂ\nചര്‍മത്തിന് ചെറുപ്പം തോന്നിപ്പിയ്ക്കാനുളള നല്ലൊരു വഴിയാണ് വെണ്ടയ്ക്ക മസാജ്. ഇതില് വൈറ്റമിന് സി അടങ്ങിയിട്ടുണ്ട്. ഇതാണ് ചര്‍മത്തിന്റെ ചെറുപ്പത്തിനു ഗുണകരമാകുന്നത്. ചര്‍മത്തിന് പ്രായക്കുറവു തോന്നിപ്പിയ്ക്കാനുളള നല്ലൊന്നാന്തരം വഴിയാണ് ഇത്. ഇത് ചര്‍മകോശങ്ങള്‍ക്കുണ്ടാകുന്ന നാശവും തടയുന്നു. ഇതു വഴിയും ചര്‍മാരോഗ്യത്തിന് ഏറെ നല്ലതാണ്.\nചര്‍മത്തിന് ഈര്‍പ്പം നല്‍കുന്ന ഒന്നാണ് വെണ്ടയക്ക. ഇതിന്റെ കൊഴുപ്പാണ് ഇതിനു സഹായിക്കുന്നത്. ഇത് ചര്‍മകോശങ്ങളില് ഇറങ്ങി ചര്‍മത്തിന് ഈര്‍പ്പം നല്‍കുന്നു. ഇതുവഴി മുഖത്തു ചുളിവുകള് വീഴുന്നതു തടയും. ചര്‍മം അയഞ്ഞു തൂങ്ങാതെ കോശങ്ങള്‍ക്ക് ഇലാസ്റ്റിസിറ്റി നല്‍കാനും ഇത് ഏറെ നല്ലതാണ്.\nചര്‍മത്തിലുണ്ടാകുന്ന പിഗ്മെന്റേഷന് പോലുള്ള പ്രശ്‌നങ്ങള്‍ക്കുള്ള നല്ലൊന്നാന്തരം പരിഹാരമാണ് ഇത്. ഇതിലെ ന്യുട്രിയന്റുകളാണ് ഈ പ്രത്യേക ഗുണം നല്‍കുന്നത്. ചര്‍മത്തിലെ കുത്തുകളും കറുത്ത പാടും കരുവാളിപ്പുമെല്ലാം മാറാന് ഇത് ഏറെ നല്ലതാണ്.\nശരീരത്തിന്റെയും ദഹന വ്യവസ്ഥയുടേയും ആരോഗ്യമാണ് ചര്‍മത്തിന്റെയും ആരോഗ്യം. ദഹന പ്രശ്‌നങ്ങളെങ്കില് ചര്‍മത്തില് മുഖക്കുരുവും ഇതു പോലെയുളള പ്രശ്‌നങ്ങളും സ്വാഭാവികമാണ്. ഇതിനുളള നല്ലൊന്നാന്തരം പ്രതിവിധിയാണ് വെണ്ടയ്ക്ക. ഇതിലെ ഡയറ്റെറി ഫൈബര് ദഹനത്തെ സഹായിക്കുന്നതു കൊണ്ടു തന്നെ ചര്‍മ പ്രശ്‌നങ്ങളേയും അകറ്റുന്നു.\nവരണ്ട ചര്‍മത്തിനുള്ള ഏറ്റവും മികച്ചൊരു പരിഹാരമാണ് വെണ്ടയ്ക്ക. ഇത് ചര്‍മത്തിന് ഈര്‍പ്പം നല്‍കുന്നു. രാത്രിയില് മുഖ ചര്‍മം വരളാതെ ഇരിയ്ക്കാനുളള നല്ലൊരു വഴിയാണ് വെണ്ടയ്ക്ക കൊണ്ട കിടക്കാന് നേരം മുഖം മസാജ് ചെയ്യുന്നത്. ഇതിലെ സ്വാഭാവിക ഈര്‍പ്പം ചര്‍മത്തിനും ഈര്‍പ്പം നല്‍കുന്ന ഒന്നാണ്.\nമുഖത്തിന് തുടിപ്പും മൃദുത്വവും\nമുഖത്തിന് തുടിപ്പും മൃദുത്വവും നല്‍കാന് ഏറെ നല്ലതാണ് ഇത്. പ്രത്യേകിച്ചും വരണ്ട ചര്‍മമുളളവര്‍ക്ക്. മുഖം തിളങ്ങാനും ഇത് ഏറെ നല്ലതാണ്.\nവെണ്ടയ്ക്ക മുഖത്തിന് സ്വാഭാവികമായി ഇത്തരം ഗുണങ്ങള് നല്‍കുന്ന ഒന്നാണ്. ദിവസവുമുള്ള വെണ്ടയ്ക്ക മസാജ് ഇത്തരം ഗുണങ്ങള് നല്‍കുന്ന ഒന്നാണ്.\nഅടുപ്പിച്ച് ഇത ചെയ്യുന്നത്\nഅടുപ്പിച്ച് ഇത ചെയ്യുന്നത് മുഖത്തുണ്ടാകുന്ന കലകള്‍ക്കും കരുവാളിപ്പിനുമെല്ലാം നല്ലൊരു പരിഹാരമാണ്. ഇതിലെ വൈറ്റമിനുകള് ചര്‍മത്തിലേയ്ക്ക് ആഴ്ന്നിറങ്ങിയാണ് ഈ ഗുണം നല്‍കുന്നത്.\nBeauty Benefits Of Ladies Finger Massage On Face\nBeauty Benefits Of Ladies Finger Massage On Face, Read more to know about,\nStory first published: Monday, December 31, 2018, 12:00 [IST]\nDec 31, 2018 ലെ വാര്‍ത്തകള്


കുത്തിയൊഴുക്കിനിടയിലും തകരാതെ പിടിച്ചു നിന്ന് കുഞ്ഞൻ കാവൽമാടം. അതിരപ്പിള്ളിയിലെത്തുന്നവർക്ക് അത്ഭുതം | Malayalam News\nതൃശൂർ : സോഷ്യൽ മീഡിയയിലെ ഇപ്പോഴത്തെ താരം ഉഗ്രരൂപിയായ അതിരപ്പിള്ളി വെള്ളച്ചാട്ടത്തിലെ കാവൽമാടമാണ്. കുത്തിയൊഴുകുന്ന മഴവെള്ളപ്പാച്ചിലിൽ തകരാതെ ഈ കുഞ്ഞൻ കാവൽ മാടം നിലകൊള്ളുന്നത് ഒരു അത്ഭുത കാഴ്ച തന്നെയാണ്.\nവെള്ളച്ചാട്ടത്തിലെ കാവൽ ജോലിക്കാർക്ക് വേണ്ടി അതിരപ്പിള്ളി വന സംരക്ഷണ സമിതി പ്രസിഡന്റ് പി.കെ. സഹജന്റെ നേതൃത്വത്തിലാണ് പത്തു വർഷം മുൻപ് ഈ കാവൽമാടം നിർമ്മിച്ചത്. മുള, ഈറ്റ, തടിക്കഷണങ്ങൾ എന്നിവ ഉപയോഗിച്ച്, പാറകൾ പൊട്ടിക്കുകയോ കുഴിക്കുകയോ ചെയ്യാതെ അതിനിടയിലെ വിടവുകൾ കണ്ടെത്തി തൂണുകൾ ഉറപ്പിച്ചാണ് കാവൽ മാടം നിർമ്മിച്ചിരിക്കുന്നത്. തൂണുകൾക്ക് വേണ്ടി കാട്ടുമുളകളാണ് ഉപയോഗിച്ചിട്ടുള്ളത്. മഴക്കാലത്ത് പോലും എത്ര കുത്തിയൊഴുക്കുണ്ടായാലും ഈ കാവൽമാടം തകരാതെ പിടിച്ചു നിൽക്കുന്നുവെന്നതാണ് ഇതിന്റെ പ്രത്യേകത.\nഅതിരപ്പിള്ളിയിലെത്തുന്ന സഞ്ചാരികളെ വെള്ളച്ചാട്ടത്തിനൊപ്പം തന്നെ ഈ കുഞ്ഞൻ കാവൽമാടവും അത്ഭുതപ്പെടുത്തുന്നുണ്ട്. കഴിഞ്ഞ ദിവസം ഇതിന്റെ ചിത്രങ്ങൾ സോഷ്യൽ മീഡിയയിൽ വ്യാപകമായി ഷെയർ ചെയ്യപ്പെട്ടിരുന്നു.\nSancharam Athirappilli Watach tower stabbing visitors